
GLAS IZ ČISTILIŠTA br. 12 


SA DUŠAMA U ČISTILIŠTU KROZ 
MJESEC DANA 


RAZMATRANJA, OBJAVE I PRIMJERI 


Zagreb, 2009. 


Pobožnom čitaocu! 


Ja ne vjerujem da postoji neka pobožnost draža Bogu 
a nama korisnija od one _za duše u Čistilištu, no isto tako 
vjerujem, na žalost, da se o tome brinemo vrlo malo. I sv. 
Franjo Saleški s bolom je govorio: Ne sjećamo se dovoljno 
naših pokojnih! 

Jadni naši pokojni, mi smo ih napustili!...Dakle malo više 
pobožnosti i smilovanja za njih! 

Za taj osjećaj pobožnosti, dragi čitatelju, napisao sam ovu 
knjižicu: To nije ništa drugo već sažetak drugih većih knjiga, 
a ja sam ti je smanjio, stavio sam pripovijetke, ukazanja i 
objave svetaca, u nadi da ćeš lakše čitati i meditirat, te privesti 
u praksu tu pobožnost. 

Dao Bog da to sve bude na što veću slavu Božju i za 
olakšanje i oslobođenje duša iz Čistilišta, iz užasnih strašnih 
muka. 


Preporuka: Ovu knjižicu čitajte kroz mjesec dana. Svaki 
dan zasebno pratite litanijama ili nekom drugom molitvom za 
duše u Čistilištu. 


1. DAN 
Kako malo se misli na vlastitu dušu 


1. Zemlja je veliko polje gdje bez milosrđa i neprekidno 
prolazi razomica, smrt; prolazi kao kazna Božja bacajući 
u blato ljudsku oholosti. Sije zemljom lešine i gura duše u 
hrpama u vječnost. Tko bi ikad rekao Adamu, kada je kao 
vladar izlazio iz ruku Stvoriteljevih; daleko sunce obasjavalo 
ga je svojim zrakama, dok se zemlja prostirala puna krasote 
pod njegovim nogama; sve uokolo ga je pozdravljalo, kao 

prijatelja Božjeg; tko bi mu ikada rekao: Ispod tebe SŠetat 
će se moljac, a tvoja odjeća postat će crvljiva! Pa ipak bilo 
je baš tako! Njegov grijeh doveo je na zemlju smrt, i umire 
se sada i svakog sata; umire se u kraljevskim dvorima i u 
kolibama, umire dijete i mladić i starac, i ubrzo ćeš umrijeti 
isto tako i ti!...Oh Bože moj, dok ti čitaš, razmišljaš, oni će 
biti u agoniji! Na svaki otkucaj tvog srca netko će izdahnuti; 
šezdeset smrti u minuti, tri tisuće šesto svakog sata, oko sto 
tisuća svakodnevno. Tako se razaraju lijepa lica, ta srca koje 
se tako rasplamsavaju mržnjom i ljubavlju, ti oholi ljudi, što 
vjeruju da su vječni tu na zemlji. Meditiraj često, dragi moj 
čitatelju, o smrti! Pomisao na smrt učinila bi nas svecima. 

Vojvoda od Candije, vidje četiri dana poslije smrti kraljicu 
Izabelu u Granadi; pobježe od tuda prestravljen i postade sv. 
Franjo Borgia. 

Mladi Rancč htjede po zadnji puta zagrliti svoju buduću 
ženu, koja naglo umrije, no ostadoše mu u ruci vlasi samo 
njezine već smrdljive i ogoljene glave: ode se sakriti te postade 
svetac u Trapi /trapistički samostan/. Margareta Kortonska 
nađe mrtvog svog zavodnika, obrati se, plače i čini pokoru do 
kraja života! Oh kad bi se svi kršćani obogatili lekcijama koje 
im tako često daje smrt! Kako bi onda bilo malo onih koji 
otvorenih očiju srljaju u pakao! 

H. Na nesreću, kako malo moderni svijet misli na smrt! 
Oni znaju jako dobro da je život kratak, pa ipak žive kao da 
nikad neće morati umrijeti. Znaju da svakim dahom kojim 
dišemo, da se približavamo korak po korak smrti, pa ipak 
se podaju dražima, poslovima, zgrtanju bogatstva, trče kao 
ludi za častima polažući u to svu svoju sreću, i dok tako iz 
svjetske taštine ne štede novac, putovanja, preporuke, i sve 
vrste napora, za dušu što čine? Ništa! Nemaju vremena, 
govore, kao da je njihovo spasenje nevažna stvar, dok nam je 

Gospodin uputio ove svečane riječi: Što ti vrijedi, o čovječe, 
postići sav svijet ako izgubiš dušu? Ah! Braćo, vratite se 
samima sebi i razmišljajte da ćete ubrzo morati ostaviti svoje 
dužnosti i časti, koje ste tako žarko željeli, te da ćete drugima 
morati ostaviti sve te kuće, posjede, ona bogatstva kojima ste 
posvetili vaša srca. Mislite na to o Kršćani; jednoga dana i za 
vas će biti sve gotovo, i za vas će doći smrt, i naći ćete se bez 
dobrih djela, i sa savješću punom grižnje. 

Tada ćete osjetiti potrebu da uredite stvari s Bogom, ali 
fizičke boli, pogotovo one duhovne usadit će u vama strašni 
nemir, te će se tako vrlo lako dogoditi, da nećete ništa 
popraviti. Jer vrijeme stvoreno za zadovoljštinu radi nereda 
savjesti, nije u vrijeme smrti već za vrijeme života. 

Možda se uvjeravate da imate još mnogo godina provesti 
tu dole, te da imate vremena misliti na vječnost, i na vaše 
vječno spasenje? Na taj način, o vi Kršćani, padate u najgore 
đavolske zamke, i možda ćete s vremenom završit tako da 
odete u pakao! Naprotiv, mislite kako sutra nije u vašoj moći, 
i da će vam smrt doći kada se najmanje nadate. Ja dolazim, 
govori nam ona, dolazim brzo, dolazim samo jedan puta, 
dolazim kada se najmanje nadate! 

Pa i sam Isus reče nam: Budite spremni, jer ja ću doći kao 
noćni tal. 

A Duh Sveti: Sjeti se tvojih četiriju posljednjih stvari 
-smrt, sud, raj i pakao!... 

Meditirajte te riječi, i odlučite da ćete početi od ovoga časa 
činiti sve što je potrebno da si osigurate dobru smrt. 

Sv. Andrija Avellinski obično je govorio: Tko zna što me 
čeka u drugom životu?...Tko zna da li ću se spasiti ili biti 
proklet?... Ta misao ga je sve više poticala da ide putem 
svetosti. Jednog jutra započeo je služiti sv. Misu, kada je pao 
mrtav kod oltara!...P. Avila, iako je bio svet, kada su mu rekli 

da će uskoro umrijeti, uzdisao je: “Oh, kad bih bar imao još 
malo vremena, da se bolje pripremim!...? A vi što ćete vi reći, 
ako se nađete iznenada pred smrću, a da niste nikada pomislili 
da izvršite dobro taj korak? 

III. Užasna kazna Božja, ovih naših dana, jesu nenadane 
smrti. Trebao bi se zamisliti malo onaj koji ima vjere! Osima 
toga, radi prevladavajućeg razornog običaja da se sakriva 
jadnim bolesnicima istina o njihovom stvarnom stanju, 
mnogi idu pred sud Božji bez Sakramenata. Liječnici i rođaci 
se slože u tome da ih prevare i izdaju! Pomislite samo, na 
cjelokupni moderni indiferentizam glede vjemičke prakse i 
zamislite si koliki nesretnici će se naći na samrti u smrtnome 
grijehu Moj Bože! To je zasigumo strašno! Umrijeti u grijehu! 
Sv. Marija Magdalena Pazzi, vidjevši u ekstazi užasnu smrt 
nekog čovjeka, počela je vikati od straha, te trčati po čitavom 
samostanu molivši za pomoć. Jadni nesretnik, vikala je izvan 
sebe, tu su đavoli koji te odvode dolje! Što ćeš učiniti, kako ćeš 
biti s njima dole u Paklu? Službenica Božja Diomira Allegri, 
molila je Boga da je drži na vatri sve do sudnjega dana, samo 
da spasi od te nesreće samo jednog jedinog grešnika. 

Mislimo i mi na tolike tisuće jadnih umirućih, koji u 
misterioznim časovima njihove agonije očekuju molitvu 
njihove braće, molitvu koja će im dati milost oprosta i 
vječnoga spasenja; mislimo na to da ne treba misliti samo na 
dobro naših bolesnika, te ih pripremiti na veliki korak, već se 
moramo zanimati za umiruće čitave zemaljske kugle. Na to 
smo obavezani, jer je to dogma vjere zajedništva Crkvenih 
dobara. Tko zna da li se između mnogih koji umiru ne može 
spasiti netko sudjelovanjem na jednoj sv. Misi, jednom 
pobožnom izmoljenom Krunicom pred Majkom Božjom, s 
dnevnim zazivima sv. Josipu zaštitniku umirućih! 

Svaku minutu koja prolazi netko će se utopiti u vodi, 


umrijet će na žalosnim bolničkim odjelima, ili u kući gdje 
su udaljili svećenika. Koliki nesretnici, poslije svjetovno 
provedenog života na ovoj zemlji, umrijet će zaboravljeni 
potpuno od tog istog svijeta!...Molitva za umiruće je jedna od 
najvećih potreba u Crkvi. 

Jedna lijepa molitva za njih je ova Presvetom Srcu 
Isusovom, za koju vas molim da je stavite u redovite 
svakodnevne vaše molitve: 

O Milosrdni Isuse ljubitelju duša, ja te molim, po agoniji 
Tvog Presvetog Srca, te po bolima Tvoje Bezgrešne Majke, 
da opereš u svojoj Krvi grešnike čitavoga svijeta, koji se sada 
nalaze u smrtnoj agoniji, a koji će tokom dana preći u drugi 
život. Amen, Presveto Srce Isusovo, koje si isto tako umiralo, 
smiluj se umirućima. Amen. 


Praksa 
Počnite već ovaj mjesec s odlukom da želite učiniti nešto 
za jadne duše. Odmah se ispovjedite i pričestite za njih i 
preporučite ih svecima. 
Molite danas za duše koje su svi napustili. 
Litanije ... (134. str.) 


2. DAN 
O strogom računu, koji ćemo morati položiti 
Bogu o našem životu 


I. Moja je ura odzvonila, ja moram poći s ovoga svijeta: 
moj duh je utučen, a moje srce polako gubi svoj otkucajni 
ritam, trpim neizmjerno. .., ne dišem više...ja umirem! Živio 
sam u vjeri i umirem u vjeri, molio sam oproštenje za moje 
grijehe, te se nadam da će mi ih Gospodin oprostiti, no ipak 
kakav čas straha za mene! Moram doći pred Boga, i dati 

račun o čitavom svom životu. Istog časa kada se oči zaklope 
za ovaj svijet, za ovo materijalno sunčevo svjetlo, upalit će 
se pogled duše, osvijetlit će se i vidjet će se pred Isusom 
Kristom. 

Oh! Koliko onda kajanja jer sam ga toliko puta uvrijedio, 
jer sam ga toliko puta zapostavio radi svojih komotnosti, i 
svojih sklonosti! Pao je veo koji mi je branio da vidim Isusa 
Krista, i na tom istom mjestu gdje ću se naći ispuštajući 
dušu, u tom istom času, vidjet ću se pred strašnim Sucem! 
U toj istoj kući, gdje stanujem, u toj istoj sobi gdje spavam, 
bili su na sudu i moji jadni starci! Na tim mjestima gdje se 
smijem, trabunjam, griješim, tu si pripremam vječnost, tu ću 
vidjeti Isusa Krista koji će doći preda me, ljut zbog mojih 
nezahvalnosti. 

Pomisao na taj strašan sud je sledio mnoge svece, a što će 
tek biti sa mnom? 

Govori sv. Ivan Klimaški da je neki od njegovih 
monaha, predavao dušu Bogu, dok su oko njegovog kreveta 
molila subraća, najedanput je počeo davati znakove velike 
uznemirenosti. Na vratima vječnosti bio je podvrgnut strogom 
sudu. Đavao ga je tužio pred sudom Božjim, i otvarala se 
knjiga svih njegovih grijeha. Jadni monah je drhtao dajući 
znakove užasa; braća su ga slušala kako se opravdavao i 
zaziva milosrđe Božje; vidjeli su ga kako umire sav u strahu 


Jao meni, završava tu priču sv. Ivan od Klimaka, jer je i 
on bio prisutan kod smrti tog monaha. Što će biti od mene, 
ako se pustinjski monasi tako boje tog strašnog časa?...Što 
će biti od nas, kažem ja, koji tako lako zaboravljamo naš cilj, 
ako netko tko je proveo čitavi život u pokori i šutnji, napušta 
ovu zemlju s toliko nesigurnosti glede svoga spasenja? 

II. Nitko zaista se ne može osjećati siguran na Sudu 

Božjem. Ja znam, reći će Božanski Sudac, sve tvoje grijehe, 
bio sam tamo prisutan kada si griješio; znam što si učinio 
svaki čas tvojeg života; poznam svaku tvoju misao; znam sve 
dobro i zlo što si počinio, kolike sam ti milosti dao, kolika 
sam ti dobra nadahnuća, propovijedi, ispovijedi pružio samo 
da postaneš svet: daj mi račun!...Ti si me mogao tako mnogo 
moliti, mogao si me posjetiti u mojim crkvama, gdje sam 
ostao kao zatvorenik ljubavi samo za tebe; s tvojim žarom 
mogao si nadoknaditi ljudsku indiferentnost i uvrijede tolikih 
kršćana; mogao si proširiti moje Kraljevstvo, pomoći mi pri 
spasu duša; mogao si toliko dobra učiniti u tvojoj obitelji, u 
tvom narodu; daj mi račun!...I ono dobro što si učinio, zašto 
si ga učinio s toliko nemara? Koliko samo djela, razgovora 
i dobrih djela si učinio samo iz taštine, iz sebeljublja, 
pretvarajući se da to činiš samo radi mene! Koliko molitava, 
sv. Mise, Pričesti, Krunice si upropastio u žurbi, u nevoljkosti, 
u hladnoći srca! No ipak si znao da sam rekao: proklet onaj 
čovjek koji čini S PREZIROM djela Božja. Zašto si učinio tako 
loše moja djela koja sam ti povjerio?...Daj mi račun!... 

I više, ne čuješ li koliko molećih glasova se uzdiže do 
mojih ušiju protiv tebe? To su glasovi duša koje ti nisi 
poučio u dobru kako je to bio tvoj zadatak; to su glasovi duša 
koje si naprotiv skandalizirao, koje si ti sam naveo na zlo. 
Nesretniče, što si učinio! Zašto si postao kamen spoticaja 
tolikim dušama, te si tako moja djela učinio beskorisnima za 
njih, kao i moju muku, i moju smrt?...Daj mi račun!... 

Sluga Božji Luj de Ponte, bolestan, kod razmišljanja o 
tom svom skorom davanju velikog računa, od straha tresla 
se je njegova ćelija; sluga Božji Ančina kad je čuo pjevanje 
Dies irae napusti ovaj svijet i odluči se postati svetim. Sv. 
Jeronim sakriven u vlažnoj špilji, kako piše Pauli /svojoj 
duhovnoj kćeri, koja je živjela u Rimu/, postade sudrug 

zvijeri i škorpiona; udaraše se kamenom u prsa , te odjekivaše 
pustinja od njegovog krika 1 plača, od straha pred Paklom! 

A ti kršćanine, kako se možeš osjećati tako sigurnim? Što 
činiš da ne budeš osuđen, na tom strogom sudu Božjem?... 
Što ćeš ti tada moći reći Gospodinu?.. 

HI. Jedno svjedočanstvo nam potvrđuje kako Bog iziskuje 
strogi račun o malim stvarima, pa i od dobrih duša; tako 
imamo svjedočanstvo od službenice Božje Anđele Tolomeji, 
dominikanke. 

Ona je umrla na rukama svoga brata blaženog Ivana 
Batiste Tolomeja; kada je umrla on osjeti jaku bol, te je dugo 
u noć ostao moliti pred Presvetim Sakramentom; s posebnim 
čudom postigao je da se ona vrati u život. Probudivši se kao 
iz nekog dubokog sna, digla se je iz kreveta teško zadihana 
i u velikom strahu. Ono što je ispričala s izrazom straha, što 
je vidjela i čula, jednostavno je bio užas. Poslije toga počela 
je tako živjeti, da je sam njezin život bilo živo svjedočanstvo 
njezinim riječima; njezin život nije bio ništa drugo već slijed 
noćnih bdijenja, posta, nevjerojatnih pokora, tako da su je 
opominjali da je prestroga: “Ah! -uzvikivala bi da ste vi 
vidjeli ono što sam ja vidjela, ne bi tako govorili! Što je to 
što ja činim u usporedbi s onim što ćemo morati trpjeti radi 
naših grijeha?" I tako je nastavila u toj pokori sve_ do svoje 
ponovne smrti. 

Sv. Brigita priča u svojim objavama, isto tako o nekom 
vojniku, koji je bio vrlo milosrdan; često se molio Gospi. 
Kada je umro, svetica ga je preporučila Gospodinu i dok je 
molila za njega, vidjela ga je kako ga vode na Sud! Oh! Kako 
je samo bio prestrašen i užasnut! Đavao ga je optuživao za 
mnoga počinjena nepoštena djela, za zle poglede i razgovore. 
Pokajao se je i tako se je spasio, no koliko dugo je morao 
ostati u Čistilištu! Pobožnost prema Presvetoj Djevici ga je 

spasila od Pakla, no koliko dugo radi svojih grijeha je morao 
ostati u mukama? 

Car, Kostantinopolija, Teofil, bio je vrlo zao heretik te 
uništavač svetih slika i ikona. Razbolio se na smrt; dvije 
dobre duše počeše vruće moliti za njega; carica i sv. biskup 
Metodije. Biskup je napisao na jednoj tabeli njegovo ime 
među grešnike za koje je najviše trebalo moliti; tu tabelu je 
držao kod oltara tako da se je čitava njegova Crkva molila za 
te grešnike. Jednu noć u snu, svetac vidje Teofilovu dušu gdje 
je vuče jedno mnoštvo đavola, dok su urlali i tresli lancima: 
on je podvostručio molitve za njega. Sutradan ujutro ču da je 
Teofil zaista umro; no ono što je bilo posebno čudesno, ode 
u svoju crkvu, vidje da je ime Teofila bilo izbrisano sa table 
njegovih grešnika! Njegove vruče molitve su ga spasile! 
Koliko dobra mogu učiniti dušama molitve dobrih! 


Praksa 
Otiđite danas posjetiti groblje, no sjetite se da cvijeće i 
svijeće ne pomažu mrtvima! Obećajte im radeći, hodajući, 
budeći se po noći da ćete podići često molitvu Gospodinu: 
Isuse moje milosrđe!...Zadobit ćete za svaki zaziv 300 dan 
oprosta!... Koliko dobra s malo muke! 
Molite danas za one duše koje će ostati najduže u 
Čistilištu. 
Litanije ... 
3. DAN 


Kako nam mogu pomoći Presveta Djevica, 
Anđeo čuvar i naši Zaštitnici na Božjem sudu 


I. Niti Presv. Djevica, niti naš Anđeo čuvar, a niti naši 
Zaštitnici poslije naše smrti ne mogu promijeniti Sud Božji. 

Kako nas smrt zatekne, tako ćemo morati ostati nepromjenjivo 
spašeni ili prokleti za čitavu vječnost. No oni nam mogu puno 
pomoći kod našeg spasenja predviđajući taj strašni Sud. U 
tom smislu se moraju shvatiti i viđenja onih svetaca koji su 
vidjeli ili Presvetu Djevicu ili naše Zaštitnike kako brane pred 
sudom svoje štićenike koji su im bili pobožni, te su postigli da 
se spase od Pakla, a neki iz Čistilišta. 

Životopisi svetaca puni su tih viđenja. 

Tako priča sv. Alfonz da je neka monahinja po imenu 
s. Katarina od sv. Augustina, imala običaj moliti za svoje 
poznanike, kada je čula da su umrli. Dogodilo se tako da 
je u njezinom kraju umrla, bez sakramenata u nekoj šumi, 
jedna zla starica, tako da je nisu odveli niti do crkve, već su 
je pokopali tamo negdje u polju. Monahinja se nije za nju niti 
pomolila, jer su svi vjerovali da je osuđena na pakao. Prošle 
su četiri godine. Jednog dana, dok je Katarina molila u crkvi, 
začuje uzdah, a pred njom se ukaza jedan lik sav žalostan. 
Kako sam nesretna! Reče. Vi ste molili za sve, samo za mene 
niste molili! A tko ste Vi? upita monahinja. Jadna grešnica 
iz šume. Kako, pa Vi ste spašeni? Da! odgovori ova. Kad 
sam vidjela da su me svi zaboravili, a da mi se približava 
smrt, razmišljajući o mojim teškim grijesima, počeh plakati 
i preporučati se Gospi. Po njezinom zagovoru postigla sam 
savršeno pokajanje za sve moje grijehe, te sam se tako spasila, 
a po njezinoj velikoj dobroti skraćeno mi je i Čistilište. Ako 
ćete Vi moliti za mene, te prikažete koju sv. Misu, prestat će 
moje muke. Monahinja se je zauzela, te ju je nakon nekog 
vremena zaista vidjela kako uzlazi na Nebo. 

Jedan drugi događaj se nalazi u životopisu svetih Dionizija, 
Mauricija i Martina, glede kralja Dagoberta. 

Neki stari pustinjak prebivao je već dugo vremena na 
nekom pustom otoku kod Sicilije. Dok je jednog dana molio, 

začuo je neko stenjanje. Istovremeno mu se učini da vidi kralja 
Dagoberta na moru okružen jednom četom đavola, koji su ga 
vukli prema vulkanu da ga bace unutra. Jadni kralj zazivao 
je u pomoć Dionizija, Mauricija i Martina, svoje zaštitnike, 
kojima je dao sagraditi bazilike. Ovi se naglo ukažu, istrgoše 
iz ruku đavola jadnika, te ga povedoše sa sobom, potjeravši 
one đavle. 
Viđenje nestade, no zaista kralj bijaše umro u svojoj 
kraljevskoj palači; spasio se po zagovoru njegovih zaštitnika. 
II. Što se tiče Suda koji ćemo morati podnijeti poslije naše 
smrti, Objava nam ništa ne govori o tome da li će prisustvovati 
i Gospa pri tom sudu, Anđeo Čuvar, sveci pa i đavli; no mnogo 
priča svetaca kao i kršćanska tradicija tvrde da je to istina. 
Anđeo Čuvar zasigurno neće napustiti dušu koju je primio 
na čuvanje, sve dokle god se ne završi njezin ulazak u Nebo, 
ako se je uspjela spasiti. Naš Anđeo Čuvar ne zaboravlja 
nikada zabilježiti svako dobro djelo u našu knjigu života, da 
ih predstavi Bogu u času kada budemo pred Sudom. Taj zapis 
bit će nam vjerni depozit svega dobroga što smo učinili tokom 
našeg života. On, u strašnom času naše smrti ostaje braniti 
našu dušu, te joj pomaže u tom užasnom času, kako nam to 
govore mnoga viđenja; i ne samo, on sam će pratiti dušu u 
Čistilište, gdje ostaje kao u svojoj službi s velikom ljubavlju, 
sve dok je ne odvede u Nebo. Ako imamo vjere, kako nam 
može biti moguće zaboraviti na našeg vjemog nebeskog 
pratioca, tog Anđela, koji je uvijek uz nas, i ne ostavlja nas 
niti časka? Zar možemo sumnjati da nas On, koji nam uvijek 
pomaže nadahnućima i dobrim mislima, neće na času smrti 
braniti od demona? Oh! Koliko bi se trebali obraćati našem 
Anđelu u našim mukama, bolima, a napose u napastima. 
III. I sv. Augustin nam prikazuje isto tako Isusa koji uzdiže 
svoj sud kod kreveta umirućeg sa čitavom pratnjom svojih 

Anđela i sa žalosnim demonima tužiteljima. Neodgodiv Sud, 
ali ne po ljudskom načinu po ispitivanju, po stupnjevanju i po 
svjedočanstvima. Doći će ljudska dobra i loša djela, čak i ona 
najskrivenija, te će se otkriti u svjetlu koje proizlazi od samog 
Isusa Krista; bit će to samo jedan tren, bez ikakvih isprika i 
obrana, beskorisna je tada bilo koja molitva, jer Bog ovdje 
djeluje po svojim vječnim pravilima; svako dobro djelo ima i 
svoju stostruku nagradu, kako je to naš Gospodin obećao; isto 
tako svako zlo djelo odgovarajuću kaznu. 

Od časa kada je duša u onom blistavom svjetlu vidjela svoje 
stanje, sama po sebi spoznaje presudu, pa i isti prokletnici 
morat će vikati: “Gospodine ti si pravedan, i pravedan je 
svaki tvoj sud! Sve ono što će učiniti naš Anđeo, i sve ono što 
će učiniti đavao, sve ono što će učiniti naš Sudac je naplaćeno 
u samo jednom jedinom času! A koliki će biti broj onih što će 
se spasiti? ... To ne znamo! 

Vrlo poznato je glede toga viđenje blaženog Ivana Krstitelja 
de'Rossia: jedna bezbrojna kolona ljudi kretala se prema 
vječnosti; mnogi od njih nestajali su u provalijama; malo njih 
obučeno u bjelinu letjela je u neizmjernoj radosti gore prema 
Nebu; oni drugi obučeni u pokornička odjela odlazili su tužni 
u zatvor Čistilišta. To je procesija umrlih! Bolna, misteriozna 
procesija se ponavlja svakog dana i svaki puta na isti način. 
Sv. Terezija od toliko mnoštva duša koje je poznavala nije 
imala milost, već da vidi samo tri duše koje su mogle ići ravno 
u Nebo, a da nisu bar dotakle Čistilište; među kojima je bio 
sv. Petar Alkantarski! 

Ah! Zašto ne mislimo češće na taj strašni Sud? Zašto 
živimo tako lakomisleno, umjesto da već sada zadovoljimo za 
naše grijehe s dobrim djelima i pokorom, tako da ne padnemo, 
ili ne ostanemo tko zna koliko dugo u onoj strašnoj vatri? 

Razmišljajući o tome sv. Bemard bi uzvikivao svojim 

monasima: “Oprostite ako vas plašim, i sam, sam sav 


Siđimo u onu vatru već sada živi, da ne moramo silaziti 
kada umremo!...Evo jedne velike misli što ti je predstavljam 
o moj pobožni čitaoče!" 


Praksa 

Ako se zaista bojite Čistilišta recitirajte svake večeri ovo 
prikazanje : 

Vječni Oče, prikazujem Ti Presveto Srce Isusovo sa svom 
njegovom ljubavlju, i sa svim njegovim zaslugama: 

1. kao zadovoljštinu za sve moje grijehe koje sam počinio 
ovoga dana i tokom čitavog mog života. Slava Ocu itd..... 

2. za očišćenje svega onog dobra koje sam nesavršeno 
učinio tokom današnjega dana i tokom čitavog mog života. 
Slava Ocu itd.. 

3. Za zadovoljštinu za sva ona djela koja sam morao 
učiniti, a koje sam propustio tokom dana i tokom cijelog mog 
života. Slava Ocu itd. ..... 

Neka dobra sestra klarisa ukazavši se opatici reče joj: ja 
sam išla ravno u Nebo jer sam svake večeri s tim prikazanje 
plaćala svoje dugove! 

Molite danas za duše u Čistilištu koje trpe najgore muke. 

Litanije 


4. DAN 
Zašto se treba neizbježno priznati 
postojanje Čistilišta 


I. Vjerovati da Čistilište postoji nalaže nam naša vjera, ali 
isto tako to iziskuje i naš razum. I zaista protestanti niječu 
postojanje Čistilišta, a zatim i oni sami idu, pa se na koljenima 

mole na grobovima svojih pokojnika. U koju svrhu? Ako ih 
već sve smještaju u Nebo, ili u Pakao, zašto onda moliti za 
njih?...Pa ipak mole, i molimo svi mi, ako ćemo biti iskreni, 
jer nam to tako naš razum naređuje, a uostalom prirodno je 
misliti da duša nije umrla s tijelom; vraćajući se k Bogu, može 
se naći bez nekih velikih grijeha, dakle nije za Pakao; no 
ipak se je okaljala ljudskim grijehom, nakupila prašine po 
sebi, dakle nije dostojna Neba: Ispovijedaju to čak i njihovi 
doktori. Uglavnom oni koji umru, piše Hasse, predobri su a da 
bi završili u Paklu, a prezločesti su a da bi išli u Nebo!.... Evo, 
dakle, neophodnog Čistilišta. 

Nekom bogatom Englezu umre naglo njegova mlada 
žena.... Zahvaćen bolju, napusti domovinu = skupa s 
djevojčicom, te ode u Pariz. Jedne večeri šetajući se tako 
nađe se pred crkvom Majke Božje od Pobjede. Djevojčica 
je silom htjela ući. Baš je propovjednik govorio o molitvi za 
pokojne. Djevojčica kleče skupa s ostalima. Što to radiš! reče 
joj otac. Ajde idemo! ... Molimo za mamu! Hajmo, hajmo! 
Ne, oče, molimo ovdje, naši ministri riječi, ne govore nam te 
stvari, molimo za našu mamu! ... Nije potrebno govoriti da 
su posjete toj crkvi proslijedile, te da su ih one propovjedi o 
pokojnicima uvelike tješile: Među obraćenicima na katoličku 
vjeru može se ubrojiti i taj bogati Englez skupa sa svojom 
kćeri! 

Pobožnost prema pokojnicima raznježi svaku dobru dušu; 
vjerovati u Čistilište potrebno je da se utješi onoga koji umire, 
kao i onoga koji ostaje. Onaj koji umire predaje se , a misao 
da će moliti za njega te će tako moći postati dostojan Neba, 
udaljuje od njega _ pomisao na očaj; onaj koji ostaje veseli 
se što je u mogućnosti pomoći mu na bilo koji način. Tako 
veza ljubavi nas sve obvezuje te nas tješi i daje nade. 1 stoga 
stvaranje Čistilišta, mora se reći, da je za nas jedna od najvećih 
čina milosrđa Božjeg. 

II. Pa i prije samog Isusa vjerovalo se u Čistilište, kao i u 
djelotvornost naše molitve za pokojne. 

U borbi Juda Makabejski na nekima od svojih vojnika, koji 
su bili ubijeni, našao je neke predmete posvećene idolima. No 
kako je bilo zabranjeno prisvojiti si te praznovjerne predmete, 
prepoznao je u tome kaznu Božju nad njima; no pomisao da 
su oni umrli boreći se za vjeru, te dostojni velikog milosrđa, 
svi se počeše moliti Gospodinu za njih, te sakupiše milostinju, 
te pošalju 12 000 drahmi za hram, da se prikažu žrtve za 
te pokojnike. Dostojno je i pravedno, mišljaše, kaže pobožni 
pisac knjige o Makabejcima, “Sveto je i zdravo misleći na 
pokojne moliti za njih, da ih se tako oslobodi od grijeha. 

Ovo svjedočanstvo je jasno i precizno: Čak i onda se je 
vjerovalo, da se za svaki grijeh mora dati račun Gospodinu, 
te da se tim jadnicima kažnjenim zbog svojih grijeha može 
pomoći molitvama i dobrim djelima. 

U Crkvi se je uvijek molilo za pokojne: već od najranijih 
vremena na oltar su se pisala imena koje se je preporučivalo 
u molitve Crkve, za one koji su davali milostinju za sirotinju, 
za one koji su umrli za vjeru, te za sve one koji su se kao 
vjernici molili jednom skupa sa svećenikom dok je ovaj 
bi poslije ostavljali milostinju na oltaru, za pokoj tih duša. 
Iz onih vremena nalazimo i ovaj prekrasan primjer, bilo o 
vjerovanju u Čistilište, bilo o djelotvornosti molitve kao i o 
njezinoj korisnosti. 

Pod carem Decijem bilo je u Kartagi zatvoreno mnogo 
kršćana, a među njima i sv. Perpetua. Dok su oni mučenici 
trpjeli u zatvorima, ona imaše jedno viđenje nekih užasnih i 
tamnih mjesta; tamo bijaše mnogo ljudi vrlo žalosnih, među 
njima prepozna svoga brata Dinokrata, koji umrije u mladoj 
dobi. On se ukaza sav gorući od žeđi, blijed u i sav ranjav 

po licu. Kada ga je Svetica prepoznala, taj prizor užasno 
ju je dirnuo, i sve te dane nije prestajala moliti za njega sa 
suzama u očima i uzdasima, te za njega prikaza Bogu svoje 
mučeništvo. 

Noć prije no što je morala podnijeti mučeništvo i biti 
predana bijesnim zvijerima, nanovo joj se vrati njeno viđenje. 
Dinokrat je bio veseo i smiješio se; pio je, dugim gutljajima, 
živu vodu koja tekla iz izvora. Lako je pogoditi, da je to 
značilo da je postigao radost Neba, a ubrzala ga je molitva 
svete mučenice. 

S istom čvrstom vjerom da se mora očistiti od bilo kojeg 
znaka grijeha a da bi se moglo ući u Nebo nalazimo kod 
Kostantina Velikog, koji se je dao pokopati kod oltara svetih 
Apostola, da ga se što češće sjete u molitvama kod sv. Misne 
Žrtve; Sv. Monika umirući reče svojim sinovima: “Vi ovo moje 
tijelo stavite gdje god hoćete, samo vas jednu stvar molim, da 
me se na oltaru sjetite!..? 

A sv. Augustin sjećajući se smrti svoje majke i nakon 
dvadeset godina u svojim prekrasnim Ispovijedima još uvijek 
moli za nju, bojavši se da je još u Čistilištu!... Po tome se može 
zaključiti koliko je taj sv. Doktor Crkve mislio na strogost 
Suda Božjega, kad i on sam ispovijeda da je njegova majka 
živjela kao prava svetica. 

III: Neprijatelji Crkve govore da je Čistilište izmislio sv. 
Grgur Veliki, kao što isto tako tvrde da se na TV. Lateranskom 
Koncilu izmislila ispovijed! Sv. Grgur nije ništa izmislio, kao 
što i u Crkvi nije nikada nitko nije ništa izmislio. 

Sv. Grgur je bio vrlo pobožan prema pokojnima; sakupio 
je događaje i viđenja te je napisao knjigu. Od njega potječe 
ta pobožnost koja se je poslije samo još više razvila; njega se 
može smatrati ocem dobra koje je proizašlo iz te pobožnosti, 
te ga se kao takovog mora voljeti. Svoju knjigu je nazvao Dei 

dialoghi /Dijalozi Božji/ te utjera strah u čovjeka radi mnogih 
ukazanja mrtvih o kojima priča; u toj istoj knjizi iznaša 
jasno i s osjećajem svu katoličku nauku o Čistilištu. Iz tog 
istog perioda proističe pobožna vježba moljenja Brevijara za 
pokojne; samo još jedno svjedočanstvo o starosti pobožnosti 
prema pokojnima. To je neprestani uzvik boli, te pobožna slika 
predanja i ljubavi duše dostojne da se uzdigne Bogu. Nadahnut 
sveti kralj David u psalmima i plačućem Jobu, te u lekcijama, 
izražava razne statuse ljubavi i boli jadnih duša zatvorenica 
Čistilišta. S Brevijarom koji je odzvanjao Bazilikama i u 
najstarije doba Crkve, te patetičnim i strašnim strofama Dies 
irae /Strašan Dan, Dan užasne ljutnje, Dan užasa i ljutnje/ 
ispunjaju dušu uzvišenim strahom. Ne može ih se slušati a da 
ne osjetiš na sebi jezu od straha. Neka nas udari po srcu uzvik 
tog strašnog dana, dana plača i nemira, propasti i bijede koja 
nas čeka, kao jedan zvonki anđeoski odjek. 

To je najuzvišeniji spjev kojega Crkva ima; poslije toliko 
straha zatvara se s pobožnim jaukom i posljednjom životnom 
molitvom za svoje sinove koji plaču i trpe u Čistilištu: Pie 
Jesu Domine...  Milosrdni Isuse, podaj njima vječni mir. 
Amen! 

Crkva dakle nije ništa izmijenila od prvih svojih vremena, 
ništa nije dodala u svom vjerovanju. 

Tako je uvijek poučavala i tako će poučavati. Majka 
nježna i puna ljubavi, kako plače za grijehe svijeta, tako moli 
za grešnike u Čistilištu. Kao zadnju notu svake svoje svete 
funkcije, daje da odjekuje u njezinim korovima uzdah. A duše 
vjernih mrtvih, po milosrđu Božjem počivale u miru! 


Praksa 
Nemojte provesti noć, a da niste uzdigli pobožnu miso za 
pokojne. Recitirajte jedan Pokoj vječni... svaki puta kada se 

probudite. Mnogo dobrih duša moli tako po noći. Za svaki 
Pokoj vječni.., papa Pio X. dao je tristo dana oprosta, no mora 
se izmoliti čitavi sve do amena. 

Molite danas za one duše koje su Vas voljele i s Vama 
najviše suosjećale. 

Litanije ... 


5. DAN 
Mjesto Čistilišta 


III. Crkva dok nam zapovijeda da vjerujemo u Čistilište, 
kao što se vjeruje u Nebo i u pakao, nije odredila ništa glede 
mjesta gdje ćemo morati trpjeti. Stoga o tome postoje različita 
mišljenja a Crkva ih ne osuđuje, kao krivovjerna. Ipak po 
nekom zajedničkom mišljenju Čistilište bi se moralo nalaziti 
negdje u tamnim dubinama zemlje. 

To mišljenje se slaže s učenjem sv. Tome Akvinskog, a 
podržavaju ga i mnoga viđenja svetaca. Među tima poznata 
su viđenja sv. Marija Magdalena de? Pazzi iz Firence, te sv. 
Franciske Rimske. Ova Svetica vrlo pobožna prema dušama 
u Čistilištu, a mnogima je svojim molitvama zadobila milost 
da postignu Nebo. Ona nam govori da je u svojim viđenjima 
vidjela Pakao i Čistilište, te da se nalaze na_istom području 
podzemlja: tu su osuđeni mnogi na trpljenje s tom razlikom 
da su prokletnici očajni bez ikakvog tračka nade, u vječnom 
plaču, dok ove druge tješi slatka nada spasenja, te su smirene 
i podložne izgleda da i Crkva ima to mišljenje. Ona moli: 
Od Vrata paklenih izbavi, o Gospodine, duše njihove, tj. 
duše pokojnih vjemika. U toj patetičnoj molitvi prikazanja 
sv. Mise za pokojne: Gospodine Isuse Kriste, Kralju Slave, 
oslobodi duše pokojnih vjernika od prokletstva Pakla, tj. od 
podzemlja, i podzemnog jezera Na toj ideji počiva sva 

liturgija za pokojnike. No ipak, Crkva ne zapovijeda da se 
vjeruje, daje to mjesto baš takovo. Postoje neka viđenja na pr. 
duša koje nam govore baš suprotno. 

II. Neka viđenja nam govore o dušama koje su bile 
kažnjene tako da su morale vršiti pokoru tamo gdje su živjele 
te gdje su griješile. U nekom zatvorenom samostanu sestara 
Benediktinki, priča Cezarej, živjele su dvije monahinje, koje 
su bile vrlo dobre prijateljice, Sestra Gertruda i s. Margareta. 
Umre prva i to vrlo mlada; jedne večeri dok se molio brevijar 
na koru, s. Margareta začuje neki štropot u crkvi; vidje 
pokojnicu svu užasnu i žalosnu kako prilazi koru; poklonila 
se duboko pred oltarom, zatim se je sjela na prazno mjesto, 
te je pratile monahinje u pjevanju brevijara. S. Margareta se 
nije usudila progovoriti, no viđenje se ponovi i druge večeri. 
Što radiš, što tražiš? zapita je tada s. Margareta, prikupivši 
svu hrabrost. Ah! Dolazim radi pomoći! Bog me je kaznio 
na istom tom mjestu gdje sam toliko puta loše molila; tu gdje 
sam najviše kršila šutnju, te sam i moje sestre poticala na to. 
Kada bi ti znala koliko trpim!... Moj jezik je sav istrošen! 
Moli se za mene, i nauči iz mojeg žalosnog prizora, da živiš 
sveto, jer Bog je pravedan!... 

Tako se istočita izživota poznatih osoba u opatiji Cistercita: 
Bijaše neki Opat koji je previše ljubio svoga nećaka, isto tako 
monaha u istoj opatiji. Umirući izabra ga za svoga nasljednika, 
te je tako namjestio stvari da su ga monasi izabrali. Dok je 
jednom mladi , sada već opat, šetao po vrtu jedne večeri, 
začuje da ga netko zove. Bio je to glas pokojnika. 

Ja sam duša, jadnog tvog pokojnog strica, reče, tu sam i tu 
trpim, sav gorim u vatri, jer sam te previše volio. Preklinjem 
te imaj milosti sa mnom!... 

Čita se u toj životnoj povijesti da se mladi opat tako 
prestrašio, da se odrekao svojeg imenovanja, te se zatvorio u 

jednu ćeliju, gdje je proveo cijeli tok svoga života u teškim, 
zaista teškim pokorama. 

Tako se isto priča o nekom nesretnom vozaču kola; bio je 
osuđen provesti svoje čistilište na brdu gdje je obavljao svoju 
prodaju. Isto tako sv. Grgur veliki kaže da je đakon Paskasije 
bio poslan na kupke u Kapui: tamo ga je vidio sv. German 
koji se je molio za njega te se oslobodio toga žalosnog mjesta 
po svečevim molitvama. Dakle sigurno je da će svaka duša 
izvršiti svoje čistilište na mjestu gdje mu to Bog odredi; 
svemogućnost Božja može dati da osjetiš boli Čistilišta na 
bilo kojem mjestu. 

TII. Danas nismo spremni vjerovati tako lako nadnaravnim 
događajima; odmah bi nam se prilijepilo da smo praznovjerni, 
ili fanatici, ako bi netko pokušao govoriti o tome da je 
vidio nekog pokojnika. Njih se pokriva cvijećem, na svaku 
godišnjicu ili neko slavlje donose im se lovorovi i bršljanovi 
vijenci; na sprovod se ide u crmini, odmjerenim korakom, 
pa i uz pratnju limene glazbe uz blistanje pozlaćenih kola. 
No mrtvi moraju ostati tamo i ne ometati život živih. Čak i 
direktni kontakti su ukinuti. Prije svake nedjelje vidjela se 
prekopana zemlja na groblju blizu crkve. Sinovi i pobožne 
udovice mislili su na svoje drage pokojnike. I na sjećanje na 
njih i dalje su obećavali živjeti kršćanski da ih jednom sretnu 
u Nebu. Ti grobovi su bili kao oltari za te pokojnike, a bile 
su i svete škole za žive!...Sada to nije više higijenski i mrtve 
odnose daleko. Pokrivaju ih mramorom te s tako luksuznim 
predmetima, da ne bi imali potrebe vraćati se i moliti ništa od 
živih!... Takva je moda! 

No ipak koliko god se mi prekrivali iluzijama i raznim 
uzaludnim strahovima, nije nikako moguće negirati sve te 
objave pokojnika. One se nalaze napisane kroz cijelo vrijeme 
povijesti Crkve kao i u životopisima svetaca. 

Koliko je tih pokojnika došlo moliti za molitve i sv. Mise 
za pokojne. Ne radi se samo o nekim starim vremenima. U 
životu sv. Ankjeta, apostola Brazila, piše o ukazivanju onih 
nesretnika što su bili ubijeni, a ukazivali su se na mjestu 
ubojstva; čuo se je plač, te kako moljaše prolaznike da se 
mole za njih. U sadašnje bliže vrijeme 1859. u američkim 
novinama je pisalo da se ukazala neka sestra Bediktinske 
opatije iz Latrobe. Protestanti i bezvjernici su se tome samo 
ismijavali, no događaj po sebi se ne može nijekati. 

Neki nepoznati redovnik, 18. rujna ukazao se u crkvi 
jednom novaku; nastavio je ukazivati se, te je žarko molio. 
Napokon novak ga upita tko je: odgovorio mu je, da je bio 
monah prije mnogo godina: radi sedam sv. Misa, koje nisu 
dali služiti za njega, a koje su bile obavezne, nalazio se je 
u Čistilištu. Molio je da za ljubav Božju odsluže te sv. Mise 
za njega. Rekao je isto tako da od zadnje petorice umrlih 
redovnika iz te opatije, niti jedan se još nije oslobodio 
Čistilišta! S najljepšim riječima molio je da se pomole i za 
njih, te je uvjeravao, da dušama kojima se pomaže nikada ne 
zaborave primljena dobročinstva. Svi redovnici počeše moliti 
za te pokojnike: poslije odslužene zadnje sv. Mise, duh se 
prestao ukazivati. No kako nije bilo kraja govorkanju među 
protestantima opat Wimmer dade objaviti u novinama čitavi 
događaj, zaklinjući se da je to bila čista istina. 

Ja pak kažem, da bi bilo korisnije vjerovati u te 
događaje, umjesto da ih se ismijava, te mnogo moliti za duše 
pokojnika! 


Praksa 
Koliko nevidljivih duša pokojnika može biti oko vas! 
Imajte naviku da vas na vašem putu prate duše; kad molite 
Krunicu kao da molite s njima. Može biti da i u vašoj istoj 

kući možda netko izvršava svoje čistilište. Naučit ću vas, 
još jedan kratki zaziv: Isuse, Marijo i Josipe, spasite duše! 
Svaki puta kada izrečete taj kratki zaziv dobivate 7 godina i 7 
četrdesetnica oprosta! To nisu tek samo puste riječi! 

Molite za one duše koje vas najviše preporučuju Bogu i 
mole za vas. 

Litanije ... 


6. DAN 
O ulazu duše u Čistilište 


I. Ostavili smo dušu tamo na Sudu Božjem, svu 
prestrašenu, sramežljivu: nalazi se u Božjoj prisutnosti sva 
uprljana grijesima. Kaje se, radije bi bila ne znam koliko puta 
mrtva nego da uvrijedi ponovo Božansko Veličanstvo. No 
to pokajanje više ne briše ništa, jer je ušla u tu misterioznu 
noć, kada više nije dopušteno djelovati. Vrijeme zadobivanja 
milosti je završeno. 

Kako se je izgled svih stvari promijenio, s tom 
nemilosrdnom smrću! 

Duša nema više osjetila, obuhvaćena svjetlom Isusa Krista, 
vidi sve sama, spoznaje sama, kako je to potrebno i pravedno, 
očistiti se i skinuti sa sebe te grdobe grijeha. Uvrijede koje 
je učinila prema Bogu, postaju joj sada kao rane pred očima 
sviju. Da se dušu u takovom stanju prepusti u Nebo, njezino 
bi Nebo bilo posve uništeno od tog silnog srama, te bi tako 
ostala u toj muci kroz čitavu vječnost. Sramila bi se anđela i 
svetaca ... 

Sv. Gertruda pripovijeda da je vidjela dušu neke redovnice, 
lijepu i obučenu u vjenčano odijelo na pragu Neba, ali žalosnu 
i neodlučnu. Uđi, uđi u radost tvoga Zaručnika, govorila joj 
je Svetica. Nisam još uvijek dostojna, odgovorila je ta duša, 

sva žalosna. No ja te vidim svu u svjetlu! Nije dovoljno, nije 
dostatno to svjetlo koje ja moram imati a da bi mogla ući u 
Nebo; kada bi se i sama vrata nebeska otvorila, ja ne bih ušla, 
sve dok se ne bih posve očistila, pa i od najmanjeg grijeha, jer 
bi me korovi djevica koji slijede Božanskog Jaganjca, otjerali 
od sebe! ... Drugačija je čistoća koja je potrebna da se približi 
Isusu! ... 

Poovomrazmišljanju možemo shvatiti da je Čistilište zaista 
iznimno veliko milosrđe Božje. Ono je strašno i zastrašujuće, 
jer je strašan i zastrašujući grijeh u čovjeku; no Čistilište 
uništavajući grijeh, ukrašava bijedne duše i priprema ih da 
budu dostojne kćeri Božje, koje je grijeh učinio nedostojnima 
Kraljevstva Božjeg. Čistilište se mora voljeti; jest ono je bolno 
ali je isto tako predvorje Neba. 

II. Sv. Katarina u svom djelu o Čistilištu tumači slijedeće; 
kršćanska duša kada se odvoji od tijela, toliko osjeća gađenje 
prema svojim grešnim mrljama pred čistoćom i svetošću 
Božjom, tako da se sama baca u vatru da se očisti od njih; u 
tom času u njoj bi se stvorio pravi pakao, kada bi vidjela da 
se ne može približiti tako onečišćena svome Bogu. To joj 
toliko leži na srcu da one sve čistilišne muke nisu ništa prema 
ovome, te se sama baca u vatru čišćenja! 

Kako to mora biti strašan trenutak za jadnog kršćanina, 
kakva promjena scenarija! Do tada je uživao mnoga dobra, 
svjetlo i neizmjernu radost sunca, svježi ljetni povjetarac, 
hranu, ljubav svojih dragih, društvo, zadovoljavanje svojih 
htijenja, na kraju vlastitu slobodu. I na krevetu svojih boli bio 
je okružen svim mogućim kurama, te utješen ljubavlju svojih 
dragih; pa i bol je znala tu i tamo biti lakša i dati malo odmora. 
Ajme! Kako se sve mijenja i to skoro u jednom jedinom hipu! 
Svjetlo se mijenja u gusti i zastrašujući mrak, svjetska ljubav 
u potpunu poharanu napuštenost. Bog, koji je njegovo jedino 

dobro pokazuje se rasrđen; Nebo, njegova jedina sreća ostaje 
zatvoreno, a zahvaća ga strašna vatra! To je užasna peć, a niti 
ne zna kada će iz nje moći izaći; vatra ga okružuje i tu ostaje 
bez pomoći koja ne dolazi ni od kuda, samo sa nadom da će 
ga se bar netko od živih sjetiti! 

Kako strašan trenutak, kakav užasan prijelaz za jadnoga 
kršćanina! Njegov Anđeo Čuvar mora plakati, i s koliko pažnje 
će se vraćati na zemlju da pokupi svaku molitvu milostinju, 
oproste i ono malo dobrih djela što će ih moći naći, đa ih živi 
čine za njega, te staviti u zlatne vaze da bi ih predstavio pred 
Boga! ... 

Sv. Augustin tvrdi da je bol koju duša onog časa osjeti, traje 
toliko koliko bi se vremena potrošilo udariti jednom očnim 
kapcima, ali da je bol puno jača no što ju je osjetio sv. Lovro 
dok su ga pekli na ražnju! Bol je tako jaka da je ljudski jezik 
ne može izraziti, niti je itko može shvatiti, ako je po posebnoj 
milosti Božjoj, Bog čovjeku ne objavi. Kakav strah bi trebao 
prevladati našim srcem, na samu pomisao na smrt koja nas 
svakako očekuje! Kako bi se brižno morali pripremati za taj 
strašni čas! Oh! Isuse prosvijetli nas! ... 

III. Kada bi se mislilo na smrtni čas puno manje bi se 
griješilo, no nastojat ćemo činiti velike pokore za grijehe već 
počinjene. Kada bi pomislili na taj čas oni koji se nalaze uz 
pokojnikov krevet, ili kada čuju da zvone zvona njihove crkve 
za nekog pokojnika, koliko bi suza prolili i molitava uputili 
milosrdnome Bogu za dotičnoga. Na kraju, kada bi oni koji 
pomažu bolesnicima nastojali da te iste bolesnike vodi svjetlo 
vjere, umjesto da ih varaju lažnim riječima, te tako ovi gube 
i zadnje sate, umjesto da ih upute da se ispovjede te pročiste 
svoje duše Sakramentima, te da se podvrgnu Volji Božjoj, 
koliko bi samo dobra učinili tom bolesniku! ... Naprotiv neka 
se dogodi ono što se mora dogoditi; o pokori nećemo niti čuti, 

a koliko smo hladni i nerazboriti za nas same, tako na isti način 
ostajemo hladni i nerazboriti za druge. Pošto je umro neki naš 
brat, mi mislimo da smo ljudi velikog srca kada vičemo iz 
sveg glasa: “Blago njemu što je završio svoje muke!?... 

Pokoji puta, na čisto poganski način, čuje se čak 
blagoslivljati nagle smrti, te se čak usuđuje moliti za takovu 
smrt, jer se manje muči! I tako kao dobri pogani oblačimo 
tog pokojnika u elegantna odijela, govore se glasne pohvale, i 
misli se na sve, samo ne na nesretnu dušu, koja je otišla pred 
sud Božji! 

To je svetogrdni običaj! Završio je muke!... Ma što vi znate 
o tome!? Možda istog onog časa, dok se vi tako predajete 
lijepom vremenu i veselite se što je prestao trpjeti, njegova 
muka tek započinje; naprotiv tek počinje stjecati iskustvo što 
je za njega prava muka i trpljenje, jer ono što mi možemo 
trpjeti tu u ovom životu pa čak i u najtežim bolestima, kako 
se je to već reklo i kako to navode sveci, to je sve ništa u 
usporedbi prema mukama na drugome svijetu. Ako hoćete 
biti ljudi velikog srca, mislite na to da je onaj vaš jadni brat 
možda pao u najgoru vatru, iz koje vam uzdiže molećivo ruke 
tražeći od vas milosrđe u ime ljubavi koja vas je vezala, te 
krvne veze i u ime Boga. Potreseni i puni milosrđa pokleknite 
kod kreveta umirućeg i počnite odmah moliti za njega, i ne bi 
smjeli nikada više prestati moliti za njega. Prištedite isto tako 
malo od vašeg novca, umjesto one tašte rastrošnosti u cvijeću 
i mramoru, koji ne pomažu duši, i dajte taj novac udovici i 
siromahu; dajte ono što imate svećeniku da služi sv. Misu za 
pokojnika, i idite u crkvu.... 

Ah! Braćo moja! Nad tijelima naših pokojnika zakunimo 
se da nećemo zaboraviti nikada njihove duše i napose da 
nećemo prevariti umiruće. Oni će tražiti osvetu protiv onih 
koji su ih tako izdali i to u času smrti! 

Praksa 

Uzmite to kao običaj moliti Krunicu: Isuse moje Milosrđe, 
ina kraju svake desetke ponovite slijedeću molitvu: Vječni 
Oče, prikazujem Ti Predragocjenu Krv Gospodina našega 
Isusa Krista za pokoj i oslobođenje duša u Čistilištu. 

Molite to danas za one koji moraju trpjeti u Čistilištu radi 
vas. 

Litanije ... 


7. DAN 
O dvjema najgorim mukama u Čistilištu 


I. Dvije nepodnošljive muke trpe duše u Čistilištu, to je 
udaljenost Božja i muke vatre. 

Na ovome svijetu sve je materijalno, stoga se malo brine 
za Boga i njegovu blizinu; smije se i šali s grijehom u duši, 
iako nam to teško naplaćuje grižnja savjesti, no ipak se živi 
radosno bez Boga. No na drugom svijetu stvari su užasno 
postavljene svaka na svoje mjesto: Bog postaje za čovjeka 
jedini izvor radosti; on je Otac i centar, potreba srca, žar koji 
raspaljuje. Duša bez Boga ne može više živjeti. Na Nebu su 
zauvijek neprestano sretni, jer žive s Bogom; u Paklu su stalno 
i neprestano očajni jer su bez Boga; u Čistilištu su privremeno 
nesretni i trpe istu bol kao u Paklu, jer ne posjeduju Boga..Mi, 
govorila je neka duša sv. Margariti, trpjeli bi i duplo od onoga 
što trpimo sve do posljednjega suda, samo kada bi mogli 
vidjeti da nam se Isusovo lice obrati prijateljski! 

Duše prokletnika osjećaju istu užasnu potrebu u sebi. Tko 
si? Upitalo se jednom jednog opsjednutog. Onaj koji mrzi 
Boga. Zašto mrziš Boga? Jer ne mogu uživati u Njemu. Što 
bi učinio da ga možeš posjedovati? Samo kada bih ga mogao 
posjedovati jedan čas, pomirio bih se da budem u Paklu 

zauvijek. I tako je uzdisao da je to izgledalo pravo lavlje 
režanje. 

Može se zamisliti s kolikim žarom duše koje su svete 
uzdišu za tim dobrom, i koliko moraju trpjeti radi toga što ga 
ne posjeduju! 

Ako na svijetu, tumači sv. Katarina, ne bi bilo nego 
samo jedan jedini kruh, koji bi morao zasititi sve ljudstvo na 
svijetu, a ovi ne bi mogli niti umrijeti, niti doći do kruha da 
ga se nasite, te kad bi svakim danom neprestano rastao taj 
užas gladi u njima, sve to je samo približna slika onoga užasa 
što trpe i osjećaju te duše ne posjedujući Boga, kruh nebeski, 
jedini kruh koji brani i daje život! 

Tako se priča u životu sv. Nikole Tolentinskog, da kada je 
umro Pelegrin Ozimski njegov subrat, ukazao mu se u viziji te 
ga zamolio da služi jednu sv. Misu za njega. Gledaj, reče mu, 
gdje se nalazim i pogledaj koliko njih je tu sa mnom u tako 
teškoj muci. Tada se ukaže sv. Nikoli, kao da se otvorila jedna 
velika ravnica pustinjačkog samostana krcata dušama, koje su 
bile s užarenim licima, mučeći se na najrazličitije načine, te 
okrećući suzna lica prema Nebu. 

Ti koji si drag Bogu, nastavio je Pelegrin , imaj milosrđa 
s nama, prikaži za nas sv. Misnu Žrtvu! ... Svetac nije mogao 
zadržati suze, te je čitavu noć molio za njih; dobio je dozvolu 
da kroz sedam dana prikazuje sv. Misnu Žrtvu za njih, postio 
je i nosio na bokovima lance, te je činio razne pokore. Đavao, 
koji mrzi sve duše, došao je više puta da bi ga odgovorio od 
toga čina, no on je ustrajao te je primio tu utjehu da je nakon 
sedam dana vidio fra Pelegrina s drugim dušama kako uzlaze 
u Nebo, slaveći i radujući se da idu gledati Boga. 

Vidjeti Boga, uživati Boga, evo to je uzdisaj svake duše; 
to je užasna glad koja će razdirati za sve vjekove vjekova 
prokletnike u Paklu! 

II. Što se tiče druge muke, tj. vatre, razmatrajmo da se ne 
prevarimo jezik svetih Otaca. Pitate me, govori sv. Toma, što 
je ta vatra? A ja vam odgovaram, da nije ništa drugo već vatra 
samoga Pakla: razlika postoji samo u trajanju: Sv. Grgur ne 
nalazi nikakvu usporedbu sa mukama ovoga svijeta, već ga 
uspoređuje sa zbrojem svih boli ovoga svijeta! Sv. Augustin 
se bori sa sljepoćom onih koji su govorili: na kraju će ipak 
prestati i mi ćemo ići u Nebo. Ne govorite tako, kaže on; bol 
one vatre nadilazi sve ono što možete zamisliti, pa makar da 
ste ga pretrpjeli samo jedan tren! 

Što se tiče objave svetaca, koliko dirljivih primjera bi 
imali za ispričati! BI. Stanislav, dominikanac, mnogo je 
puta razgovarao s dušama iz Čistilišta, koje su mu dolazile s 
Božjom dozvolom, da bi mu pomogle naučnice /vigilije/ i u 
pokorama koje je činio za njih. Ukazavši mu se tako jedna duša 
koju je proždirala užasna vatra, izgledala je užareno željezo 
u kovačnici; pun samilosti zamoli je da bi on pretrpio samo 
malo one vatre. Nije moguće, odgovori mu ona, smrtniku 
podnijeti niti najmanji dio te vatre a da ne umre! O kako je, 
pun ljubavi, Svetac nadalje tražio, duša pusti da mu padne na 
ruku jedna kap znoja: Iako je bio navikao trpjeti, poče strašno 
vikati, te pade bez svijesti na pod. On se osvijesti pošto mu 
subraća priteče odmah u pomoć, no njegova ruka je bijaše 
natečena i sva goraše. Ispriča im tada strašan događaj, te ode 
u krevet, a nakon godinu i po dana u nevjerojatnim mukama 
umrije. On nije nikada prestajao napominjati svojoj subraći 
da se sjete strogosti Božanskoga Suda; ne treba se govoriti 
kako je taj događaj oživio u samostanima Dominikanaca 
revnost za dobro, da se spase od strašnih muka! 

A iznijet ću još ovo što govori Vasquez kralja Sancia u 
Španjolskoj Kronici. 

Taj Kralj umrije otrovan. Kraljica, njegova žena se povuče 

u samostan u Kastilji, gdje bi pokopan kralj; tu se neprestano 
molila za sebe i za njega. Jedne subote uvečer, dok ga je 
preporučivala Gospi, ukaza joj se, ali jao, u kakvom strašnom 
stanju! Njegovo tijelo izgledalo je kao da baca dim i plamene 
iz sebe! Kad bi ti znala koliko trpim, reče joj, radi mojih 
grijeha! Ovi plamenovi me uništavaju, a ja ne znam koliko ću 
još morati to podnositi! Dobra kraljica podijeli siromasima 
milostinje, dade služiti sv. Mise u čitavoj Španjolskoj i 
svom snagom se borila da ugasi onu strašnu vatru. Prođe 
tako četrdeset dana. Dok je jednog jutra kao i obično molila, 
Sancio prođe pokraj nje te joj reče: Tvoja pobožnost me je 
spasila, idem u Nebo i tamo te čekam. Kraljica pruži ruke da 
ga zagrli, no on nestade. 

U životu sv. Dominika iz Kastilje dva su si dobra redovnika 
iz Zamora u Španjolskoj obećali obostrano da će se vratiti 
onaj koji prvi umre da se ukaže ovom drugom te su se molili 
Gospodinu svakodnevno za tu milost. Umrije jedan od njih, 
dok je ovaj drugi pripremao stol u blagovaonici; ukaza mu se 
onaj prvi te mu reče da je spašen, no da mora mnogo trpjeti 
radi nekih pogrešaka, za koje se nije dovoljno pokajao na 
ispovijedi. Ništa na zemlji, reče, se ne može usporediti s ovim 
mojim mukama! Stavivši zatim svoju ruku na stol ostade 
trag kao od užarenog predmeta. Stol pokazivaše u Zamori 
vjernicima, te ga sačuvaše sve do zadnjih revolucija. 

III. Mi, nježni ljubitelji naših komotnosti, moramo se pred 
tim primjerima prestrašiti. Kako ćemo opstati u onoj vatri, 
kako odoljeti onoj velikoj boli; ne želimo niti čuti o postu, 
dosađujemo se ako treba malo dulje zadržati se u crkvi; i na 
najmanju uvredu postajemo zli, psuje se i prostači ako je pala 
kiša ili je puhnuo vjetar, radi vrućine ili hladnoće? Kako ćemo 
moći, kažem, ostati u onoj strašnoj vatri? O dobri Isuse usadi 
nam u srce malo ljubavi za pokoru i prema križu. Daj nam 

da shvatimo potrebu mrtvljenja da ne nakupimo materijala za 
loženje u onoj strašnoj vatri! 

Umrla tako jedna monahinja Dominikanka u samostanu 
gdje bijaše opatica sl. Božja Agneza od Isusa; dok je ta 
Svetica noć iza išla moliti na njezin grob, vidje je kako joj 
prilazi kleknuvši se njoj do nogu i reče: Jao onima koji čine 
djela ljubavi nemarno! Učinite Majko, da moje susestre služe 
Boga s revnošću, te da vrše pokoru tokom života! Kada bi se 
mogla shvatiti sva čistilišna muka, kao bi se čuvali da je se 
izbjegne! 

Najveći pokornici su oni koji su vidjeli Čistilište. Kada 
su pitali sv. Kristinu zašto si peče ruke na vatri te je danima 
bez jela, a noću se baca u rijeku, odgovarala je uvijek istim 
riječima: Vi biste činili isto da ste vidjeli ono što sam ja 
vidjela! 

Oh! Razmislimo dakle, draga braćo! Moji grijesi, govorio 
je pobožan sv. Bernard, iziskuju od mene tešku pokoru! 
Mnogi su moji grijesi; što ću učiniti, Gospodine, da platim 
Tvojoj Pravednosti moje dugove?.. 

Taj dobar Svetac je postio, bičevao se, bdjeo noću. Toliko 
je izmučio sam sebe da je umirući molio za oproštenje čak 
svoje tijelo: Tukao sam te, govorio je, izgladnjivao sam te, 
no učinio sam to za tvoje dobro! Vidjet ćeš kako ćeš biti 
zadovoljno u Nebu!... 

Ami, činimo li pokoru? 


Praksa 
Svaki kršćanin može zadobiti potpuni oprost da se posluži 
učasu smrt te tako umrijeti i odletjeti u Nebo. Jednog dana po 
vašoj želji ispovjedite se i pričestite s pravim činom ljubavi, 
te učinite slijedeću izjavu: Gospodine Bože, već od ovoga 
časa dragovoljno i rado prihvaćam iz tvojih ruku bilo kakvu 

smrt koju ćeš mi ti odrediti, sa svim njenim bolima, mukama i 
tegobama koje će je pratiti: Požurite se to učiniti s dozvolom 
vašeg ispovjednika. 
Molite danas za duše vaših roditelja i vaše braće. 
Litanije ... 


8. DAN 
Kako je potrebno moliti i za one koji su 
živjeli ovdje svetim životom 


I. Već sam ukazao ne vrlo štetnu pogrešku , da vjerujemo 
da su vrlo dobri naši pokojnici, te tako vjerujemo da su već 
u Nebu, napuštajući ih. Taj jadnik je toliko trpio, moja dobra 
majka bijaše tako dobra; naš stari svećenik bijaše tako svet, 
ne može biti nigdje drugdje već u Nebu, te moli za nas! To 
je ono što se govori, no koliko bi bilo bolje moliti milosrđe 
za njih! Bog ne vidi našim očima; Bog zna samo _ koliko je 
milosti udijelio dotičnome, njemu je poznat samo odgovor na 
te milosti. 

Vidjeli smo da je sv. Augustin imao drugu ideju o Sudu 
Božjem. I on je govorio da je njegova majka bila sveta, no već 
star preklinjao je svoje čitatelje da se mole za nju, jer nije bio 
siguran da joj nije bilo potrebno. 

To je glupo razmišljanje, da se ne moli za pokojnika, jer 
je živio i umro k'o svetac. Što mi znamo o grijesima drugih, 
jer ne možemo suditi niti nas same! Nisu dovoljno stroge niti 
stravične riječi Duha Svetoga: Bit ću milosrdan s onim s 
kojim sam milosrdan, te ću udijeliti milosrđe onome kome 
dajem milosrđe?... Tko može prosuditi savjete Božje? 

Prve pratilice sv. Terezije bijahu sve revne i pobožne. 
Pa ipak, evo što piše Svetica o njima: Jedna redovnica iz 
ovoga samostana, velika službenica Božja, kako umrije prije 

dva dana, dok se molio brevijar na koru za nju, a ja sam 
stajala, vidjeh njezinu dušu kako izlažaše iz dubine zemlje i 
uzlažaše u Nebo... U istom samostanu, nastavlja, umrije neka 
druga redovnica, pravi primjer kreposti; njezin život bijaše 
neprestani tok boli koje je trpjela vrlo strpljivo. Nisam uopće 
sumnjala da će biti posve oslobođena od svih tih muka i da će 
odletjeti , pa ipak četiri sata iza njezine smrti, dok sam molila 
brevijar, vidjeh je izaći iz zemlje i onda otići u Nebo. 

Pazimo da to piše jedna velika učiteljica svetosti, koja se 
nikako nije mogla prevariti u sudu o dobroti te kćeri. 

Blažena Ivana od Križa, redovnica franjevka poznavala 
je jednog od najslavnijih biskupa svoga vremena koji ju je 
dugo vremena tretirao s posebnom pažnjom i poštovanjem; 
no poslije jedne napomene koju mu je ona dala, po Božjem 
nalogu, da ispravi neke pogreške svoga karaktera, toliko se 
uvrijedio daječak dozvolio da je se progoni na sve mile načine. 
On umrije i Blaženica da bi vratila dobro za zlo, poče moliti 
za njega svom snagom svoga duha. Jedne noći dok je molila, 
evo joj se ukaže pokojnik žalosnog lica i plačući s gorućom 
mitrom na glavi, i s usnama zaključanim užarenim lancima, 
tako da su mu jedva dopuštali da izgovori prigušene jecaje. 
On koji je nekađa išao tako ponosan zbog svoje časti, našao 
se sada nevjerojatno poniženim. Umjesto svojeg bogatog 
odijela, nosio je na sebi tek neko jadno izderano i prljavo 
odijelo; bio je okružen raznim dušama koje su radi njegovog 
zlog primjera postale raspuštene, te mnogim vragovima koji 
su ga okruživali i mučili na stotine okrutnih načina. 

Uplašena tim viđenjem blažena Ivana upita svoga Anđela 
čuvara, da li su muke koje je jadni biskup podnašao čistilišne 
ili paklene. Bog će ti dati da saznaš kad bude za to vrijeme, 
odgovori ovaj, i ne doda niti riječi više. 

Uz svu nesigurnost u kojoj se našla ona nastavi svoje 

molitve i pokore; poslije par dana vidje ponovo dušu pokojnika, 
no nije podnašao tako teške muke. Zahvalio joj se i zamolio 
da nastavi činiti pokoru za njega, te je zamoli za oproštenje 
radi svog nepravednog ponašanja prema njoj. Tada bl. Ivana 
poče moliti s još više žara nego prije; malo vremena kasnije 
primila je tu utjehu da je vidjela tu dušu posve slobodnu od 
bilo kakvih muka kako uzlazi u Nebo. 

Ne zaboravimo dakle nikoga od naših pokojnika. Uvjerenje 
da im nije potrebna molitva, može im biti na veliku štetu. 
Tko nije prakticirao tešku pokoru na ovome svijetu, morat će 
gorjeti na drugome. To su strašne riječi, no izrekao ih je sv. 
Augustin. 

II. Dodat ću još neke primjere. Službenica Božja Agneza 
od Isusa, koju sam već prije spomenuo, ču za smrt oca svoga 
ispovjednika. On je bio vrlo pobožan čovjek i može se reći 
mučenik za svoju vjeru, jersu mu protestanti iz Nimesa oduzeli 
sva njegova dobra i čak ga bacili u zatvor jer bijaše katolik. 
Ona, kao što je činila sa svima drugima kada je čula da bi tko 
umro, poče moliti za njega. Ma tko bi mogao povjerovati; 
uz sve njezine molitva i njezinih dobrih sestara, tak nakon 
trinaest mjeseci molitava Službenica Božja Agneza sazna da 
se je spasio iz Čistilišta! Pisći njezinog života priznaju da su 
ostali užasnuti nad tolikom strogošću pravde Božje! Ah, u 
Nebo se ulazi samo svet! 

No još bolje, glede toga, stoji ova priča iz kronike Male 
Braće iz Pariza. Tu umrije jedan stari redovnik po imenu 
Angeliko, zbog njegove velike životne dobrote: Jedan od 
njegove subraće, bi doktor, više učen no pobožan, ne stavi da 
se služe tri sv. Mise za njegovu dušu kako je to propisivalo 
sv. Pravilo, misleći da mu nije potrebno. Dok je jedne večeri 
učeni fratar šetao sam u vrtu, vidje nesretnog Angelika svega 
okruženog vatrom. Skoro umirući od straha upita ga: Jeste 

to Vi? sav dršćući. Da ja sam Angeliko; vidiš moje jadno 
stanje? Mi smo vjerovali da ste Vi u Nebu! Da mogao sam 
biti, da mi ti nisi oduzeo sv. Mise, po našim Pravilima. Ma 
vi ste nam dali tolike primjere kreposti, pokore —— Ajme, 
ajme! Neizmjernoj svetosti Božjoj ne izbjegne niti najmanje 
pogreške koje se mogu počiniti i u najsvetijim djelima, dok 
ove ostaju neprimjetne pred slabim ljudskim očima. Ah, da si 
ti koji si tako učen više studirao o neizmjernoj svetosti Božjoj, 
ne bi me bio tretirao na taj način! 

Oh! Koliki naši pokojnici će imati za nas slične riječi 
prijekora, jer moraše ostati trpjeti strašne muke radi naše 
zaboravnosti! Ovdje račun nećemo trebati polagati Bogu, 
sjetivši se da samo jedan dan u onim mukama, mogu se 
usporediti godinama i godinama teških muka na zemlji? 

III. I ovaj puta ću iznijeti još jedan primjer, kojeg nam 
iznosi Surio, dokazujući da je istinit u životopisu Službenice 
Božje Marije iz Oigniesa, Belgijske kaluđerice. 

U predgrađu Liegja živjela je neka sveta udovica, vrlo 
draga službenica B. Mariji. Udovica se razboljela i kaluđerica 
pohita da joj bude na pomoć u njezinoj zadnjoj uri; no ušavši 
u sobu vidje mnogo đavola koji su došli napastovati je koji 
bježaše, a kod kreveta umiruće vidje Bl. Dj. Mariju kako joj s 
ljubavlju pomaže. Na pokopu vidje isto tako Bl. Dj. Mariju, sa 
korom djevica u bjelini kako tu prisustvuju. I zaista ta udovica 
bijaše vrlo pobožna prema BI. Dj. Mariji. 

Tu bi se zaista moglo reći, da molitve za pokojnu udovicu 
nisu bile potrebne. Ista službenica Marija, uvjerena u to 
povuče se u svoju ćeliju, klekne te se zahvali Gospodinu što 
je dao tako svetu dušu svojoj Crkvi, kada ču iza sebe uzdisaje. 
Okrene se, bila je to ona udovica, čije je tijelo počivalo još u 
crkvi u mirisu tamjana! Uz sve privilegije koje je primila još 
nije bila u prebivalištu slave! Nebo je lijepo, reče, ja sam još 

vani, pomozite mi da uzađem. Isus me čeka a ja ne mogu ići k 
Njemu! Koliko trpim, kakva muka! Pomozite mi da uzađem, 


Užasnuta nad tim ukazanjem službenica Marija pozva dvije 
svoje kćeri, ispriča im što je vidjela, te sve tri počeše moliti 
na najbolji mogući način, da joj pomognu uzaći u Nebo, gdje 
je svakako zadobila veliku nagradu za svoje kreposti, no gdje 
još nije mogla ući, 

Ove primjere ne pišem za zle i nevjernike; oni će imati 
druge račune za polagati! Može se samo plakati nad njihovom 
nesrećom! To pišem za tebe, dragi moj čitatelju i htio bih da 
te dotaknu ti primjeri. Oni se smiju, no oni nemaju vjere. Ti, 
koji si odrasto u vjeri, misli sam u sebi kako ćeš ubrzo morati 
doći pred taj Božji sud, stoga razmišljaj koje su tvoje najteže 
pogreške. Bori se protiv svojih strasti i zadovolji pokorom 
za svoje grijehe, jer ako je potrebno da se očiste tolike svete 
duše, što će biti snama jadnim grešnicima? 


Praksa 

Računajte na veliko na oproste ! Dobro je zadobiti što 
više oprosta da se postane svet, kaže sv. Alfonz. Kada se 
pričešćujete izmolite svaki puta Evo me, o moj dragi i dobri 
Isuse... (Potpuni oprost). Izmolite: Iz dubine vapijem Tebi 
Gospodine, na glas zvona izmoli Anđeo Gospodnji, otpratite 
Presv. Popudbinu za umiruće; računajte na molitvu Krunicu; 
uključite se u kakvu kongregaciju, posebice u Treću red sv. 
Franje. Svakog jutra morate izmoliti: Gospodine nastojat ću 
zadobiti sve moguće oproste za duše u Čistilištu, napose za 
one koje se mole za mene. 

Molite danas za one koji su u Čistilištu iz Vaše obitelji. 

Litanije ... 

9. DAN 
O tome kako čistilišne muke rastu u odnosu na 
počinjene grijehe 


I. Duše koje se nalaze u Čistilištu ne trpe sve jednako, već 
manje više ovisno o broju i težini njihovih grijeha. Tko je 
griješio iz neznanja ili iz slabosti, ili jer se našao nehotice u 
opasnim situacijama, svakako neće podnijeti iste muke kao 
oni što su se prepustili pohoti iz zločestoće. Tako hoće Božja 
pravda i milosrđe. 

Vidiš kako se vara onaj koji ne razlikuje grijeh od grijeha, 
pasti jedan puta ili se neprestano valjati u blatu; je li vidiš 
glupost onoga koji misli i tako i tako, isto je ispovijeda li se 
jedan grijeh ili više njih!... Tako se ne misli u Čistilištu, jer 
svaki grijeh donosi za sobom svoju kaznu i stoga svoju muku, 
Koliko je veća zloća tolika će biti jačina vatre i obuhvatiti 
će svaki najsakriveniji kutak svakog počinjenog grijeha. A 
što se mora reći o tolikim kršćanima koji su zaboravili sve 
svoje obveze, koji se ne brinu o skandalu koji prouzrokuju, 
nestrpljivi, zavisni, bezbrižni, čekaju da se pobrinu za ono 
malo dobra tek u svojoj starosti, ili na času smrt, kada nema 
više vremena? U svakom slučaju, svaki grijeh bio on smrtni 
ili laki, donosi sa sobom primjerenu vremensku kaznu, ili ako 
hoćete dug Božjoj pravdi koji moramo platiti; u ispovijedi se 
oprašta grijeh, ali ne i kazna; ta kazna ili se plaća na ovome 
svijetu pokorom, kajanjem, radom prikazanim za pokoru, 
milostinjom, oprostima, ili će se morati platiti na drugom 
svijetu vatrom. Obremenjujući se ovdje grijesima i ne vršeći 
ovdje pokoru, kakvo teško Čistilište moramo očekivati od 
pravde Božje! Ne treba se čuditi, ako mnogi kršćani moraju 
ostati u onim mukama i godinama! Tako barun Surton, jedan 
engleski lord, prisustvovaše progonstvu Henrika VIII. protiv 

katolika; prestrašivši se radi užasnih mučenja katolika, a 
prihvativši raskol samo izvana, dok je unutra ostao vjeran 
katolicizmu, kaže Daniel, da ga je mnogo vremena iza 
njegove smrti vidjela njegova obitelj u šumi goreći sav u vatri 
vapijući neizrecivim jaucima. Bilo nas je oko osamdeset, 
reče Ledy Arundel, njegova kći, i svi ga vidjesmo i vidjesmo 
zidove naše prostorije kako sjaje kao od žara onoga plamena 
u kojem je gorio, tako da smo i sada smušeni i prestrašeni. 
Koliko godina je trajalo to mučeništvo! Je li završeno za tog 
jadnog skandaloznog baruna? 

II. Kako je razmjerno Čistilište prema težini grijeha, tako 
je isto razmjerno prirodi grijeha. U onim stvarima kojima se 
uvrijedilo Boga, za te ćemo podnositi muke, to je njegova 
Božanska riječ. 

Ovo što ću sada iznijeti može se pročitati u životopisima 
sv. Marije Magdalene Pazzi, sv. Franciske i sv. Gertrude, tri 
velike pobožne duše prema dušama u Čistilištu. Njihov život 
se ne može čitati a da se čovjek duboko ne prestraši Čistilišta 
i njegovih muka. 

Prva /tj. sv. Marija Magdalena/, šetala se jedne večeri po 
klauzurnom dvorištu samostana u Firenci. Najednom je otišla 
u ekstazu. Kroz dva sata vidjela je da zaista hoda po Čistilištu; 
hodala je tako izvan sebe uzvikujući sada uzdahe molbe 
i straha, sada stišćući ruke iz sažaljenja, sad se ščućurivši 
kao da je pod strašno velikim teretom, sada pokazavši na 
licu i cijelim tijelom očiti znak užasa za ono što je gledala! 
Milosrđe, moj Bože, milosrđe!...vikala je. Predragocjena Krvi 
Kristova oslobodi ih!... Kako je strašno ovo mjesto!...Kolike 
muke, koliko suza!... Oh užas! Pa čak i svećenici!... Milosrđe 
Gospodine, milosrđe!... 

Ona bi prenesena u Čistilište da vidi čistilišne muke; tako 
je dobro razlikovala muke za svaki pojedini grijeh, da se je 
užasavala i smrzavala od straha! ši 


Sv. Franciska življaše u tako intimnoj komunikaciji 
s dušama Čistilišta, tako da su one dolazile k njoj ponizne 
i obazrive, te su joj davale da vidi njihove muke, da bi po 
njezinim molitvama zadobile malo olakšanja. 

Isto se čita u životopisu sv. Corporea, irskog biskupa. 

Dok je taj Svetac molio brevijar vidje pred sobom jednu 
sjenu užasnog izgleda, s užarenom krunom i ogrlicom 
pokrivena tek nekim odvratnim krpetinama. Bijaše to pokojni 
Irski kralj Malahija. Tako sam kažnjen, reče, jer bijah kralj 
mogao sam učiniti mnoga dobra djela a nisam ih učinio; 
ove odvratne krpetine označuju malobrojnu milostinju. Moj 
ispovjednik je sa mnom u Čistilištu, jer me nije opomenuo i 
ispravio... 

Povijest toga Sveca kaže, da samo nakon šest mjeseci 
njegovih žarkih molitava uspješe ga osloboditi od tih 
muka!... 

III. Grijeh koji se vrlo strogo kažnjava jest taština. Navest 
ću jedan primjer koji bi morao ozdraviti tako lakoumnu 
mladež koja šeće našim ulicama; to pripovijeda sv. Brigita. 
Među mnogim dušama koje je vidjela kako trpe jedna je se 
posebno dotakla. 

Njezinu glavu je vatra izjela iznutra i izvana; dugačka 
kosa joj se okovitlala oko glave kao zmijetine; ruke su joj 
bile stisnute kao u užarenim kliještima a teški lanci su je 
vezali za pod. Ona vikaše i jaukaše: “Oh! Majko moja kako 
si bila okrutna sa mnom!.. Neka ti Isus oprosti veliko zlo što 
si mi učinila! Tisi me odgojila u luksuzu, ti si me vodila u 
kazališta i po plesovima. Koliko sam samo vremena potrošila 
uređujući se, slijedeći mode moga vremena! Sada tu pogrešku 
skupo plaćam: zabave i uživanja si prošli! Oh! Koliko trpim, 
peče me glava unutra, svezana sam lancima u vatri, imajte 
milosrđa sa mnom!" Tko si upita je Svetica, što trpiš tako 


42 


teške muke! “Ajme! Bijah bogata djevojka, posebno sam 
pazila na svoju kosu, koja mi je sada postala crvljiva i zmijska 
nošah razgolićene ruke, bijah lagana u plesu. Sada ovim 
mukama plaćam grijehe koje sam počinila i navela druge 
na grijeh mojom taštinom!... Ja sam trebala biti osuđena na 
Pakao, no kada sam vidjela da moram umrijeti, razmislila sam 
o grijehu koji sam počinila i pokajala se. Bila sam pobožna 
Muci Kristovoj i ta misao me spasila!...? 

Svetica ispriča to žalosno viđenje nekoj pokojničinoj 
rođakinji; ona prestrašivši se zatvori se u samostan, te tamo 
umrije na glasu svetosti. 

Što ćemo reći za tolike žene tašte i bezobzirne što ih vidimo 
okolo i koje nas skandaliziraju svojom golotinjom? 

Kakvu odvratnost i gnusobu, Gospodine, izazivaju u nama 
one žene koje niti sram ne može zadržati da budu poštene! 
Dođi naprijed, stara izborana, požutjela kožo, spusti onaj 
uzdignuti vrat, i daj da padne ta kosa načrčkana obojana, sva 
ukrašena; daj da postanu smiješne i neka prođu ismijane u 
pokori radi tolikih grijeha koja čine i uzrokuju da se čine! Za 
njih postoji nešto posve drugo od Čistilišta! ... Neka ih kazni 
dobro, dobro Gospodin i obrati ih na vrijeme od njihovih 
skandala. 


Praksa 

Kada vas muči neka bolest ili poteškoća, mislite na užas 
Čistilišta; prikažite te vaše jadne muke za pokoj duša, a one 
će vam izmoliti strpljivost u podnašanju boli. Evo vam blaga: 
ako ćete samo mišlju reći Isuse, Marijo, ... zadobit ćete 300 
dana oprosta svaki puta kada to izrečete. 

Molite danas za jadne zaboravljene duše u.Čistilištu. 

Litanije ... 

10. DAN 
O posebnim čistilišnim mukama za neke grijehe 


1. Zastrašujuće stvari donose sveci o grijehu nečistoće: 
Nazivaju ga najvećim vratima za Pakao, jer po njemu se 
gubi najviše duša, više nego po ikojem drugom grijehu. To je 
grijeh kojem se najviše raduje Pakao, kaže sv. Berard. A sv. 
Augustin: “Oholost je nastanila Pakao Anđelima, požuda ga 
nastanjuje ljudima. A sv. Alfonz kaže, dasvionikojisu prokleti, 
ili su prokleti zbog nečistoće, i da svakako ne završavaju u 
Paklu bez nje. Isti grijeh popunjava mjesta i u Čistilištu. Sv. 
Marija Magdalena u jednom svom viđenju, vidjevši smrdljivi 
zatvor u kojem se nalaze nečisti uzvikne: “Gospodine zašto si 
mi dao da vidim te stvari?" U taj grijeh se uključuju preljubi, 
nepristojne besramne mode, nepristojne knjige, sve smjele 
golotinje, običaji popunjavanja salona, gdje su nekada naši 
preci držali križeve i svete slike sa nepristojnim umjetničkim 
slikama, sa nedostojnim razglednicama i kipovima : Ah! 
Katolici sakrili ste križeve i Gospe, pa sada đavao pleše po 
vašim salonima, a vi ćete morati platit vrlo visoku cijenu za 
to u mukama! 

Neki slikar, kaže Rossignoli, poveden uobičajenošću, iako 
bijaše diskretan kršćanin, naslikao je taj tip slika. Ostarjevši 
predao se sav slikanju religioznog karaktera i umrije dok je 
još slikao u nekom samostanu otaca Karmelićana, gdje ga i 
pokopaše. Nakon kratkog vremena poslije njegove smrti, 
ukazao se jednom ocu Karmelićanu. Ovaj ga u čudu upita je 
li to baš on, dobar slikar. “Da, ja sam, odgovori, ali jao meni! 
Koliko trpim zbog skandala i što sam dao priliku drugima da 
griješe! U Čistilištu sam, napose zbog jedne sramotne slike, 
koju sam naslikao, i dok ne bude uništena, ja ne ću izaći iz 
te kazne: no onaj koji ju je naručio, ubrzo će izgubiti svoje 

sinove od prerane smrti, i ako je ne baci u vatru, jao si ga 
njegovoj duši!... Rekao mu je gdje se nalazi ta slika i vlasnik 
je pristao da se uništi. No kako je slikar rekao, dva sina 
bogatog gospodina umriješe ubrzo nakon toga, a on prestrašen 
provede zadnje godine svoga života u velikoj pokori. Evo, 
ovdje primjera žalosnih plodova za grijehe nečiste, za koje 
se je zadovoljilo! Oni pak koji ne zadovolje na vrijeme, neka 
se sjete strašne Pavlove osude: “Nitko od požudnih neće ući 
u Kraljevstvo Božje!" 

II. Od nečistih, Svetica je prešla u Čistilište licemjernih i 
pretvaralaca te je u ekstazi uzvikivala: “Oh! Kako je strašno 
ovo mjesto, kako je puno nevjerojatnih muka!" 

Poslije ovih vidje druge duše nemirne i zadihane pritisnuti 
kao od neizmjemo velikih tereta; to su bili nestrpljivi i 
neposlušni: Tada povika od straha kad uđe u zatvor lažljivaca, 
jer Bog najveća istina, neizmjerno mrzi laž, napose, ako 
vrijeđa ljubav koja se mora gajiti prema bližnjemu. 

Oholice su bile uronjene u neprobojne tmine. Jadnici, 
poviče, radi toga jer ste se htjeli uzdignuti nad druge, sada 
ste osuđeni na dim koji vas osljepljuje! ... Oni su bili tamo s 
licima na zemlji i poniženi. 

Govori zatim o kazni radi hladnoće u izvršavanju dobra, 
kao i za dobra djela kao i za ona učinjena loše. Na to se vraća 
kada pripovijeda, kako se je jedan dan zadržala u molitvi 
pred Presvetim, vidje iz zemlje kako izlazi jedna redovnička 
duša; došla je na kor kraj nje i reče: “Sestro moja, ti koja si 
dobra, preporuči me Isusu! Ja sam bila jako hladna u mojim 
Pričestima i zapustila sam one zapovijedane. Isus hoće da ga 
se ljubi i služi sa žarom, a ja jao! kako me je kaznio! Svaki 
dan dolazim ovdje klanjati se pred Presvetim i osuđena sam 
na vatru već dugo vremena. Ah! Plaćam vrlo skupo svoju 
nemarnost!...? 

O toj nemamosti kod primanja svetih Sakramenata, Alix 
pripovijeda o jednom svećeniku, koji je zbog predrasude o 
zadnjim Sakramentima, toliko dugo čekao da primi posljednje 
Sakramente, da je umro bez njih. To je bio i te kako loš primjer. 
Dok su se molile molitve za pokojnike, on se podiže s odra 
i zamoli sve za oproštenje zbog lošeg primjera što ga je dao 
i reče: “Da sam primio Sveto ulje ozdravio bih od one moje 
bolesti i živio bih još dugo ovdje. Smrt me otela u milosti 
Božjoj, ali za dugo vremena morat ću plakati i trpjeti radi 
moje nemarnosti.?? 

I pravedno je. Sv. Sakramenti su zadnji izljev Isusove 
ljubavi, i Isus ne može podnijeti da ih se prezire! 

Vrlo je stroga kazna za grijehe učinjene protiv ljubavi i 
pravednosti. Primjeri su upravo zastrašujući! Brojne duše koje 
su se ukazale sv. Margareti iz Cortone, velikoj pokloniteljici 
duša u Čistilištu, potvrdile su tu strogost. Bog je sama ljubav 
i pravednost. Kao da se ne pomišlja na tu strogost, jer i kada 
bi je imali pred očima, riječi zavisti, mrmljanja, izrugivanja, 
ismijavanja, oduzimanja časti našem bližnjemu, svi bi 
izbjegavali. Prestrašeni radi računa što ćemo morati predati 
Bogu, pobrinimo se da ispunimo naš život djelima ljubavi i 
pravde, kako su to činili svi sveći! 

III. Što se tiče svakodnevnih manjkavosti protiv svojih 
obaveza, ispričat ću jedno ukazanje od 1871. u samostanu 
Redemptoristica iz Malinesa, koje je potvrđeno od Crkvenog 
učiteljstva. Otac jedne redovnice toga samostana, prešao je 
na drugi život; kroz tri mjeseca se ukazivao toj kćeri da bi 
je molio za molitve i zadovoljštinu za pokojnika. Tokom 
prvog mjeseca bijaše uvijek okružen vatrom i plačući vikaše: 
“Smiluj mi se, kćeri moja, smiluj mi se! Jednog dana joj 
reče, pogledaj kćeri ovu cisternu vatre: tu sam uronjen skupa 
sa stotinama duša! Ah! Nitko na svijetu nema smilovanja s 
nama!" 

Često noću čula je kako plače. Tokom drugog mjeseca nije 
ga više vidjela uronjena u vatru, iako je još uvijek podnašao 
strašne muke. U to vrijeme reče kćeri: “Teolozi su dobro rekli 
tvrdeći da muke svetih mučenika su puno lakše od ovih naših. 
Ajme, ljudi ne vjeruju previše da je čistilišna vatra slična onoj 
paklenoj! Kad bi to vjerovali čuvali bi se jako dobro i samo 
jednog jedinog lakog grijeha!" Jedan drugi dan joj reče: “Čini 
mi se da sam čitavu vječnost ovdje. Žeđam za tim da vidim 
Boga, ne mogu to više! Obraćam se, bacam prema njemu, ali 
uzalud, moja muka nije još završena." 

No on je svakog dana postajao sve svjetliji. Bilo je vrijeme 
blizu Božića, njegovo oslobođenje bijaše blizu, jer je postao 
skoro posve svijetleći. Napokon pod Podizanjem kod sv. 
Mise Ponoćke, ukaza se zadnji puta sav obasjan svjetlom i 
blaženošću, zahvali se kćeri i redovnicama rekavši: “Izmoljt 
ću vam posvemašnje predanje volji Božjoj i milost da ne idete 
u Čistilište! Ja napokon izlazim!" 

To su bile zadnje riječi; jedva su mogle vidjeti njegovo 
lice, jer bijaše sve uronjeno u svjetlo. 

Ovdje se treba naglasiti da je taj čovjek odgojio dobro 
svoju obitelj, pred ljudima je glasio vrlo dobar kršćanin, no 
tko može spoznati sudove Božje? 

Dakle ako za svaku pogrešku i grijeh moramo trpjeti 
posebne muke, ispitajmo se dobro i pripremimo se s tom 
svetom vježbom za smrt. 


Praksa 
Upoznavši kako je težak i dug period spašavanja duša iz 
Čistilišta, nemojte nikada prestajati zadobivati zasluge za vaše 
rođake, i učinite za njih mnoga djela ljubavi. Učinite djela 
ljubavi prema bolesnicima i siromasima Utješite rastužene 
duše, poučavajte dobro, molite i sve to prikazujte za vaše 

pokojnike. Smatrajte izgubljenim onaj dan kada niste ništa 
učinili za njih. 

Molite danas za svećenike u Čistilištu, napose za one koji 
su poučavali. 

Litanije ... 


11. DAN 
Čistilište svećenika i redovničkih duša 


I. Dok pišem ovo osjećam kako mi se trese ruka! Što će biti 
sa mnom svećenikom? Baš stoga jer je poznato, da onaj koji 
je mnogo primio morat će mnogo odgovarati, a tko je na vrhu 
za njega će sud biti užasno tvrd. Prema siromahu upotrijebit 
će se milosrđe, ali mogućnici će podnijeti teške muke. Evo za 
nas slike Malahija: Bog sjedi i čeka da on sam pročisti levita 
sa samom sržju vatre; lijeva je po njemu kao rastaljeno zlato 
i srebro! 

Oh, Isuse, budi i s nama milosrdan, naprotiv upotrijebi 
mnogostrukost tvoga milosrđa! 

S. Francesca Romana u jednom svom poznatom viđenju, 
vidje Čistilište kao podijeljeno u tri regije. U gornjoj regiji je 
vidjela da duše ne trpe osjetne muke; već je u njima gorjela 
vatra želje sjedinjenja s Bogom. Kao slatki miris blizine Neba, 
njihova želja za Nebom postajala je nepodnošljiva svakog 
sata sve više, što su se više približavale Nebu. Pa i BI. Dj. 
Marija govoraše sv. Brigiti o tom duhovnom Čistilištu , gdje 
se daje zadnji dodir za ulazak na gozbu u Nebu. U tom dijelu 
Čistilišta se nalaze najsvetije duše i u njega dolaze samo već 
sveti, kako se je to vidjelo u prijašnjoj objavi, tu dolaze oni 
koji polako uzlaze iz nižih čistilišnih dijelova. 

Čin je ljubavi moliti i za te duše najbliže Nebu. Ako im 
mi skratimo pa i za jednu minutu te zadnje patnje, ušavši u 

Nebo neće moći a da ne govore odmah o nama, koji smo im 
pomogli da uzađu gore! 

Srednji dio Čistilišta jest najveći u Čistilištu, gdje se nalaze 
sve one muke o kojima se je govorilo; tu se nalazi najveći broj 
duša. Sv. Marija Magdalena vidje tu i jednog svog brata te 
kad je došla k sebi išla je vičući: “Nisam mogla vjerovati da 
se toliko trpi tamo dolje! Moj Bože, moj Bože, ne mogu više 
živjeti na ovoj zemlji, ne mogu više razgovarati s ljudima, 
nakon što sam vidjela sve ovo!" No vidjevši kako su se čistile 
i kako su postajale sve ljepšima nakon čišćenja uzviknula je: 
“Oh, čistilišne muke, ja vas ne ću zvati okrutnima, već slatkim 
i dragocjenima mukama, jer nas vodite k tolikoj slavi!"... 

Snaga tih trpljenja je tako jaka da se čuju i najbjedniji i 
najužasniji jauci tih duša, koje ljudsko uho nije nikada prije 
čulo. No ipak sve te duše znaju da ih Bog ljubi, znaju da je to 
trpljenje potrebno da postanu njegove dostojne zaručnice, i to 
im je dovoljno da ih utješi te da prihvate to trpljenje. 

Naposljetku je najniži dio; najudaljeniji je od Neba. O tom 
dijelu se govori sa velikim strahom, jer se može reći da se 
nalazi na vratima Pakla. 

II. U toj tamnoj regiji sa laicima koji su počinili najteže 
grijehe, ili koji su čekali smrtni čas da se obrate Gospodinu, 
nalaze se svećenici i Bogu posvećene osobe. Taj najgori način 
trpljenja je pravedan, ako se razmišlja; jer one manjkavosti 
ljubavi, čistoće, dobrog primjera, koji su kod svjetovnih laki 
grijesi, u crkvenim osobama se smatraju najgorim grijesima, i 
kako su one morale uzaći gore na veću slavu i biti bliže Isusu 
u Nebu, pravo je da razmjerno njihovom dostojanstvu, sada 
moraju biti kao smetlište. 

SI. Božji, d*Avila čuvši da je umro neki svećenik, nakon 
što je proslavio sv. Misu reče: “Jako se računa, jako se računa 
ta Misa." Nekoj redovnici, reče duša koja joj se ukazala, da 

je zamoli molitve o pokore za njezinu dušu: “Kćeri moja živi 
sveto, jer je Čistilište za redovnike užasno! 

Što se tiče redovnica, ima primjera kako su redovnice bile 
vrlo strogo kažnjene radi mlakosti, te pomanjkanja vjernosti 
svojim zavjetima, te zbog neposlušnosti sv. Pravilima." 

Sv. Margareti Alacoque jedna sestraod Pohođenja Marijina, 
ispriča da je bila na rubu da bude prokleta, da je nije spasio 
zagovor Bl. Dj. Marije, jer je tokom života previše tražila 
svoje udobnosti, bježeći u samostanu koliko je god mogla od 
posla. Neka druga sestra ju je došla moliti za molitve toliko 
jadna, tako da je pokazala koliko trpi, no najveća bol je bila 
kada je vidjela jednu svoju rođakinju prokletu u Paklu! Ona 
nije napuštala nikada Sveticu. Poslije sv. Pričesti i ona se je 
klanjala velikom pobožnošću Isusu, a kada je Svetica ostajala 
u krevetu zbog trpljenja, stajala joj je uz uzglavlje, te joj je 
napominjala da trpi dragovoljno za njih; vikala je na nju ako 
bi se prepustila umoru te bi joj ponavljala: “Vidiš moj krevete 
je od vatre! Osobito ako bi je Svetica zaboravila poškropiti 
svetom vodom. (op. ur.) 

Jao si ga onome tko ne odgovori na svoj poziv! Oh, koliko 
moraju misliti na to duše posvećene Bogu! 

III. Dakle svaka osoba posvećena Bogu treba jako paziti 
na svaku svoju riječ, misao i djelo, da jednog dana ne bude 
osuđena njegovom strogom pravednošću: a što će se morati 
tek reći o onima koji su po posvećenju postali drugi Kristi, tj. 
svećenici? 

Uzdignuti na tako visoko dostojanstvo da će morati skupa 
s Kristom Isusom suditi zemaljskim plemenima, baš njima je 
rečeno: “Siromasima će se suditi milosrđem, no mogućnici će 
morati podnositi teške muke. Oni su spremnici svetog znanja, 
ne može im se oprostiti kao svjetovnicima zbog jednostavnog 
neznanja; imaju vremena za molitvu i svaki dan se hrane 

Sakramentima, napose Sakramentom  Presv. Euharistije; 
ne može im se stoga oprostiti u ime slabosti; predodređeni 
na takovo dostojanstvo u Nebu, ne mogu izbjeći najgorem 
stupnju muke kada počine grijeh.? 

Svetoj Margareti Alacoque Isus reče za svećenike točno 
ove strašne riječi: “Tako mi ih je malo žao, jer im dajem tolike 
milosti na zemlji da postignu Nebo!"... Stoga se sv. Terezija 
bojala uvijek kada je čula da je umro neki svećenik, iako se 
vjerovalo da je dobar. Sv. Franciska vidje biskupe i svećenike 
koji su težili samo za častima, te nisu dobro raspolagali 
dobrima Crkve, župnike koji nisu s više žara bili na pomoć 
bolesnicima, kako trpe i više od trideset godina Čistilišta. Za 
dva svećenika, što su ih smatrali dobrima te su ih svi hvalili, 
tako se piše o njima u spisima za beatifikaciju službenice 
Božje Diomire Allegri iz Firenzuole: “Moleći se ona, vidje u 
ekstazi jednu bijednu i spaljenu poljanu: Tu i tamo iskakali 
su plamenovi krvave boje; sav zrak je gorio. Ajme, među tim 
plamenovima, zaboravljeni od svojih rođaka oni plakaše. 
Drugima pak sv. Mise namijenjene njima nisu pomagale, radi 
pravedne kazne Božje. Neki su osuđeni ostati u Čistilištu sve 
do kraja svijeta! ... Dok je ona tako promatrala u boli te jadne 
duše, ču kao iz dubine strašne jauke i vidje podignuta ona 
dva svećenika. Pred njima stajaše jedne dugačke ljestve, koju 
su oni morali preći; svaka prečka je donosila nove muke. Na 
vrhu su bila jedna zlatna vrata; oni su težili k tim vratima 
gore, i više su gorjeli od želje da ih dostignu nego od vatre 
što ih je palila; ipak nisu mogli uzaći. Blaženica poče moliti 
i prikazivati Ocu Nebeskom Predragocjenu Krv Kristovu; 
izgledalo je da ih je to uvelike tješilo te im je pomagalo da se 
uzdignu gore do Neba. 

O Vječni Oče i mi ti prikazujemo tu Svetu Krv, tvoga Sina 
Isusa za duše jadnih svećenika! Imaj smilovanja o Oče sa 
siromašnim svećenicima u Čistilištu!" si 


Praksa 

Prikazivanje Predragocjene Krvi Ocu Nebeskome je 
jedno od najlakših sredstava koje imamo na raspolaganju za 
pomoć dušama SI. B. Doimira je to činila svakog sata. Sv. 
M. Magdalena po pedeset puta na dan, a Isus joj jednog dana 
kaže da je s tim sredstvom oslobodila mnoge duše iz Čistilišta 
a neke na Božjemu Sudu čak i od Pakla. 

Naučite ovu molitvu i ponavljajte je često: Vječni Oče 
prikazujem Ti Predragocjenu Krv Gospodina moga Isusa 
Krista, kao naknadu za moje grijehe, za potrebe tvoje Svete 
Crkve i za pomoć svetim dušama u Čistilištu (Oprost od 300 
dana). 

Molite danas za one duše koje iz Čistilišta mole za 
posvećenje svećenika. 

Litanije ... 


12. DAN 
O mukama glede nekih posebnih grijeha 
kod svećenika 


I. Ne nalazim u ovim ukazanjima svecima neke posebne 
čistilišne kazne za svećenike koji su bili nečisti; možda stoga, 
jer će svi oni umrijeti u završnoj nepokori ? Sama pomisao na 
to je strašna, no svakako nečistoća otvrdne srce, te ono postaje 
nesposobno slušati unutarnje pozive milosti kao niti grižnju 
savjesti. Strašna svetogrđa sv. Mise i Sakramenata stvaraju 
pravu perverziju i urezuju u nesretnike fatalne biljege vječne 
propasti! Nad ovima možemo samo plakati! 

Ako se mlakost u Božjoj službi Bogu ne sviđa kod 
svjetovnih ljudi, koliko će ga tek smetati kod svećenika. Sv. 
Bernard priča o svom jednom monahu, vrlo nehajan u dobru, 
koji mu se ukaza noć nakon smrti, te mu se vruče preporuči da 

mu pomogne, jer je kažnjen zbog svoje mlakosti; Gospodin 
ga je ostavio na milost i nemilost bijesa đavola, koji su ga 
stiskali i okrutno mučili najgorim mukama. Monah je jaukao 
da se srce paralo. Sveti opat smilovavši se nad njim objavio 
je svoje viđenje ostalim monasima te ih je pozvao na molitvu 
i pokoru za pokojnika; ujedno im napomenu da nauče od 
žalosnog primjera služiti Bogu sa žarom i revnošću. 

Neki svećenik jer je služio sv. Misu i uzeo Presv. Euharistiju 
rukama imajući laki grijeh na duši, te se na brzinu križao 
bl. Franciska Pomplona ga vidje jezikom i rukama crvenim 
od ogavnih rana koje su izjedale crvi. On je bio uronjen u 
svjetleću i jasno prozirnu vatru, koji je zaista izgledala kao 
srž plamene vatre, tužno zaboravljen, a da mu nisu pomagale 
molitve Crkve; čekao je da prestane ta njegova strašna muka. 

Možda je ta velika kazna, da se ne sudjeluje u milostima 
oprosta Crkve, bila baš određena kao kazna svećenicima, koji 
iz običaja nisu cijenili sv. Misu i brevijar koliko su vrijedili! 

Koliko svećenika radi sličnih nepoštivanja će se naći u 
sličnim užasnim mukama! Jer koliki žar i koliku čistoću srca, 
koliku pažnju da se izbjegnu i najmanje pogreške, mora imati 
onaj koji uzlazi svako jutro na oltar da bi prikazao Presveto 
Tijelo Jaganjca Božjeg, Bezgrešnog Isusa! 

II. Velika obaveza svakog svećenika jest da moli za 
povjerene mu duše. On je kao ambasador Crkve, i dok 
narod radi, odlazi po radionicama i po poljima, rastresa 
se i zaboravlja na Boga; dok se umirući bore sa smrću, 
napastovane duše popuštaju i gube milost, tisuće jadnika i 
siromaha plače, on kao Aron mora zagovarati kod Gospodina 
za njih i mora moliti za njih, te mora postići da svi oni kojima 
je potrebno zadobiju nebeski blagoslov. Oh! Jao si ga svijetu, 
ako taj povik zamolbe prestane, a svećenik kako Mojsije na 
gori spusti ruke! 

Evo dakle velike odgovomosti za svećenika kojeg se 
smatra kao izaslanika za javnu molitvu. Poznato je što Damiani 
iznosi u svom pismu opatu Dezideriju ; priča o biskupu sv. 
Severinu iz Kčlna. Ovaj je proširio svojim žarom i revnošću 
vjeru; podnio je velike poteškoće, čak je učinio i čuda i vidio 
dušu sv. Martina kako ulazi u Nebo; čuo je radost Anđela 
koji su ga dočekali; no ipak poslije smrti ukaza se jednom od 
svojih bogoslova preporučivši se vruče u molitve, jer je molio 
rastreseno brevijar, sada je jadno plakao u Čistilištu. 

Čita se o jednom redovniku franjevcu da je bio kažnjen 
jer nije sagnuo glavu u molitvi Slava Ocu...Sv. Bernard tvrdi 
da je vidio na koru đavla kako zapisuje svaku rastresenost i 
svaku riječ psalama koja nije bilo dobro izrečena od njegovih 
monaha, da ih optuži na sudu Božjem! 

I tako kao što je obavezan moliti za spas duša, svećenik 
ih mora poučavati i pasti sa Sakramentima, te trčati za 
grešnicima, da ih spriječi svom svojom snagom u grijehu. 
Koliko jadnih svećenika, za koje mi vjerujemo da su u Nebu, 
radi njihovih mnogobrojnih manjkavosti u obavezama, još 
se nalaze u dubokoj regiji Čistilišta! 

To ja govorim za tebe, da se ti trudiš, o pobožni čitaoče, i 
da ne zaboraviš na njih! Imaj smilovanja s jadnim svećenicima 
u Čistilištu, moli za jadne svećenike u Čistilištu! 

III. Sv. Terezija je običavala reći da se treba uvijek 
bojati za svećenike. I zaista mnoge pripovijetke i povijesti 
svetaca donose stravičnih ukazanja i viđenja: svećenici što 
su osuđeni na godine i godine Čistilišta, jer su bili previše 
strogi ili previše popustljivi; nekoji pak, jer su previše ljubili 
svoje komotnosti, ili su samo nastojali dobiti imenovanja; 
Neki pak, jer su šutjeli pred bahatima i nisu branili dovoljno 
hrabro slabe i nevine; nekoji pak radi pomanjkanja ljubavi, 
nekoji radi nauka vjere, radi lošeg primjera. One koje ti vidiš, 

reče Anđeo čuvar sv. Brigiti, napuštene gore od svih drugih, 
bijahu svi crkveni ljudi i nisu teško sagriješili, no počinili 
su mnogobrojne manjkavosti, i sada ovdje snose kaznu kako 
vidiš, iako trebaju jednog dana uzaći na veliku slavu. 

Ova riječ napuštene se mora shvatiti u strogom smislu. Da, 
jednog će dana oni sjati kao zvijezde na Nebu u velikoj slavi 
u Kristovom Kraljevstvu, no sada nema nikoga tko je tako 
napušten kako oni. Svećenik koji umre obično nema više na 
zemlji niti oca niti majke, a više puta niti bliže rođake, i umire 
sam. Svjetovnjaci imaju dobru kćer, dobrog privrženog sina, 
obitelj, koja, ako su je kršćanski odgojili, im sada pomaže i 
poslije smrti, moli za njih, mole Krunicu svaku večer, svaku 
večer prisustvuju za njih na sv. Misi; no svećenik umire sam. 
On oko sebe nema već samo nasljednike! Narod slijedi svoga 
svećenika do groblja, sada kada ga nema više čak ga i hvale, a 
zatim naraste trava nad njim, pa i oni privrženi, nakon nekog 
vremena ne misle više na njega. Jadni napušteni svećenik! 
Na njega bi morali, već radi pravde misliti nasljednici kojima 
je ostavio plod svoje ušteđevine; No tko očekuje molitve, 
godišnjice, djela pokore od njih, rod proždrljiv zavidan, 
taj bi dokazao da je jadni iluzionist. Nasljednici se možda 
svađaju među sobom radi nasljedstva; govore da su zakinuti i 
samo prouzrokuju skandale: onaj jadni pokojnik može lijepo 
čekati! 

Može se svakako prezreti ta _bijedna nezahvalnost prema 
ljudima koji toliko rade za spas duša, no zaista je podobrano 
glup tko ne misli sam na spas svoje duše još za života. 


Praksa 
Prihvatite kao običaj prikazivati Bogu svećenike u 
Čistilištu. Svaki puta kada uđete u crkvu, sjetite se svećenika 
koji vas je krstio, koji vas je poučavao i ispovjedio; molite za 

one koji su učinili neko dobro vašoj obitelji, preporučite im da 
se mole za brojne svete svećenike u Crkvi. 

Molite danas za one duše koje mole za naše misionare i za 
naše katolička misije. 

Litanije ... 


13. DAN 
O svetosti duša u Čistilištu 


I. Nakon što smo čuli toliko toga o strogosti Božje Pravde 
prema jadnim dušama zatvorenicama u Čistilištu, moglo bi 
se pomisliti da se Bog na te ljuti. No, ne nije tako, Bog ih 
samo pročišćuje, baš zato jer ih ljubi, a ljubi ih stoga jer su 
svete. I zaista radi Njega su se borile protiv đavla, odrekle su 
se svijeta i tjelesnih želja, stoga gore žarkom ljubavi prema 
Njemu. Ah! Mi ne možemo shvatiti s koliko ljubavi Ga one 
ljube! 

Za njih izvan smrtnosti, u kojoj bi im mogla biti korisna 
samo pokora, ne mogu ništa zadobiti za sebe, niti zadovoljiti 
svojim trpljenjem za svoje grijehe, kako to možemo mi ovdje: 
kada bi to one mogle učiniti, one s tolikim žarom ljube Boga 
da bi se istog trena ispraznilo Čistilište, mole Ga i potpuno se 
predaju prihvaćajući čistilišne muke. 

Ljubav koju one gaje prema Bogu čini ih sličnima svecima. 
Jedan predivan neprekidni zbor glasove se diže odozdol da ga 
slave, uvijek jednako, uzdižu se čini čiste ljubavi dan i noć iz 
tog zatvora obasjanog nadom. Ponizne pokomnice su utvrđene 
u milosti te stoga ne mogu griješiti, slave samo Boga, ljube 
samo Njega, i ništa drugo ne žele već samo Nebo. 

Jedna duša ukazala se nekom redovniku te mu reče, da 
u mukama što trpi, ne može ne ponavljati te čine ljubavi, 
okrenuta Bogu ,svom jedinom dobru: “Oh, Bože daj mi 

ljubav srca Prečiste Djevice! ... Daj mi ljubav kojom ti ljubiš 
sebe sama!"... 

A kaže sv. Katarina da Bog da dovede te duše do one čistoće 
koju su imale u početku, povlači ih neizmjernom snagom k 
sebi, tako da one, da bi bile dostojne njegove ljubavi istog 
onog časa, kad bi postojalo još gore Čistilište one bi se istoga 
časa bacile, da se očiste od svojih grešnih mrlja, te tako stigle 
što prije Bogu i odmarale se u Njemu! 

U Ripatransonu 1658. g. neka duša se počela ukazivati 
nekoj vrlo pobožnoj djevojci. No kako je djevojka ostajala 
sva zgrožena vidjevši je kako trpi u strašnim mukama: “Posve 
drugo, posve drugo je naša muka! reče ova. Kad bi ti znala 
što to znači biti daleko od Boga!... Biti daleko od Boga! Biti 
daleko od Boga!.." ponavljala je dok je nestajala! ... A sv. 
Franciska Rimska piše u svojim zapisima o njenim odnosima 
sa tim dušama, da svaki puta kada se je spomenulo Ime Božje, 
ili Ime Isusovo ili Presv. Dj. Marije, pognule bi glavu s velikim 
poštovanjem, a radost posve nebeska obasjavala bi njihova 
lica, da se je moglo jasno vidjeti kolikom žarkom ljubavi ljube 
Boga. Oh! Bog ne može nego nježno ljubiti te duše! 

II. Junačka je isto tako u Čistilištu sveta podložnost 
volji Božjoj, koja nama tako često toliko manjka. Mi vršimo 
vrlo rado volju Božju kada se ona slaže s našom; kada smo 
dobro potpuno smo podložni; no ako nadođu bolesti, klevete, 
smrti, onda Bog nije pravedan! U Čistilištu ta podložnost 
je potpuna. U tolikim mukama, tamo se ništa drugo ne želi 
već samo vršenje volje Božje. Svaka teška napuštenost, ona 
velika je muka od vatre, izbačenost iz Neba, svaka bol, muka 
njima je draga jer tako hoće Bog. Kada bi mi bili upola tako 
podložni i ljubili volju Božju, kako se to čini tamo letjeli bi 
među najljepšim anđeoskim korovima. 

Ta junačka podložnost proizlazi iz duboke poniznosti koju 

one posjeduju, kao što svaka naša nestrpljivost se rađa iz 
oholosti! 

Jadne duše se vide grešnicima, srame se da su došle do 
toga, no one se ponizuju kako se nitko od nas ne bi ponizio. 
One jako dobro shvaćaju što to znači biti grešnik! 

Iz te njihove velike poniznosti proizlazi ta radost duha, 
krepost koju Bog i ljudi toliko ljube. Ona iz našeg srca izbacuje 
svaku žalost, učvršćuje se u vjeri, te nas čini dobrima. 

U Doleu, kaže Raynaud, življaše neka dobra djevojka 
već dugo vremena bolesna. Započe joj ukazivati neka duša 
U tišini kada je bila sama, te joj je pomagala i brisala znoj, 
podizala bi joj glavu da lakše diše. Svetom vodom nije je 
mogla udaljiti. Ma tko si ti? upita je jednog dana bolesnica. 
“Ne boj se, odgovori ova, nisam zao duh, ja sam duša tvoje 
tete Leonarde. Jer si pobožna Majci Božjoj, i tu si napuštena, 
Ona me je poslala da ti budem na pomoć!" Ti moja teta 
Leonarda? Kako je moguće da si to ti? Ona je bila tvrda i 
nestrpljiva, ti si tako blaga i brižljiva sa mnom! “Ah! Draga 
moja sedamnaest godina Čistilišta je dovoljno da te nauči 
blagosti i strpljivosti! Ja sam sada naučila tu krepost, na moj 
vlastiti račun, jer se nisam vježbala kada sam bila na životu!... 
Da, bila sam zločesta, i da me nije spasila Presv. Bogorodica, 
radi moje oholosti bila bih se izgubila!" 

Nastojmo kršćani vježbati se i mi_i na vrijeme u toj 
kreposti, jer tko nije strpljiv, kaže sv. Augustin, ne zaslužuje 
se zvati kršćaninom. 

III. Junačka krepost strpljivosti u Čistilištu je isto tako 
ljubav. Živi često zaborave. Vrlo često se događa, da ovi 
radosno uživaju njihova dobra, te čak odbijaju da izvrše 
njihovu posljednju volju; one se ipak ne žale, ne ljute se, već 
iz onog zatvora u kojem žive, podižu pobožno oči na njihovo 
prijašnje prebivalište, gdje stanovaše, radiše i ostaviše sinove 

i nasljednike, i njih kada vide u opasnosti, pomažu im koliko 
im je to dozvoljeno, a u potrebi im pomažu, vruče moleći za 
njih. 

One su uvijek zauzete za naše dobro i napose za dobrobit 
duše; tko zna iz koliko opasnih situacija su nas već spasili, a 
da mi nismo ništa niti naslutili! Kćeri moja, govorio je jedan 
pokojni otac svojoj kćeri, kćeri moja, ja se molim za tebe, 
uvijek sam molio i nikada se ne ću prestati moliti! .... 

S istom bratskom ljubavlju se vole međusobno. Smatrajući 
dobrobit drugoga kao svoje vlastito, raduju se za svaku od 
njih koja uzađe u Nebo. 

Danas je bilo slavlje kod nas, govorila je jedna duša sv. 
Francischi, mnoge su duše danas otišle u Nebo! 

Na isti je način tvrdila sv. M. Magdalena, da se u Čistilištu 
slavi svake subote; da svake subote kao jedan val svjetla i 
slave prolazi kroz sve dijelove Čistilišta Presv. Dj. Marija; 
silazi na taj dan da obiđe svoje štovatelje, dok jedan dio vodi 
sa sobom; zahvalnost, ljubav, radost se očituje u svim dušama 
s živim izrazima ljubavi prema njoj njihovoj Kraljici i Majci. 

Najžarča ljubav prema Bogu je podložna strpljivost, stalna 
i žarka molitva za vojujuću Crkvu, to su velike kreposti 
Čistilišta. 

Muke podnesene podložno i u šutnji, blagost dobrih je već 
spektakl tu na zemlji to je još veći u Čistilištu. Na tisuće svetih 
duša trpe kao Isus u svojoj muci, ali kao i kod Njega ne izlazi 
iz njihovih usta jedan jedini povik, osim molitve praštanja i 
ljubavi! 


Praksa 
Jeste li blizu vašoj crkvi? ...To je milost Božja! Ne 
propustite dan a da niste ušli tu: Isusu je tamo koji vas čeka!.. 
Daleko ste od vaše crkve? Pozdravite je sa vaših njiva iz vaših 
59 


kuća. Recitirajte svaki puta kada je vidite: Neka bude hvaljen 
i slavljen svakog časa Presv. i Božanski Olt. Sakramenat (300 
dana oprosta) 

Molite danas za vaše prijatelje i drugove iz mladosti, koji 
su umrli prije vas. 

Litanije ... 


14. DAN 
Milosrđe Božje u Čistilištu 


I. Kako Nebo tako i Čistilište propovijeda o mudrosti, 
snazi i slavi Božjoj; duše u Čistilištu su tako zaljubljene u 
Njega i određene da budu s Njime u njegovoj Sljedbi u Nebu, 
pjevaju pobožno taj svečani njegov himan. To je himan hvale 
i zahvale, jer spoznavši koliko je čist taj Bog koji ih čeka, i 
spoznavši da ne mogu biti primljene na taj banket u Nebu, ako 
nisu posve čiste od svake prljavštine, blagoslivljaju Čistilište, 
kao jedino sredstvo da uzađu gore, te blagoslivljaju Boga što 
ga je stvorio. 

Tako se spoznaje kakvo je Čistilište u stvarnosti, ono je 
čitavo djelo ljubavi Božje. 

Da bi to mogli razumjeti sv. Katarina iz Đenove, govori o 
tome kako one stvari koje ljudi smatraju savršenima u očima 
Božjim nisu uopće savršene, te zbog pokvarenosti ljudskog 
srca, mnoga naša djela nisu niti savršena niti čista; kako 
bi Bog, nakon što ih je spasio od teških grijeha mogao, po 
svom milosrđu, ostaviti na dušama teret svih tih nečistoća i 
prljavština za čitavu vječnost? Zar je mogao pustiti da grijeh 
kao guba pogrdi te njegove zaručnice za vječnost? Sve to 
skupa nije bilo moguće i evo pune ljubavi pažnje Božje, koja 
ih s njih skida, tako da nestaju čirevi i rane. Tako jadne grešne 
duše mogu još uvijek težiti, da budu ubrojene, a da se ne 

srame ući u veliku obitelj svetaca. Iz tog razloga Bog pokazuje 
svoju mudrost i milosrđe i kao što Nebo, tako isto Čistilište 
propovijeda slavu o Njemu! Crkva na zemlji i ona na Nebu se 
ujedinjuju kao karike zlatnog lančića, s jadnim stanovnicima 
one regije muka; hodočasnici zemaljski i stanovnici nebeski 
se ujedinjuju da pripomognu toj svojoj braći; Anđeli lete 
noseći molitve živih i po crvenkastim podnebljem od vatre 
iskre se njihova bijela krila, tamo gdje se duh čisti u ljubavi i 
žrtvi, te postaje dostojan uzaći u gledanje Boga. O svijete pun 
prljavštine, kao zaražena močvara, gdje ti ožalošćuješ 1 činiš 
da postaju bijedne besmrtne duše u blatu, uništavaš prekrasnu 
nevinost, ti si onaj koji pretvara to mjesto u strahotni zatvor 
a ne Bog! 

II. Čistilište, naravno, najprije nam ukazuje na strašnu 
strogu pravednost Božju. 

To su duše koje su izašle iz života provedenog u ljubavi; 
možda su neke i mnogo radile za Gospodina; dobre majke 
koje su odgajale svoju djecu za molitvu, vodile su ih u crkvu, 
na Marijin oltar; utvrdile ih u vjeri; svećenici koji su istrošili 
svoj život u ispovjedaonicama, koji su širili "Kraljevstvo 
Kristovo; redovnici koji su napustili i oca i majki iz ljubavi 
prema njemu, te prođoše svoj život u žrtvi; siromasi koji nisu 
žudili za stvarima drugih, već tisućama poteškoća, neimaštine 
trudeći se u znoju vlastita lica zarađivali kruh; djevice čiste, 
bogati milostinjari... svi su oni dobra djeca Crkve Božje. 

Tu nije kao u Paklu duh buntovništva i urlanje psovki 
i vikanje samo od bijesa protiv Boga; to su pobožne duše, 
izabrane duše, izabran narod što moli, plače i trpi...No ipak, 1 
oni su djeca Božja, oprani u Krvi Isusa Krista hodočasteći po 
ulicama svijeta pokupili su mrlje, pokrili su se prahom svijeta. 
Ajme, to malo dostatno je bilo da ih udalji od Neba! Bog ne 
dopušta kraj sebe niti najmanju nesavršenost; njegova svetost 

se nikako ne može složiti pa i s najmanjom sjenom grijeha. 
Potrebno je, da sve ono što je ponio iz svijeta prođe kroz vatru. 
Nebo je lijepo, lijepe su zone gdje se pjeva svira, no njegova 
vrata ostaju zatvorena! Bit će uzaludna svaka bolna jadikovka. 
Bog ne otvara svoje Kraljevstvo, dok duša nije posve sveta! 
Ništa nečistoga se ne može naći u tom Kraljevstvu! 

Izgleda da u Čistilištu se obnavlja svakog sata napuštenost 
Isusova na Kalvariji. Kao što je Isus obučen u jadnu odjeću 
grešnika, te postao žrtva ljubavi za svoju braću, isto tako duše 
pobožno viču sa svojih križeva: Oče moj, Oče moj, zašto si 
me ostavio? No Isus, preuzevši grijehe ljudskog roda, trpio 
je za svakoga od nas; jadne duše u Čistilištu trpe samo za 
vlastite grijehe!... One trpe kao Isus njihov učitelji čekaju 
Očevo milosrđe! 

III. Vidjevši strogost Božanske pravde to milosrđe Očevo 
se očituje i u Čistilištu, i to na više načina. Zar nije već to 
veliko milosrđe da se te duše uopće nalaze na mjestu spasenja? 
Tolike među njima su živjele u grijehu i mogle su biti osuđene 
na prokletstvo! Dobri teolozi smatraju da između onih koji 
žive zatvoreni u svoje predrasude te žive daleko od Crkve, da 
se mnogi od njih spašavaju po direktnoj intervenciji samoga 
milosrđa Božjeg, tako da postaje zaista ogromno i bogato 
Otkupljenje Isusovo koje je izneseno za nas u Svetom Pismu; 
sada i za one kršćanske duše, a sigurno ih nema malo, kojima 
će veliko milosrđe osigurati vječnost u Nebu, iako će morati 
trpjeti teško Čistilište? 

Na drugom mjestu treba uzeti u obzir, da i najgore muke 
u Čistilištu su uvijek lakše od grijeha koji ima svoje izvor u 
neizmjernom zlu, ujedno je veliko milosrđe što Bog prihvaća 
da dobra djela živućih budu naplata za grijehe pokojnicima. 
Duše u Čistilištu ne mogu moliti za sebe, niti si pomoći, ali im 
mogu pomoći drugi, a Bog je zadovoljan time. U primjerima 

koji su se naveli, vidjelo se, koliko molitvama živućih se 
skraćuje Čistilište, po dragocjenom daru Božjem danom 
Crkvi, tj. Općinstvom svetih. 

Cilj tisuća ukazanja duša mnogim svecima, nije ništa 
drugo već to skraćivanje čistilišnih muka. Isto tako posebna 
je milost i samo ukazanje, koja bi bila češća kada bi ih se 
znalo cijeniti. Smrzavajući vjetar skepticizma uništava sušeći 
mnoge lijepe biljke u vrtu Crkve! 

Bog dakle ljubi svoje duše. Mrzi njihov grijeh, uništava 
žarom vatre bez milosti svaki ostatak grijeha, no nježno ljubi, 
očinskom ljubavlju, svaku tu dušu. Ukazavši se tako jednom 
naš Gospodin sv. Gertrudi reče joj ove riječi: “Svaki puta 
kada mi oslobodiš jednu dušu iz Čistilišta, tako mi je drago, 
da mi ne bi bilo draže niti u slučaju da mene samoga izbaviš!? 
A to je Isus mnogo puta i pokazao, ukazujući se mnogim 
svecima upravo za njih. U samostanu sv. Katarine u Napulju, 
piše u životopisu služb. Božje sestre Paole; postojao je običaj 
da svake večeri recitiraju u spavaonici Večernju za pokojne. 
Jedne večeri radi neke nepogodnosti što se dogodila ispustili 
su taj običaj i otišle spavati. Svetica je noću čula sa kora neku 
skladno moljenje. Digla se je i otišla u crkvu; vidje je svu 
obasjanu svjetlom, te Anđele Čuvare sestara, umjesto njih, 
kako pjevaju tu Večernju. Bio je točan broj anđela koliko 
sestara. 

To pokazuje koliko naš Gospodin cijeni naše molitve za 
duše, isto tako koliko pazi na to da se one završe, kao i anđeli 
koje smo već spominjali. 


Praksa 
Dajte kruha i odjeću siromasima za pokoj vaših pokojnika. 
S. Pier Damiani, priča da se Ivan Patricio oslobodio vrlo 
teških muka po molitvama jedne siromašne ženice, kojoj je 

on poklonio jedno krzno; a za P. Illariona d'Anversa se čita 
u Augustinskim kronikama, dok je stavljao za stol nekog 
jadnog umornog starog siromaha, vidje svog oca onoga časa 
kako izlazi iz Čistilišta. 

Molite danas za one duše koje su živjele siromašne i jadne, 
te radi siromaštva nemaju tko će za njih moliti. 

Litanije ... 


15. DAN 
O smilovanju Bi. Dj. Marije prema 
dušama u Čistilištu 


I. Između počasnih naslova koja se daju BI. Dj. Mariji 
može se dodati isto tako i Kraljica Čistilišta. Ja sam, reče 
jednog dana Isus sv. Katarini, kao onaj bolesnik, koji jer voli 
sunce, moli da ga se iznese van, i čeka sunce, no ne osjeća 
ništa drugo do vjetra i hladnoću. Svakako to izraženo stanje je 
vrlo jadno, i dokazuje svu ljubav koju Isus gaji prema nama! 
Gospodine, poče ponovo Svetica, zašto toliko ljubiš ta jadna 
stvorenja? Jer su to moja stvorenja, odgovori, jer su to moja 
stvorenja! 

Iz tog razloga se razgaljuje i Srce BI. Dj. Manije. I ona kao 
Isus ponavlja, vi ste moja stvorenja. 

Ona nas je začela na Kalvariji pod Križem, i od tog dana 
sve nas ljubi kao svoja stvorenja. Ljubi čiste djevičanske 
duše, ljubi i plače nad grešnicima, dolazi u pomoć umirućima, 
i onoga koji ne razumije, nastavlja ljubiti svu svoju djecu i 
nakon smrti. Ona među mnogim titulama koja ima na Nebu, 
najviše voli da je se naziva Majkom; u početku je bila samo 
Majka Isusova, no na brdu Kalvarije postaje Majkom i onih 
koji povjerovaše u Njega, te tako postade i Majkom Čistilišta. 
Ja sam, reče jednom sv. Brigiti, Majka svim onim koji su u 
64 


Čistilištu, i po mojim zagovorima njihove muke se ublažuju. 
Koliko dogodovština bi se moglo pripovijedati! 
Pripovijeda bl. Alan da je neka dama od Aragone po imenu 

Alessnadra, bila uzrok mnogim  ljubomorama i mržnjama 
među mladima onoga grada. Obratio ju je sv. Dominik; iz 
mržnje bacili su je u jedan bunar, a Svetac joj je pomogao 
u časovima smrti; preporučio ju je u molitve Bratovštine 
Ružarija, te i on sam moljaše mnogo za nju Gospu. Ta 
njegova kći mu se dođe zahvaliti, i u ime duša koje su trpjele 
skupa s njom u Čistilištu, zamoli ga, da propovijeda svagdje 
da se moli Gospina Krunica za pokoj duša, jer po toj molitvi 
su osjećala najveće olakšanje muka; Majka Božja pak, je 
posebno voljela one koji su molili Krunicu na tu nakanu. Ona 
po toj molitvi letjela je u Nebo, dok bi bez nje bila ostala tko 
zna koliko godina u Čistilištu! 

Koliko duša kada bi započele na vrijeme moliti Krunicu i 
stavile se pod zaštitu Bl. Dj. Marije izbjegle bi ne samo Pakao, 
već bi i tu strogu čistilišnu kaznu! 

TI. Jednu potvrdu o toj Marijinoj nježnoj brižljivosti prema 
Čistilištu, imamo u ukazanju sv. Šimunu Štoku u XII. st. 

Tom gore navedenom Svecu Ona donese Karmelski 
škapular , te zapovijedi da se objavi po cijelome svijetu, da 
će Ona štiti na poseban način one koji tokom života i na času 
smrti, budu pobožno nosili to njezino odijelo, te da će ih 
osloboditi iz Čistilišta prve subote iza njihove smrti; no samo 
ako ga budu nosili na vratu i s njim umrli te izmolili njezin 
Brevijar, te budu čuvali čistoću svaki prema svom staležu.. 
U Papinskoj buli koja potvrdi sve to, dodane su ove riječi od 
strane Kraljevske osloboditeljice: Ako će među redovnicima 
ili subraćom biti onih koji će umrijeti zasluživši Čistilište radi 
vlastitih grijeha, ja ću sići među njih prve subote iza njihove 
smrti i povest ću ih sa mnom na Svetu Goru vječnog života. A 

ja, završava sv. Otac, potvrđujem tu na zemlji taj Oprost. 

U naše vrijeme taj predragocjeni dar, je još mnogo olakšan, 
jer umjesto Gospinog brevijara može izmoliti 7 Oče naša, 
Zdravo Marije i Slava Ocu, na čast sedam radosti Bl. Dj. 
Marije na Nebu, ili samo 7 Zdravo Marija. Za škapular; papa 
Pio X. dopustio je da se nosi samo Medalja Bl. Dj. Marije 
i Presv. Srca. Ostaje obaveza očuvanja svete čistoće prema 
životnom staležu; u slučaju pada, treba se ispovjediti odmah 
vrativši se tako u milost Božju; ostaje isto tako obaveza da 
se registrira u bratovštinu kanonski priznatom Karmelskom 
samostanu. Ništa više za tako dragocjeno blago! 

Vjerna svojim obećanjima, svake subote Majka milosrđa 
silazi u Čistilište i vodi u Nebo one koji su održavali te obaveze. 
BI. Paola od sv. Terezije, dominikanka, reče, da kako bijaše u 
ekstazi baš subotom, bi odvedena u Čistilište; vidje ga svega 
preobraženog, osvijetljen velikim svjetlom i pun anđela koji 
letješe radosni među duše. Velika Kraljica Čistilišta siđe dolje 
u svoje Kraljevstvo i tješila je ostale duše koje su tako žudile 
za slobodom; druge je razveseljavala svojom prisutnošću i 
svojim majčinskim suosjećanjem. 

II. Da se svakom subotom posvećenoj Mariji slavi u 
Čistilištu, a još mnogo veće slavlje se događa u svetkovinama, 
u danima Oprosta! U tima danima veličanstvena Kraljica 
podjeljuje još više svoje darove i čete četa duša po njezinom 
zagovoru uzlaze na Nebo. 
koju možete nabaviti u našem Centru, op. ur.) 

S. Pier Damiani kaže da je najsvečanija svetkovina blagdan 
Uznesenja Presv. Dj. Marije. To je dan koji je podsjeća na 
njezin slavni ulaz u to Kraljevstvo nebesko, i svake godine 
izgleda kao da obnavlja taj blagdan i uzvišenu radost. 

On navodi glede toga jedno autentično viđenje. Ima jedan 

starinski običaj Rimljana da posjećuju te noći s bakljama i 
upaljenim svjetiljkama crkve: tako se dogodilo jednom da dok 
je neka dobra gospođa, vrlo pobožna Bl. Dj. Mariji molila u 
crkvi Sv. Marije na Kapitolijumu, vidje između ostalih ispred 
Presv. Djevicu, s nekom ženom; ta žena bijaše jedna njezina 
rođakinja umrla prije dosta vremena.. I pokojnica je moljaše 
i bijaše sva ražarena u licu. Ali, niste li vi Maroncija? reče 
joj sva u čudu što je vidi. Da ja sam! Pa zašto ste ovdje? Do 
danas bijah uronjena u prevruću vatru, najviše radi grijeha 
taštine i ljubavi za svjetskim, no na ovu svetkovinu Uznesenja 
Marijinog, Gospa me je oslobodila zajedno s mnogim drugim 
dušama. Svake godine naša Kraljica ponavlja to milosrđe i 
oslobađa mnoge duše da od tuda uđu u Nebo, na dan njezinog 
slavlja. Da joj se zahvalimo i mi prolazimo po njezinim 
crkvama skupa s vama i pratimo vas u vašim pohvalama našoj 
uzvišenoj Božanskoj Majci. Ti ne vidiš, već samo mene, no 
nas ima mnogo ovdje koje slavimo i hvalimo BI. Dj. Mariju. I 
tako pripremi se, jer ćeš druge godine biti zajedno s nama. To 
te želi obavijestiti Bl. Dj. Marija. 

Isti sv. Damiano navodi, da se dobra gospođa pripremala 
tokom one godine molitvom, milostinjama i raznim kreposnim 
vježbama za smrt; i kako joj je bilo prorečeno razboljevši se 
par dan prije svetkovine Uznesenja Marijina umrije. 

Radi te majčinske dobrote Marijine, Crkva predaje njoj 
stvari koje se odnose na jadne duše u Čistilištu: da duše koje 
su otišle s ovoga svijeta po zagovoru Blažene Djevice Marije 
i svih svetih, dođu u vječno blaženstvo. Stoga mi ne smijemo 
propustit niti jedan dan bez žarke molitve da nam pomogne 
tokom života i bude na pomoć u času smrti, no neka nas isto 
tako ne napusti u užasnom plamenu Čistilišta. 

Oh, Kraljice Čistilišta, u času naše potrebe ne zaboravi na 
nas! 

Praksa 

Upišite se već sada u Bratovštinu karmelskog škapulara, 
ako to niste već učinili. 

Svi upisani, 16. srpnja, na isti način kao u oprostu sv. 
Franje Assiškog, oni koje se ispovjede i pričeste, za svaki 
posjet oltaru Presv. Djevice Marije, šalju jednu dušu u Nebo! 
Pričestite se i vi na blagdane Bogorodice. 

Molite danas za one koji umriješe bez milosti svetih 
Sakramenata. 

Litanije ... 


16. DAN 
Anđeli, sveci i demoni u Čistilištu 


1. U tom zadivljujućem bratstvu Katoličke Crkve, koje 
ujedinjuje u jednu jedinstvenu obitelj sve duše vjernika, nitko 
nije zaboravljen, i jedan drugome su na pomoć; živi mole 
za pokojnike, po zasluženim djelima, a pokojnici pomažu 
živima po učinkovitosti njihove molitve; oni s Neba dolaze 
u pomoć živima i pokojnima sa svojom zaštitom. Tako se je 
vidjelo kako Presveta Djevica Marija pomaže onima koji su 
joj pobožni; to isto vrijedi i za zaštitu svetaca. O pomoći s 
Neba onim plačućima u Čistilištu govore mnoge objave, a 
primjeri nam daju svjedočanstvo. Već sam ispričao o kralju 
Dagobertu, koje je bio čudom oslobođen po svojim svetim 
zaštitnicima Dioniziju, Mauriciju i Martinu. 

S. Franjo Asiški je uvjeravao svoje fratre. Da ako budu 
vjerno vršili svoje sv. Pravilo, napose glede siromaštva, da će 
im izmoliti odmah oslobođenje iz Čistilišta, a kronike Male 
Braće su pune tih predivnih objavljenih događaja. 

U Bollandisti kronološki životopis svetaca nekog reda/ 
se čita, da kada je umro fra Egidije, sveti ptatilac sv. Franje, 

da je po Franjinim molitvama zadobio milost, da sa sobom 
povede jednu četu duša, koje su bile oslobođene iz Čistilišta 
po njegovom zagovoru. 

Mi dolje se moramo preporučiti našim svetim zaštitnicima, 
da nam pomognu, ne samo u životnim potrebama ovoga 
života, već isto tako, da nas ne zaborave u Čistilištu, te da 
nas zagovaraju kod Gospodina, da nas brzo uzmu gore u 
Nebo. Izaberite među svecima vaše Zaštitnike, častite ih 
svakim danom zazivima i molitvama; oni vas svakako neće 
zaboraviti, u raznim životnim potrebama, a isto tako, možemo 
se nadati, i u Čistilištu. 

Neki strogi i principijelni teolozi poučavaju da sveci ne 
mogu više ništa zaslužiti za sebe, isto tako niti zadovoljiti 
za druge, te da nam ne mogu pružiti pomoć u Čistilištu kod 
plaćanja naših dugova; no naši sveci uvijek ostaju prijatelji 
Božji, i kao takovi uvijek će Ga moći moliti, da bude milosrdan 
prema nama. Stoga neka naša molitva bude: «Sveta Marija 
i svi sveti neka mole za nas kod Gospodina da od Njega 
zadobijemo pomoć i spasenje.» O dragi naši sveci ne ostavite 
nas same niti u jednoj našoj životnoj potrebi, no isto tako niti 
u strašnoj vatri Čistilišta. 

2. Mislimo da naši anđeli čuvari, kako smo to već vidjeli, 
imaju još veći utjecaj u Čistilištu. To im dolazi po tome što 
su čuvari naših duša, jer su im bile povjerene od Vrhovnog 
Milosrđa, da se brinu o nama, smatraju, da ih ne smiju napustiti, 
dok nisu stigle u Nebo. I još više, oni vole i poštuju naše duše, 
jer su stvorene od Boga, da ispune napuštena i prazna mjesta 
u Nebu, kao družice u slavi, umjesto pobunjenih anđela. Svi 
korovi anđeoski se brinu stoga o tim dušama, i prema njihovoj 
moći im pomažu. Sv. Mihael, izgleda da prihvaća duše i da 
ih vodi k Bogu. Tako odzvanja Liturgija Crkve, koja u sv. 
Misi za pokojne, nakon što je molila Isusa Krista Kralja 

Slave, da _se udostoji osloboditi duše od dubine Pakla i ralja 
lavovskih, nastavlja moliti da sv. Mihael i Anđeo Čuvar tih 
duša, da ih dovede na svjetlost svetosti, koja bijaše obećana 
Abrahamu i njegovom potomstvu, u Zajedništvo svetih, do 
kraja vremena. 

Anđeli koji okružuju naše oltare su nam na pomoć kada 
ih se moli. Oni, vjerne sluge milosrđa Božjeg, sakupljaju 
suze uplakanih, molitve onih koji mole; ti Anđeli koji nas 
od kolijevke okružuju svakom pažnjom, skoro nas nose na 
svojim rukama, da se ne spotaknemo i ne padnemo, ti isti ne 
mogu nas nikako ostaviti u Čistilištu. 

Iz mnogobrojnih događaja, možemo čak reći da duše 
znaju za naše potrebe; znaju tko moli za njih i spremne su 
nam pomoći kada ih se moli; To se događa posredstvom i 
zagovorom naših Anđela, koji im donose sve spoznaje o 
našim potrebama, jer one ne gledajući Boga nemaju još uvida 
u događaje na zemlji . 

To je mišljenje sveopće utvrđeno, te stoga još više volimo 
naše Anđele, koji se toliko brinu o nama, te nas drže u 
zajedništvu s našim dragim pokojnicima. 

Kako smo to već rekli; sv. Franciska Rimska, nam tvrdi, 
da na samrti svakog od nas, Anđeo Čuvar prati na njegovo 
mjesto u Čistilištu, tješi ga i donosi Bogu sv. Mise, molitve i 
dobra djela učinjena za njegovu dušu. 

Njezino je mišljenje da i demon ulazi u najdublje 
Čistilište, i to je pravi užas za duše; gledati neprestano to 
strašno viđenje i čuti od njega predbacivanja svih grijeha 
na koje ih je on potakao. Završivši zadovoljštinu donjeg 
Čistilišta, duša uzlazi u srednje Čistilište, tada je taj demon 
napušta, dok dobar Anđeo ostaje s dušom. Oh! Budimo vrlo 
pobožni prema našem Anđelu Čuvaru, koji nam toliko može 
pomoći i koji nas toliko ljubi! 

3. Iz ovoga se razaznaje što ta Svetica, koja je imala toliko 
korisnih rasvjetljenja za kršćanski svijet, misli o pitanju, da li 
je demonima dopušteno ući u Čistilište i mučiti dušu. Što se 
tiče ulaska, bar u nekim zasebnim prilikama, to je objavljeno, 
ali ne mogu je mučiti, no već je teška muka samo da ih se vidi. 
Sv. Katarina iz Đenove, koja je samo jedan puta vidjela tu 
užasnu spodobu kraj sebe, toliko se prestrašila, da je zamolila 
Gospodina, da joj radije dozvoli da hoda po užarenom ugljenu, 
nego da ga vidi drugi puta!.. 

Uz to ona mržnja koju oni pokazuju prema Bogu, ono 
predbacivanje uvrjeda koje su počinile te jadne duše, i to 
toliko puta ponovljene, a za koje se tako duboko kaju, tolika 
im je sramota, tako da je ta muka gora od same vatre! 

Izgleda pak, da demon ne može ući već samo u donje 
Čistilište, za kaznu onim dušama koje zadovoljavaju za teške 
grijehe, za koje su se pokajale, ali za koje Bog dopušta i tu 
kaznu; od tuda se shvaća koliko su ti demoni tvrdokorni u 
mržnji koju nose u sebi! 

U gomjim dijelovima, napose oni koji su griješili iz 
neznanja ili iz slabosti imaju blizu sebe samo Anđela Čuvara 
koji ih tješi. Isto sv. Marija Margareta Alacoque, je vidjela 
duše obuhvaćene vatrom kako mole za njihove dobrotvore, a 
Anđeli su im držali podignute ruke u vis, te su ih poticali da 
ne sustanu u svojim molitvama. 

Ove objave se slažu sa teolozima koji tvrde da je služba 
Anđela Čuvara dovesti nas, na mjesto koje nam je odredila 
Božanska Pravda; te nadahnjuju žive, da se mole za duše 
pokojnika, a kada je zadovoljština završena, da nas dovedu u 
Nebo. Svaki puta kada su sveti imali milost da vide Čistilište, 
uvijek su ga vidjeli s mnoštvom Anđela koji tješe, rasvjetljuju 
i služe dušama. 

Oh! Budite dakle, ljubljeni i blagoslovljeni o dobri Anđeli, 


radi djelotvorne ljubavi i dobra koje nam činite. ži 


Praksa 

Često pozdravljajte Anđela vaše kuće. Sv. Franjo Saleški, 
uzlazeći na propovjedaonicu, pozdravljao je anđele svih 
svojih slušača; to je pomagalo da je njegova propovijed bila 
toliko blagotvorna. Povjerite svaki dan neko dobro djelo svom 
Anđelu, da ga odnese vašim pokojnicima. Nemojte sumnjati, 
on je siguran poslanik. 

Molite danas za one duše za koje ste Vi i vaša obitelj 
obavezni moliti. 

Litanije ... 


17. DAN 
O trajanju Čistilišta 


Kršćanska duša mora obaviti dvije stvari istovremeno, tj. 
vlastitu proslavu i čišćenje. 

Nedjeljive su jedna od druge, jer svako dobro djelo nam 
povećava zaslugu za slavu u Nebu, te nam se oprašta dio 
muke koju smo zaslužili našim grijesima. Dok prva prestaje 
istog trena nakon smrti, a mi ćemo morati ostati kroz svu 
vječnost na onom stupnju zasluga u kojem ćemo se naći toga 
časa, jer smrt nas zatvara u ono tajanstveno stanje, u kojem se 
ne može djelovati. Druga stvar, tj. čišćenje od grijeha traje i 
još se povećava iza groba, sve dokle god se u stvorenoj duši 
ne uništi svaka ljudska navezanosti na stvorenja i svaka sjena 
te navezanosti, da bi duša bila što sličnija Bogu, preobrazivši 
se i postavši posve čista za svoga Stvoritelja. Tijelo i krv 
će nestati; i dobro je, da ono što je propadljivo se obuče u 
nepropadljivost, i ono što je smrtno u besmrtnost. 

O toj posvemašnjoj preobrazbi našega bića, ukazuje ona 
opominjujuća zapovijed Isusa Krista: Podložite se zakonu 
Božjem, tako da ne padnete u ruke krvnicima, koji će vas 

zatvoriti u one zatvore iz kojih se ne izlazi dok se ne isplati 
i zadnji novčić; evo riječi sv. Pavla, apostola Čistilišta, koji 
viče cijelome svijetu u ime Isusa Krista; sveta je i zdrava, pa 
i sama pomisao, da se moli za pokojne da se oslobode svojih 
grijeha. 

Luter, koji je živio dvadeset godina zahvaljujući 
milostinjama koje su vjemici davali za svoje pokojnike, 
podiže pobunjenički glas: Ne postoji Čistilište, Isus Krist je 
trpio dovoljno za nas!... To je Papina izmišljotina !.... 

Mi naprotiv raskajani moramo uzviknuti sa svetim 
kraljem Davidom: Imaj milosrđa sa mnom, o Gospodine, jer 
moji grijesi prijeđoše zbroj mojih vlasi, i kao težak teret pali 
su na mene!... jer kolike tašte misli, koliko samo beskorisnih 
riječi, ili još gore, zlih riječi, koliko samo zlih nakana u našem 
djelovanju; koliko samo uvreda u ljubavi, čistoći, koliko 
žalosnih primjera; koliko smo našeg života proveli u grešnim 
navikama!... A pokora za sve to, gdje je? Naše prihvaćanje i 
strpljivost, da bi zadovoljili za te grijehe, gdje su?... Živimo 
li mi blago, podvrgnuti volji Božjoj, spremni za dobro, puni 
ljubavi, dobri u siromaštvu, kada smo oklevetani, u mukama 
radi potrebe duše?... I ako su ti zahvati posvemašnjeg 
preobraženja od čovjeka grešnika, bile prisutne i tako bolne 
kroz tako dugo vrijeme kod svetaca, a bile su potrebne pokore 
da se treseš od njih, kako će biti teško i dugo, o Bože, moje 
Čistilište?.... 

Potrebno je shvatiti da u odnosu na unutarnje čišćenje sve 
su duše jednake u Nebu Jedna će imati više ili manje slave, 
no svaka mora biti posve čista! U tome moram biti sličan 
svecima i anđelima! Niti jedna mrlja niti jedna nesavršenost, 
niti trunak praha! Morat ću postići savršenu čistoću, do 
krajnjeg uništenja! Sveci su izvršili tu bolnu preobrazbu na 
zemlji, žrtvujući sebe same na križu boli, ja ću je morati 

izvršiti na drugom životu, samo golo čišćenje, bez zasluga, 
bez uvećavanja slave, bez ikakvog dobitka, samo ostaje golo 
čišćenje! Dok sada svako moje dobro djelo uvećava u meni 
svjetlost za čitavu vječnost; Čistilište će me mučiti, prihvatiti 
će me s neizrecivim stupnjevima boli, no kada izađem od tuda, 
imat ću iste zasluge koje sam imao ušavši tamo! Morat ću 
platiti zadnji novčić! O moj Bože, kako će biti potrebno da se 
sve to uništi u meni? Ne samo grijesi, ne samo nesavršenosti, 
već sve ono što me veže za ovaj svijet, da bih bio uronjen u 
gledanje Boga? Koliko će trajat to moje Čistilište? 

2. Trajanje Čistilišta je proporcionalno, kako se to dobro 
shvaća, broju i težini počinjenih naših grijeha, isto tako, o 
pokori koju smo izvršili za njih. No kako je ta pokora vrlo 
mala a grijesi su brojni, mora se zaključiti da Čistilište traje 
vrlo dugo. 

Sv. Vinko Ferreri je imao jednu sestru koju je nježno ljubio, 
jer je bila dobra i nevina. No nesretnica, jednog dana, padne 
u teški grijeh, kojeg se je sramila ispovjediti; tokom mnogo 
godina ispovijedala se nevaljano. No prije no što je umrla 
ispovijedi sve svoje svetogrdne ispovijedi te se tako spasi. 
Njezin brat je jako molio za nju, te jednog dana dok je služio 
sv. Misu bi u ekstazi, tu ju je vidio svu obuhvaćenu užasnom 
vatrom. Što je to, sestro moja? upita je Svetac. Nesretnica mu 
ispripovjedi svoj grijeh, te mu reče, da ako se ne bude molio 
za nju, biti će osuđena na tu vatru do sudnjega dana! 

On udvostruči svoje molitve, te zadobije za nju veliko 
skraćenje muka. No ta svetogrđa su bila užasni grijesi, te su 
muke trajale još mnogo vremena. Ukazavši mu se nakon dugo 
vremena reče mu, da će zadobiti potpuni oprost ako odsluži 
trideset sv. Misa. Svetac se požuri služiti sv. Mise, te kada je 
služio zadnju vidje je napokon slobodnu kako uzlazi u Nebo. 

Ova riječ sve do sudnjega dana izgleda nevjerojatna, no i 

bl. Beda donosi primjere drugih tako osuđenih duša. Ono što 
užasava je što među te, sv. Lujtgarda smjestila je čak i jednog 
svetog Oca, jednog od najvrjednijih i najrevnijih za dobro u 
cijeloj povijesti Crkve, Inocenta III. Ukazao se toj Svetici 
te joj reče: “Ja sam papa Inocent, zadovoljavam za grijehe, 
za koje bih bio u Paklu, da mi Presv. Djevica Marija, Majka 
milosrđa nije izmolila u času smrti savršeno pokajanje! No 
morat ću ostati u Čistilištu, ako mi vi ne pomognete do kraja 
svijeta," 

Svetica je molila jako puno, no koliko god je preklinjala 
milosrđe Božje, nikada nije primila nikakav znak da je bio 
oslobođen. 

Sve to je impresionirajuće, a sv. Balarmin ispričavši to 
uzvikne: “Oh, jadnog li mene! Ako jedan sveti Otac tako 
veliki i dostojan hvale, koji je radio samo na slavu Crkve, a 
osuđen je tako strogo, što će biti od mene!"... No i Balarmin 
je bio čovjek Božji: što će onda biti s nama? 

3. Ta viđenja nas trebaju zdravo prestrašiti, glede nas 
samih, jer zbog teške pokvarenosti ljudskog srca, neprestano 
samo sakupljamo grijehe; moramo se jako brinuti što će biti 
s našim dragim pokojnicima, za koje mi vjerujemo da su već 
odavno u Nebu, dok se mogu nalaziti još uvijek u čistilišnoj 
vatri. 

Na žalost, bilo za nas, bilo za njih Čistilište neće nikako 
moći biti kratko, ako, kako smo to već rekli, ne mislimo već 
sada da ga skratimo dobrim djelima. 

Faber u Sve za Isusa donosi kako je jedna plemkinja iz 
Martignata u Francuskoj, postala redovnicom od Pohođenja, 
po savjetu sv. Franje Saleškog, pod imenom s. M. Dionizija. 
Ova pobožna redovnica, vrlo pobožna prema dušama u 
Čistilištu, imala je običaj da se moli posebno za plemiće i 
bogate u Čistilištu, a vrlo često za najzaboravljenije. 

Na blagdane BI. Dj. Marije zadobivala je oslobođenje 
mnogih duša. To se slaže s onim što smo rekli o vlasti Presv. 
Dj. Marije nad Čistilištem. 

Jednog dana poslije sv. Pričesti vidjela je dušu jednog 
francuskog princa odmetnika, svoga rođaka, koji je bio ubijen 
u dvoboju. 

Viđenje ju je znatno prestrašilo. Sestra poglavarica ju je 
poslije upitala što joj se dogodilo, a ona joj opiše viđenje koje 
je imala. Duša toga nesretnog princa, za koju su mislili da je 
izgubljena, nalazila se je, po velikom Gospodinovom milosrđu 
u Čistilištu. Umrijevši tako nesmotreno, zaslužio je Pakao; 
no reče ona Svetica, u zadnjem času osjeti kao prodorni val 
ljubavi i milosrđa Božjeg; ta je milost djelovala na njegovo 
srce, a zadobio ju je po molitvama dobrih duša, koje se 
mole za obraćenje jadnih grešnika. Umirući grešnici imaju 
samo časak života da sudjeluju s milošću Božjom; taj časak 
je dovoljan za savršeno pokajanje... Mora se uvijek moliti 
Isusa, Mariju i svete zaštitnike za taj zadnji čas prosvjetljenja 
i milosti! Pa i ako izgleda da su nesretnici izgubili vjeru, vjera 
je kao mina spremna zapaliti se; jedna iskra milosti je pali 
i raspaljuje vatru ljubavi. Milost Božja je mnogo aktivnija 
no što mi to možemo zamisliti. U jednom treptaju oka Bog 
djeluje u toj duši od koje traži samo suradnju; istom brzinom i 
duša odgovara na tu milost, onda tek zaista osjeća u sebi kako 
je predivno stvorena i to samo za Boga! 

Tako je govorila Svetica, uzdrmana užasno teškim i dugim 
mukama, koje je trpjela duša tog Princa . Provela je devet 
godina u molitvi i teškim pokorama, da bi pomogla toj duši. U 
drugim viđenjima napokon je saznala, da je uspjela vrlo malo 
skratiti muke Čistilišta toj duši. 

Jao si ga u Čistilištu zadrtim grešnicima! 

Praksa 

Priučite se da često mislite na Nebo. Ferreri donosi u svojim 
propovijedima, o nekoj ženi koja je morala trpjeti godinama 
u Čistilištu, jer nikada u životu nije poželjela doći u Nebo. U 
poteškoćama ponavljajte: Nebo! Nebo! I trpite dragovoljno 
za Nebo. 

Danas molite za one duše koje će vam pomagati na času 
smrti. 

Litanije ... 


18. DAN 
Kako se vrednuje vrijeme u Čistilištu 


1. Vraćam se na pripovijest o s. Dioniziji od Martignata, 
jer je neizmjerno važna. Sva začuđena njezina Poglavarica, 
da devet godina muka, prikazanih tolikih sv. Misa, Pričesti, 
Oprosta, nisu onom jadniku mnogo pomogle, tek mu nešto 
skratile čistilišne muke odgovori: “Ah! Majko moja, već je 
mnogo ono što smo zadobili. Vrijeme u onom životu nema 
istu vrijednost kako kod nas. Godine žalosti, rada, siromaštva, 
bolesti na ovome svijetu, ne mogu se uopće usporediti samo s 
jedni satom Čistilišta!" 

U tom slučaju dvije su stvari za razjasniti i potruditi se da 
ih se shvati. Iznad svega, mogu biti naša djela pokore, ili naše 
molitve za pokojne koje su zapravo beskorisne, i možemo 
reći kao izgubljene? Ne, nikako; budimo uvjereni da se kod 
Boga ništa ne gubi. Ako su ostale kako beskorisne glede 
te određene duše za koju se je molilo, nisu zato beskorisne 
općenito za Čistilište, a to se odnosi na tajne odluke Božje 
Pravde. Molitve i dobra djela koja se vrše za određenu osobu, 
svakako idu posebno u korist te osobe: no može se dogoditi 
da onomu za koga se moli ne trebaju te molitve, a isto tako 

može se dogoditi da radi tajnih Božjih sudova, sam Bog ne 
dozvoljava da te molitve idu u korist te duše, te idu u korist 
duše koja ih više zaslužuje. 

Brojna su svjedočanstva svetaca o tome. Po pravednom 
Sudu Božjem, sv. Mise koje su se služile za svjetske bogataše, 
akoji su ih mogli dati služiti za života, te pobožno prisustvovati 
na njima, a to nisu učinili; te sv. Mise _ su bile dodijeljene 
jadnim siromasima, koji nisu imali sredstava da ih ostave za 
služenje sv. Misa. Sv. Marija Margareta Alacoque donosi da sv. 
Mise za određenog pokojnika, od strane rođaka, vrlo visokog 
roda, a koji je tokom svoga života bio vrlo nepravedan, ona je 
vidjela kako su te sv. Mise bile dodijeljene onima koje je on 
povrijedio i nepravedno oštetio. 

Tako Bog uvijek providencijalan, pravedan i milosrdan, 
ako je negirao djela zadovoljštine od strane dobre Dionizije za 
pokojnika, on ih je sigurno uputio za oproštenje onim dušama 
koje su bile zaslužnije i dostojnije tog oprosta! A tko može 
reći Gospodinu: “...podaj račun o onome što si učinio?"... 
Ono što je sigurno i nema o tome diskusije glede nas samih, 
niti jedno naše dobro djelo se ne gubi. Mi se samo moramo 
brinuti da ih s povjerenjem stavimo u ruke Božje. 

2. Druga stvar koja nas se tiče glede vremena u Čistilištu 
jest da se ne uspoređujemo s onim što se radi ovdje na ovom 
svijetu. Kako smo to čuli od ove kćeri sv. Franje Saleškog, 
samo jedan sat u Čistilištu izgleda dulji no mnogo godina 
teških pokora na ovome svijetu. To je radi teških trpljenja 
koje trpe te duše, te radi neizdržive čežnje za Nebom. Jeste li 
ikada probali kako je biti bolestan? Kako su duge te noći!... 
Pa ipak nismo bili u vatri! 

U ljetopisima otaca Kapucina od 1618. god., iznaša se da 
jeo. Hipolitu iz Scalva, u nekom samostanu u Fjandrama umro 
neki mladi novak, kojeg je on jako volio. Ostavši, noć kasnije, 

na koru iza službe čitanja, da se pomoli za njega, najednom ga 
vidje pred sobom svega uplakanog i tužnog. Ja jako trpim oče 
moj, no Isus mi je dao tu milost, da se vratim te Vas zamolim 
da zadovoljite pokorom za moje propuste koje sam počinio; 
kada izvršite tu pokoru ići ću u Nebo. “Sine moj, reče mu 
Poglavar, što dati kažem? Učini pokoru pa ostani malo tako. 
Molit ćemo za tebe kada siđemo u kor za molitvu pohvala." 
Nije još preostalo dugo do svanjivanja, no jadni Novak poče 
užasno plakati, te poče očajno vikati: 

Zašto me oče tako okrutno kažnjavate? Nisam ništa učinio, 
no male propuste!... 

Otac sav uplašen htjede popraviti ono što je učinio, 
no Novak je nestao. Sa srcem razderanim od bola probudi 
samostan, te pozove fratre u kor; nadajmo se da je to bilo 
dovoljno da spasi toga jadnog Novaka od teških muka. Od 
tuda se vidi, kako su vrlo razboriti oni kršćani, koji misle 
na dugove koje mi svi imamo kod Boga; nastoje ih platiti 
strpljivošću, milostinjama, nađu vremena za Sakramente, 
te mirno podnose križeve i patnje na koje nailaze. O caru 
Mauriciju, kaže Povijest Crkve, znajući da je puno sagriješio, 
molio je vrlo često Gospodina da mu da milost da zadovolji 
za njih tokom ovog života. Izgleda da ga je Gospodin dobro 
uslišao, jer ga izda i zbaci s prijestolja njegov general Foca; 
vukli su ga po Konstantinopolu u lancima, odveli ga u cirkus 
gdje mu Foca stavi noge na vrat te dadne zadaviti pred 
njegovim očima sinove, napokon ubije i njega. Govori se da 
je tokom tog krvavog zločina pobožan Car, svakako misleći 
na svoje grijehe i na ono što bi morao platiti za njih Bogu, 
išao samo ponavljajući: “Gospodine ti si pravedan i pravedni 
su svi sudovi tvoji!" 

Sretni mi, ako ćemo biti tako pažljivi pri zadovoljavanju 
naših grijeha već na ovome svijetu. 

3. Govori se o jednom sličnom događaju, kako nam prenose 
Ljetopisi Male Braće, a dogodio se 1285. god. Jedan od 
fratara bio je vrlo pobožan svom Anđelu Čuvaru; razbolio se i 
bolovao vrlo dugo; kako mu je dojadilo, počeo je moliti svoga 
Anđela Čuvara, da mu izmoli da umre. Poslije mnogobrojnih 
molitava ukaza mu se Anđeo te mu reče: “Ako hoćeš izvršiti 
svu tvoju pokoru ovdje, još ćeš bolovati jednu godinu; ako 
hoćeš umrijeti, bit ćeš osuđen na tri dana Čistilišta." Redovnik 
koji je trpio već dugo godina zamoli da umre, i zaista umrije, 
ili je tako izgledalo da je umro, dok su njegova subraća oko 
njega molila; no na čuđenje sviju malo poslije vrati se u život. 
Moj Anđeo me spasio, reče, bio sam dobrano lud! Tri dana 
Čistilišta odgovaraju za godine i godine trpljenja ovdje na 
zemlji. Postavši strpljiviji i bolji, sretan redovnik rastao je 
u pobožnosti prema svom Anđelu, te je podnosio s velikom 
radošću ostatak svoje bolesti. 

Tako je potvrđeno da se u Čistilištu gubi pojam o vremenu, 
ako samo jedan sat izgleda kao godine, što će biti s onim a 
koji će morati ostati tjednima, mjesecima, pa i godinama?... 
Ah! Moj Bože, ta pomisao je zastrašujuća te dovodi u pamet 
riječi sv. Katarine što piše u svom «Čistilištu»: “O jadnici, 
zašto dopuštate da vas tako zaslijepi svijet, tako da uopće ne 
mislite više kako se riješiti okrutnih muka u kojima ćete se 
naći? Vi ste sigurni da ćete postići oprost Božji! Bijednici! 
Vi radite sve protiv njegove svete Volje, no njegova Pravda 
neće vam uzmanjkati, i bit će potrebno na jedan ili drugi način 
zadovoljiti je potpuno. Nemojte se varati govoreći: Ispovjedit 
ću se, zadobit ću Potpuni Oprost, te ću se tako spasiti. Samo 
da pomislite na patnju koja je tako teška, a kada bi to zaista 
znali, drhtali biste od straha! 

Praksa 

Jeste li vi možda oni kršćani kojima je uvijek dosadna 
crkva, dugačka sv. Misa, dugačka Krunica, Evanđelje, pokora 
od ispovjednika, sve je previše dugačko, kada se radi o dobrim 
djelima? Nesretnici! Vjerojatno će vam se činiti predugačko 
i Čistilište! Odlučite činiti dobro za vaše dobro. Ako se radi 
silom đavao se smije nama i našim dobrim djelima! 

"Bog ljubi vesela darovatelja. " 

Molite danas za one duše koje su bile najpobožnije 

Presvetom Sakramentu i Presvetom Srcu Isusovom. 

Litanije ... 


19. DAN 
O muci grižnje savjesti u Čistilištu 


1. Govorio sam o dvjema strašnim mukama u Čistilištu, 
muka radi uskraćenja, što se ne može uživati gledanje Boga, 
te muka osjećaja a to je vatra. Osobe razdirane, pa i od najteže 
boli ovdje na zemlji, nisu niti slika ovoj dvostrukoj boli. Sve 
ono što se trpi tu na zemlji, kaže sv. Ćiril bio bi samo predah, 
za one osobe tako izmučene onom dvostrukom boli, ona 
užasna vatra i ona napuštenost od strane Boga. 

No tim dvjema mukama, pridružuje se i treća: grižnja 
savjesti. Taj neumoljivi crv koji proždire srce, taj nemilosrdni 
pratilac, koji neprestano grešnu dušu truje za svaki čas grešne 
sreće u svijetu. Svi ti propušteni blaženi pozivi milosti koju 
nam je Bog pun milosrđa slao da nas privede k sebi, te nas 
stavi na put vječnog spasenja; sada u drugom životu, kada ih 
više ne možemo prihvatiti, užasno su mučenje. 

Duša koja se čisti posve svjesna sebe same, prebire u 
mislima te ima pred sobom i pred svojim očima svaki čas 
svoga života. Počevši od časa kada počinje upotrebljavati svoj 

razum, Vidi koliko je puta uvrijedila Oca Nebeskog, koliko 
grijeha mišlju, riječima, zlim djelima! Nad tim grijesima se je 
milosrdno naklonilo milosrđe Božje i s očinskom ljubavlju ih 
je sve oprostio; no baš ta svijest toga milosrdnoga čina nam 
prouzrokuje da još bolje upoznamo njegovu dobrotu, te se 
stoga povećava bol i sram što smo ga uvrijedili. Iz ljubavi 
prema njemu, koliko tih neurednih osjećaja srca mogli smo 
ušutkati; koliko smo mogli bolje i više moliti, te bolje poučiti, 
izbjeći tolika društva, neke špekulacije, taštine, nedozvoljene 
strasti! Koliko sam ožalostio Boga za jedno ništa! Koliko sam 


Zaustavi se čitaoče, s tobom samim hoću razgovarati i 
čuti radi kojih tvojih grijeha ćeš ti osjećati tu grižnju savjesti 
u Čistilištu; sada imaš još vremena popraviti se. 

2. No duša prosljeđuje dalje u svom neumoljivom 
ispitivanju. 

Koliko je dobra mogla učiniti tokom svog dugog života, 
a ona naprotiv koliko je vremena izgubila! Kada bi bar 
sada mogla ponovo imati te blagdanske dane, one Marijine 
mjesece, one crkve uvijek otvorene kao očeva kuća, ona 
milosna blaga sv. Pričesti! Koliko je dragocjenog vremena 
potrošila u gluposti, u beskorisnim razgovorima!....Bog joj je 
ipak davao dobra nadahnuća i poticaje na dobro. S tolikim 
pomoćima mogla je trčati kao div prema najvišoj svetosti, ona 
se je naprotiv zaustavila u hodu; ljubila je svijet i ostala je 
uživati u njemu, a sada je i to izgubljeno! Ohladila se u svojim 
pobožnim vježbama, te je propustila mnoge milosti i planove, 
koje je Gospodin imao s njom i koji će sada ostati zauvijek 
neizvršeni. Kakva grižnja! Kako je malo trebalo i mogla je 
biti u Nebu, a za to malo stvari nalazi se sada ovdje!... Oh, 
Bože, Bože naš, vikala je jedna jadna duša, Ti si, Ti si previše 
dobar s nama; mi ti nismo služili, zaslužujemo Pakao!... 

Neki monah iz Opatije u Moscheti, piše tako u povijesti, 
jer je odbio neke lijekove, umrijevši, po noći, čuli su ga kako 
plače i moli pomoć radi svoje neposlušnosti. Radi takove 
malenkosti plakao je Monah, mučim se u vatri i ne ću izaći 
iz te vatre dokle god me moja braća ne spase sa sv. Misama! 
Ajme, za tako malo nalazim se sada tu i trpim! Ta poslušnost 
koja me je toliko nervirala, bilo je to tako malo u odnosu na 
ovu užasnu vatru!... 

Tako za nekog brata laika, koji iz straha nije htio primiti 
sveto Ulje, u pola pjesme usred sv. Mise za pokop koji se je 
služila za njega: “Ajme, ajme, poviče podigavši se sa svog 
odra, koliko trpim, koliko patim, jer sam odbio sveto Ulje! 
Kako nas strogo Bog sudi!... Oh, da sam primio sveto Ulje 
sada bih bio u Nebu! Ajme, glup sam li bio, mogao sam biti 
u Nebu!... 

Oh, davat ćemo račun za propuštene milosti Božje! 

Neki nesretnik proklet ukazao se jednog dana sv. Umbertu, 
reče da je najgore trpljenje koje ga muči u Paklu, pomisao 
za kako malo je proklet, i kako je malo trebalo da se spasi! 
Nesretnik je rikao te ustravio Sveca užasom! S tim razlogom 
plaču i duše u Čistilištu. Sv. Marija Magdalena u svojim 
vizijama, dok je promatrala kako ta duboka bol muči jadne 
duše, tako ih je žalila i toliko suosjećala s njima da je osjećala 
kao da će umrijeti. 

3. Duša koja se čisti nastavlja svoje preispitivanje. Sve 
joj stoji neumoljivo pred očima! Svaka molitva, svako dobro 
djelo, pridonijelo bi njezinoj slavi, svaka pobijeđena napast 
približila bi je Bogu za cijelu vječnost. 

Da je više voljela Isusa, da ga je više nasljedovala u 
trpljenjima, sada bi je On više volio, ah, kad bi je Isus ljubio 
samo jedan stupanj više! Pretrpjela bi mučeništvo, bila bi rado 
sve do kraja svijeta u vatri!... 

No, na žalost, sve je svršeno. Anđeo Gospodnji je izgovorio 
sud: Kunem se onim koji živi u vijeke nema više vremena! 

Jadne ljudske duše, kakva tama se zgušnjava oko nas!... 
Kažu da nesretna Elizabeta Engleska, jednog dana u zlom 
deliriju reče: “Daj mi, o Kriste, četrdeset godina kraljevanja, 
ija ti prepuštam Nebo!" Bog ju je uslišao, te je imala svoje 
kraljevstvo, no sada što radi? Kakva grizodušja za tu bijednu 
zamjenu!... (Jednom se je ukazala sva u plamenu.) 

No koliki od nas će morati osjetiti isto grizodušje, jer smo 
toliko puta zapustili ljubav i služenje našem Bogu radi naših 
strasti! 

Koliko ćemo morati plakati, kad vidimo tolike naše 
poznanike, tolike siromahe što ništa nisu znali na ovome 
svijetu, ali su znali služiti Bogu; koliko jednostavnih duša, no 
koje su, mudrije od nas, znale su osigurati sebi visoko mjesto 
u Nebu blizu Isusa, koji ljubi jednostavne, siromašne i dobre, 
a mi ćemo sjediti sa nesmotrenima ovoga svijeta na zadnjim 
mjestima!... 

Oh! Braćo moja, ako smo u prošlosti odbacili uzalud 
vrijeme koje nam je milosrdni Bog dao za naše dobro; ako smo 
u prošlosti bili toliko ludi da si kupimo vatru, ne nastavljajmo 
i dalje biti ludi, da ne bi morali plaćati tako skupo uvrijede 
Bogu, kad se kasno pokajemo, te budemo prisiljeni samo 
uzviknuti sa glupima: Smatrali smo život dobrih bez časti, a 
evo oni su ubrojeni među sinove Božje i dijele zajedništvo sa 
svetima a mi ostajemo daleko!... 

O Hortenziji Borromeo, nalazi se u franjevačkim 
legendama, da kada je umrla u cvijetu mladosti, ukaza se sva 
sjajna i lijepa svojoj Poglavarici, u bijeloj svečanoj vjenčanici 
te joj reče: Kad bih bar još mogla živjeti! Koliko grizodušje 
osjećamo jer nismo dovoljno ljubili Isusa! Molite da ubrzo 
idem vidjeti ga u Nebu! Oh! Koliko se trpi daleko od njega!... 

Oh! Braćo! Ako toliko grizodušje poslije ovog života 
osjećaju dobri, koliko će taj crv nas jesti, ako živimo mlaki 
i rastrojeni? 


Praksa 

Ako niste učinili generalnu životnu ispovijed, požurite 
se. Da dobro uspijete kroz osam dana svaki dan izmolite 
De profundis', za duše , a zatim ne bojte se. U pola sata 
gotova je svaka najveća ispovijed! Sv. Terezija je govorila 
svom ispovjedniku: “Oče moj, oče moj, propovijedajte, 
propovijedajte protiv svetogrdnih ispovijedi! Mnogi prešućuju 
svoje grijehe iz srama... a zatim su prokleti! Jedna generalna 
životna ispovijed popravlja sve." 

Molite danas za one duše koje su griješile iz slabosti i 
neznanja. 

Litanije ... 

20. DAN 
Naše dužnosti prema dušama u Čistilištu 


1. Dakle, Bog ljubi vrlo nježno te kćeri u Čistilištu, te stoga 
ništa drugo ne želi već da ih što prije postavi u onu slavu koju 
su zaslužile. 

One pak, na žalost ništa ne mogu učiniti za sebe same; no 
ako si je On pridržao u ruci pravdu, radi koje je neophodno da 
zadovoljština bude potpuna i savršena, stavio nam je u ruke 
svoje milosrđe, te je povjerio nama na neki način ključeve 
Čistilišta, dozvolivši nam da im možemo pomagati dobrim 
djelima. 

I tu se pokazuje veliko milosrđe Božje, no isto tako velika 
je naša odgovornost pred licem Crkve. 

Mnoge su obaveze kršćana, te jadni niti ne misle, na 
njihovu nesreću, te u tim obavezama zaboravljaju na one 
prema pokojnicima. 

Naša je vjera slaba. Ako oko ne vidi, srce ne vjeruje Ako 
neki naš susjed legne u krevet, spremni, što je vrlo pohvalno, 
nudimo mu našu pomoć, zovemo liječnika, provedemo noć 
bdijući kraj njega. Ako se dogodi neka nesreća, eksplodira 
auto, zapali se kuća, stotinu ruku se brinu kako pomoći, 
pomaže se ranjenicima, skače se u vatru. To se sve čini, i to je 
dobro; ali zašto mi, koji znamo da se tisuće i tisuće duša naše 
braće nalaze u najgoroj nesreći koja im se može dogoditi, 
prema kojoj sve nesreće ovoga svijeta su ništa, mi kažem, koji 
smo tako spremni i rado se iskažemo u tim djelima ljubavi, ne 
suosjećamo već nešto malo, ili ništa prema dušama? 

I najgora trpljenja na ovome svijetu kratkotrajna su. 
Na kraju svoje muke duša se odjeljuje od tijela i odlazi. 
Za ta trpljenja nađu se olakšanja lijekom, prijateljstvom 
ili suosjećanjem. Vidjeli smo pak kako su strašne muke 
u Čistilištu, kako su dugotrajne i kako im nema olakšanja. 
Oh užasnog li ljudskog propusta! Što na svijetu smatramo 
ljude dostojnim naše pažnje, a svete duše ako nas ostavljaju 
indiferentnima u njihovim bolima, koje, ako ćemo imati tu 
sreću da se spasimo, bit će nam družice i prijateljice zauvijek? 

To poštovanje ne možemo osjećati radi naše slabe vjere, jer 
kada bi se mislilo, da samo mi, samo mi im možemo pomoći, 
dobro bi shvaćali našu odgovornost. Kako im se može 
pomoći, sa tako malo žrtve! Jednom Krunicom, milostinjom, 
sv. Misom, oprostom, kratkim molitvicama uzdasima, i kada 
bi se na to mislilo, gledalo bi se više na veliki račun koji ćemo 
morati davati Bogu zbog tih naših propusta, te bi se mislilo na 
vrijeme kako prakticirati taj veliki čin ljubav. Ah! Gospodine, 
i ovdje možemo uskliknuti, umnoži našu vjeru, umnoži našu 
vjeru! 

2. Osuda koju će nam Bog dati na danu suda, jer Bog 
od nas iziskuje milosrđe, bit će nepromjenjiva; tko nije bio 
milosrdan milosrđa neće primiti. Sluzi dužniku, onome kojem 
je mnogo oprošteno, a ne oprašta svom dužniku onaj mali 
dug: Zli slugo, viče ljutit gospodar, zar nije bilo potrebno da ti 
budeš milosrdan s tvojim drugom, kako sam ja bio milosrdan 
s tobom? Uzmite ga i predajte ga krvnicima. To će se dogoditi 
onima koji nemaju milosrđa, napose onima koji nemaju 
milosrđa s dušama, koje On toliko mnogo ljubi, koje toliko 
trpe, a koje su tako dobre. Baš tu Bog postaje osvetnik radi 
napuštenog i siromašnog. 

Neka svjetovna gospođa ukazala se poslije mnogo godina 
iza svoje smrti jednoj svetici. Onaje skupo plaćala zaboravnost 
radi primljenog dobra, i za lijepi život kojeg je provodila! Već 
je bila dugo godina u Čistilištu i nije znala do kada će biti, radi 
pravednog suda Božjeg, bila je zaboravljena od sviju. Ja nisam 
molila, govorila je, tokom mog života; za moje pokojnike, 
pripremala sam raskošne pokope, kitila ih cvijećem, učinila 
sam sve kako se to radi u svijetu; na Uskrs i na njihove 
godišnjice, nisam nikada uplatila sv. Misu za njih; nisam ništa 
drugo učinila, samo sam tu i tamo davala male milostinje, i 
sada me je Bog kaznio. Nitko ne misli na mene, moji sinovi 
žive u zabavama i raskoši, kako sam ih odgojila. Tako radi 
pravedne kazne, sve sv. Mise i molitve od mog pokopa, Bog 
nije dao za mene! Na taj način je uglavnom kažnjen onaj koji 
nije imao milosrđa prema svojima!... Koliko ću još morati 
ostati ovdje zaboravljena?... To ni sama ne znam! 

Ta priča bi nas morala dobro prosvijetliti. 

Sastanci, vijenci, pompozni pogreb služe više da zabave 
Žive, nego što pomažu pokojnicima; isto tako preuveličani 
plač, žalopojke, jadikovke, što se tiče pokojnika ne pomažu 
mu ništa. 

Tomas iz Cantipratesea priča da jedna njegova prabaka, 
jer je izgubila jednog sina, nije prestajala plakati. Jedne 
noći ukaže joj se žalostan i strog sin: “Daj! Prestani već 
jednom uzaludno plakati, već radije moli za mene; tu sam 
bez pomoći. Je li to ljubav koju osjećaš prema meni?..." Oh, 
kolikim dušama bi bilo potrebno više sv. Misa, milostinje 
siromasima i oprosta, nego plač, crnina i razni javni vanjski 
izražaji pijeteta! Nadajmo se, o moj čitatelju, da se nitko neće 
morati na taj način žaliti na tebe! 

3. Sveci, koji su bolje od nas razumjeli tu zapovijed ljubavi, 
bili su svi vrlo pobožni prema Čistilištu, a svoju pobožnost 
su popratili s najvećim i najtežim pokorama. Mi koji smo 
nježne konstrukcije, nikada nećemo niti sanjati nešto slično! 
Sv. Gertruda je svaku bolest poklanjala dušama u Čistilištu, 
davala je sve zasluge preko dana, odričući ih se, tako da je na 
času smrti došao đavao mučiti je govoreći joj da je prokleta, 
jer nije učinila ništa dobrog za sebe; i morao je sam Isus doći 
utješiti je! Sv. Filip Neri zamolio je da trpi od bolnih gnojnih 
čireva na nogama, tako da ima svaki dan nešto prikazati za 
duše. Sv. Dominik je vršio pokoru bičujući se do krvi, moleći 
za njih Krunicu, koju ga je poučila moliti Bl. Dj. Marija. Sv. 
Lidvina ostala je 38 godina bolesna na daskama, te je i poslije 
smrti obećala ići ih obradovati i olakšati im muke. A tko 
može reći što su sve učinili sv. Vinko Ferreri, sv. Bernard, sv. 
Magdalena i stotine drugih za Čistilište? 

O službeniku Božjem Nierembergu piše; kako je bila 
bolesna njegova penitenkinja, ili od straha pred smrći, 
tvrdila je da će umrijeti u očaju, čak je odbijala primati svete 
Sakramente; on da je oraspoloži u nadi preuze na sebe da će 
zadovoljiti umjesto nje sve muke u Čistilištu; i zaista predana 
i pomirena s Bogom umrije, no od toga dana mučile su tog 
herojskog patra najgore boli, te umrije nakon šesnaest godina 
u teškim mukama. 

Sv. Nikola iz Tolentina da se pri svakom koraku sjeti 
njihovih muka, nosio je preko pasa jedan opasač sa željeznim 
prstenjem, koji su mu kod svakog koraka prouzrokovali jake 
bolove, te su ga razdirali do krvi. 

BI. Franjo iz Fabriana osim strogoće pravila, spavao 
je na podu, izlagao se najgoroj hladnoći, te je prikazivao 
svaki sat Ocu nebeskom agoniju Isusa Krista na križu, te je 
preporučivao svima, da se mole za duše u Čistilištu. Kad nije 
govorio drhtao je od straha! Mnogobrojne duše koje je spasio 
svjedoče kako su njegove pobožnosti bile dobro prihvaćene. 

Tako bezbrojne pobožne duše herojski su prikazivale 
Gospodinu njihova trpljenja, koja izgledaju nadčovječna; 
to je zato, jer je njihova vjera bila živa, te su razmišljali da 
oni sami neće naći milosrđa kod Gospodina, ako neće i sami 
biti milosrdni. A što mi mislimo? Svecima se činilo sve to 
malo, te su umirali dršćući pred sudom Božjim, a nama se čini 
previše jedna sv. Misa, post, malo milostinje, Krunica, djelo 
milosrđa! Bijednici! Bijednici! Dok gubimo naše vrijeme u 
ljenčarenju, ili u djetinjastim mislima, smrt nas čeka a Anđeo 
će intonirati: Nećete naći milosrđe, jer niste bili milosrdni! 


Praksa 

Kod sv. Pretvorbe podignite oči prema svetoj Hostiji, 
te spustivši ih odmah kažite: Gospodine moj i Bože moj!... 
zadobivate 7 godina Oprosta. Isti Oprost ćete zadobiti ako 
kažete kada je izloženo Presveto, ta ako izmolite tri Zdravo 
Marije na kraju sv. Mise, Presveto Srce Isusovo smiluj nam 
se. Stvorite iz toga svoje blago! Poučite i vašu djecu! 

Danas molite za duše koje najviše mole za sv. Oca i za 
povrat u Crkvu protestanata i otpadnika od vjere. 

Litanije ... 

21. DAN 
Naše obaveze pravednosti prema 
dušama u Čistilištu 


1. Iz onoga što se je reklo jasno se odaje neosporiva istina: 
Tko ne ljubi pokojnike, mora ih se bojati, naime mora se 
bojati Boga njihovog osvetnika! Još više će se morati bojati 
Boga, kada se protiv tih duša ogriješimo bilo povredom 
same ljubavi, ali još više protiv same pravde, ako se ne bude 
vodilo računa o obavezama koje su se prihvatile, ili koje su 
nam ostavljene, a koje nam leže na savjesti i nad svim našim 
dobrima, ili po naravi ili po prihvaćenim obavezama. 

To je svetogrdna krađa, to je izdajstvo prema onima koji 
su imali povjerenja u nas. Takav čovjek se hrani na žrtvama 
pokojnika i drži u vatrenom jezeru svoje dobročinitelje; on ih 
pokrada i otima im sve. Koje kriminalno djelo može biti gore 
od ovoga?... Tko je ukrao ne može se pridići tek tako, samo 
nadoknadom štete koju je prouzročio svome bližnjemu: onaj 
koji pokrada pokojnike, kako će mu vratiti?... 

Ta okrutnost se uglavnom plaća već u ovom životu, a 
svi već znaju, da ta dobra koje su krivo stečena neće nikada 
donijeti sreću niti na ovome svijetu. 

Koliko obiteljijednom tako bogate i cvjetajuće vidimo kako 
se rastapaju i najedanput; padaju u siromaštvo poslije onog 
nasljedstva, koje je trebalo udvostručiti njihovo dobro! Koliko 
smrti, bolesti, nesreća u nekim obiteljima! Koliko cvjetajućih 
vlasništva nestaju kao dim, nestaju kao prah na vjetru! Zašto? 
Onog dana kada će se sve objaviti, vidjet ćemo kako je 
pohlepan nasljednik trčao preuzeti to nasljedstvo, nakon što 
je sramotno trgovao s onim malobrojnim sv. Misama, koje su 
uobičajene kod smrti; nije zadovoljio vezanim obavezama uz 
nasljedstvo, izbjegao uredbe /misli se na potvrdu o potpunom 

pripadanju vlasništva/, milostinjama: vidjet će se, da su ta tako 
kupljena vlasništva bila zapravo vlasništva Crkve, bolnica, 
samostana, ostavljeni iz pobožnosti njihovih predaka za sv. 
Mise, za dobrobit naroda, za smještaj siromaha i bolesnika, za 
vječne molitve za pokojnike. To dobro nije učinjeno, a našlo 
se je mnogo razloga i prekrasnih argumenata za to, da se to 
ne izvrši; tako ona stara uništena utemeljenja prouzrokuju 
mnogima, radi potkradanja duša, nesreću u obitelji. 

Puna je povijest tih priča: uništavajućih tuča, pomora 
životinja, nadošlih žalosti, dugih i uništavajućih bolesti, 
nadošle baš radi krađa počinjenih dušama. 

Uvijek je tu nezaobilazna pravda Božja koja dostiže 
počinitelja, tako da je postala prava poslovica; Crkveno 
vlasništvo ne donosi dobra nikome, pravi Katolici se 
suzdržavaju od takove trgovine. 

2. No svakako Bog ne popravlja sve ovdje. Ovdje se daju 
samo male akontacije! 

Oni bijednici koji radi odvratne škrtosti, ili radi otvorene 
zloće, ostavljaju da se njihovi dobročinitelji tako muče, morat 
će na žalost i te kako gore račune plaćati. 

U vrijeme Karla Velikoga neki stari vojnik umirući ostavi 
ono što je imao svome nećaku, pod uvjetom da proda konja, 
te da od dobivenog podijeli milostinju za dobro njegove duše. 
Nećak mu obeća, no poslije si ostavi konja. Šest mjeseci iza 
toga jednog jutra dok je htio zajahati konja, vidje pred sobom 
svoga strica jako ljutog. Bijedniče, reče mu, radi tebe do 
danas sam morao trpjeti neopisive muke. Bog mi se napokon 
smilova, ma jao si ga tebi!... Nakon par dana onaj mladić 
umrije. Ispovjedio je svoj grijeh i umnije raskajan, no što je 
bilo poslije s njime?... Koliko je morao trpjeti u Čistilištu? 

Nije samo dužnost pravednosti izvršiti napisanu izjavljenu 
volju, no potrebno je to učiniti odmah, a ne ostaviti da prođu 

mjeseci i godine. I to je neka vrsta okrutnosti. Kada bi neko 
stvorenje palo u vatru, možemo li naći isprike da čekamo da 
ga spasimo iz vatre? Mi smo već vidjeli što moramo zaključiti 
o onim obiteljima, koje, da ne potroše malo novca, da bi 
dočekali dok se skupe rođaci, da molitva bude svečanija, 
čekaju tjednima da se služi sv. Misa za pokojnika!... Takvi 
propusti nerijetko se pronalaze i u kršćanskim obiteljima. 
Uvijek se radi o istom pomanjkanju vjere! 

Sv. Elizabeti Ugarskoj, poslije smrti ukaza se majka; 
stavši ispred nje plačući ju molila da joj odmah pomogne 
milostinjama, postom, pokorom i sv. Misama; odmah jer je 
trpjela užasne muke radi grijeha koje je počinila dok je bila 
kraljica. Isto bi nam rekao svaki naš pokojnik kada bi imao tu 
milost da nam se ukaže. 

Tako Dionizij Cartuzijski donosi, da kada mu je umro otac, 
utučen od velike boli, nekoliko je dana plakao, a da se nije baš 
mnogo molio za njega. Noć kasnije učini mu se da ga je vidio 
u snu, te mu se učini da ga dva demona htjedoše baciti u neku 
duboku jamu iz koje je sukljala vatra, a on je vikao: “Sine moj 
zašto mi ne pomogneš? Zašto si me zaboravio? Pomozi mi, 
spasi me iz te vatre!..." Taj dobar redovnik sav smušen pokaje 
se za ono što je učinio, što je i razumljivo, poče za njega moliti 
i pomagati mu sa mnogim dobrim djelima i pokorama. 

Dakle, neka nam bude zaista na srcu da odmah pomažemo 
i da učinimo sve moguće, da vršimo dobra djela, već prema 
tome koliko smo obavezni moliti za pokojnike. I još više 
stoga, jer čekanje mnogo puta odgovara kao da nisi učinio 
ništa! I tu dobro stoji ona Isusova riječ blaženi siromasi, jer 
dok u kućama bogataša, iza smrti jednoga-od njih, pridaje se 
važnost nasljedstvu i tisućama gluposti te potpuno beskorisnim 
stvarima, siromasi se kleknu i mole oko pokojnika, te započinju 
moliti Krunicu za njega! 

3. Ovo što se tu iznijelo je od životne važnosti, te je 
dužnost svakoga da dobro razmisli o dobrima koje je primio 
od svojih roditelja, ako nad tim dobrima stoje neke vezane 
obaveze, ako se je dozvolilo da se uruše uzdignute kapelice, 
ako se je prestalo plaćati sv. Mise. Ako smo se ogriješili 
budimo sigurni da će naša obitelj i te kako platiti, no iznad 
svega budimo sigurni da si pripremamo jedno užasno mjesto 
u Čistilištu, i ako uspijemo izbjeći vječnu propast naše duše! 
Imajte stoga milosrđa, o braćo, sa samima sobom, i to vam ne 
govorite samo tako da se primirite: Učinit ću, no sada nisam 
u mogućnosti! Uvijek je bilo teško čekati nešto, bit će gore 
čekati u zatvoru, u tminama i mukama! Da bi se izbjegle te 
štetne posljedice, treba savjetovati vjernicima da si osiguraju 
dobra tokom života, te da čine mnogo, a ne samo ono malo što 
je striktno potrebno, i nikada ne ostavljati te obaveze koje smo 
mi dužni učiniti svojim nasljednicima. Od tuda proizlaze dva 
dobra, ono dobro koje ste vi izvršili tokom života bit će vam 
još od veće koristi, kako što je korisnija baklja što gori pred 
vama , od one koja gori iza vas; Na drugom mjestu nećete 
otežati savjesti vaše rodbine obavezama, koje najvjerojatnije 
oni sami neće izvršiti. Ako ćete biti tako glupi da ne nađete 
nikada novca za milostinju, za molitvu, da obučete nekog 
siromaha, za Misije, za sveto Djetinjstvo, za jedno od tisuću 
Katoličkih djela ljubavi koje vrše dobri ljudi, a mislite da će taj 
novac vaši nasljednici potrošiti na vas, vjerojatno ćete se jako 
prevariti! Pa i ako vaši nasljednici ne budu toliko nezahvalni, 
kako možete tražiti da oni vode više brige o vašoj duši no što 
ste je vi imali tokom života? 

U samostanu Fulda, donosi Tritemije, poslije smrti 
svakog monaha davalo se kroz trideset dana siromasima 
pokojnikov ručak. Godine 830. kako je umro veliki broj 
monaha administrator, koji se je izgleda bojao da će previše 

potrošiti, nije podijelio ništa. Mislio je da su njegove nakane 
dobre, no navečer kad je išao u crkvu, vidio je sav u čudu sve 
one monahe! Mrtvi monasi mu rekoše: Evo onoga koji nas 
je potkrao! Radi te okrutnosti prema nama, Bog će ga tražiti 
račun!... Ujutro kada su redovnici išli na kor, našli su ga na 
podu svega utučenog, pa iako su zaista molili mnogo za njega 
nakon tri dana je umro. 
Naučimo se biti mudri na tuđim nesrećama. 


Praksa 

Svake godine dajte moliti Brevijar za pokojne, a ako ste 
siromašni, bar jednu sv. Misu za zadovoljštinu obaveza koje 
možete imati u vašoj obitelji, ili neki vaši pređi. Vi možete 
spasiti iz Čistilišta nekoga koji je tamo ostao zaboravljen od 
sviju. 

Ostavite taj lijepi primjer vašoj djeci. 

Molite danas za duše koje se mole za širenje vjere i za sv. 
Djetinjstvo. 

Litanije ... 


22. DAN 
Za koje duše u Čistilištu se mora najprije moliti 


1. Kada šaljemo po našim dobrim djelima duše u Nebo, 
mi učinkovito surađujemo zajedno s Isusom Kristom u 
otkupljenju; i kao njegovi suradnici ne možemo nego činiti 
djela koja su mu neizmjerno draga, stoga nas uvelike 
blagoslivlja; no to djelo suradnje mi moramo vršiti po zakonu 
pravde. 

Nema sumnje da smo prije svega obavezni moliti i sjećati 
se naših roditelja i naših predaka. To je prirodni zakon i kao 
takav ne može se ukinuti. 

Prema sv. Pavlu, ako netko nema srca za svoje, a posebice 
za one iz njegove obitelji, taj je gori od pogana. Naši roditelji 
i bake i djedovi mogli su zapustiti neke važne obaveze, te su 
stoga možda osuđeni na duge muke. Jadni naši predci , možda 
su nas previše voljeli! Koliko njih je počinilo nepravdu, jer su 
htjeli dobro opskrbiti djecu! Jadni roditelji sada plaćaju za to 
mukom, a tko bi im morao pomoći da ih se izbavi iz muka, 
ako ih mi zaboravljamo? Sveci nisu nikada prestajali moliti za 
njihove roditelje. Službenica Božja Katarina Paluzzi, saznavši 
da se njezin otac nalazi u Čistilištu, bila je strašno utučena; 
poslije svih pokušaja pokore za zadovoljštinu, žrtvovala se 
je da će trpjeti u svom tijelu muke koje su preostale njenom 
ocu; i Gospodin je usliša. Od toga dana njezin život je postao 
produljeno mučeništvo. No na žalost ne možemo svi imitirati 
svece! Moja kći je na zabavi, žalila se iz Čistilištajedna majka; 
ja sam toliko trpjela za nju, puno sam radila da bi zaradila kruh 
za nju, te da je dobro odgojim!.... Obećala mi je, da me neće 
zaboraviti nikada, zaklela se kod mog umirućeg kreveta, da 
neće na ništa drugo misliti već samo na mene!... Sada odlazi 
po zabavama, plesovima, a ja tu plačem jer me muči bol radi 
njezinih grijeha, i zbog vatre u kojoj se nalazim!... 

Evo glasa stotine i stotine jadnih duša! Daj, da ne plaču 
tako naši pokojnici!... Isuse pošalji svoja sveta nadahnuća 
onima pozaspalima, kazni one koji griješe, tako da se prava 
pobožnost probudi u srcima sviju! 

2. Na drugom mjestu naša obaveza, isto tako važna kao i 
prva, jest moliti za naše duhovne oce. Već smo rekli o Čistilištu 
svećenika, i o obvezi koju imaju vjernici da im pomognu s 
njihovim najboljim molitvama; između tih dobročinitelja 
svijeta ima nekih za koje moramo moliti baš mi. Među njima 
je i onaj koji nas je krstio....Kad se ulazi u crkvu moralo bi 
se pozdraviti tu krstionicu gdje smo postali kršćani, no iz srca 

pomoliti se za starog svećenika, za kumove koji su sada već 
umrli! Bio je isto tako jedan svećenik koji nas je propustio na 
sv. Pričest, te nam je dao uspomene, ako ih nismo zaboravili! 
Bili su i oni drugi koji su se očinskom ljubavlju brinuli za naše 
duše, koji su sjedili za nas u ispovjedaonici, te su strpljivo 
slušali toliko puta naše grijehe. Onim starim župnicima, 
možda baš moramo njima zahvaliti što nismo izgubili vjeru1 
Ma nad njima stoji teški teret, užasno opterećenje u tako 
uzvišenoj službi, i mogu se naći u teškim mukama!... Sada 
tko misli više na te stare svećenike?... Možda nitko! Pa ipak 
vidjeli smo kako je veliko i užasno Čistilište svećenika!... 
Molimo, molimo, bar mi za čije se je duše brinuo, za one 
koji su nas obogatili darom dragocjenijim od suhoga zlata i 
topaza, vjerom! 

Imamo jednu drugu obavezu, da se molimo za one za koje 
smo mi skrivili da su Čistilištu. To se na žalost moglo dogoditi, 
jer još od djetinjstva mogli smo biti sredstvo skandala! Ako 
je netko sagriješio zbog nas, jasno da zbog nas sada trpi. Tko 
sumnja da takovome ne treba pomoć? Oh, dobro pazimo 
da nikome naš život ne bude kamen smutnje, jer ako će biti 
užasan Pakao za prokletnika, ništa manje neće biti strašno 
Čistilište za onoga koji skandalizira druge, a uspio se spasiti! 

3. Na posljetku moramo moliti za naše dobrotvore, i tu 
moramo smjestiti sve one, koji iz Čistilišta mole za naše 
potrebe. Vidjet ćemo poslije koliko dobra nam čine duše 
iz Čistilišta, i ako nam uzvraćaju stostruko za svako dobro 
djelo koje učinimo za njih; to su naši pravi dobročinitelji: Mi 
moramo žarko moliti za sve one koji mole za nas. 

Raspravljaju da li je više potrebno moliti za duše u 
Čistilištu, da se oslobode njihovih grijeha te idu u Nebo, ili 
se moliti za grešnike u svijetu, da se spase i da ne završe u 
Paklu? Svakako čini nam se važnije moliti za ove zadnje, no 

ipak sv. Toma je rekao. Molitve za pokojnike, molitve za njih 
su draže Bogu nego molitve za žive, jer ovi prvi si ne mogu 
nikako pomoći sami. Uostalom grešnici ne gube ništa. Znaju 
mnogo bolje one duše, zaljubljene u Boga, te postavljene, po 
milosti Božjoj, da se mole za grešnike i za one koji su nam 
na srcu, no što mi znamo o njima za čije bi se spasenje htjeli 
preporučiti Bogu. Moramo još dodati da je pomoć tim svetim 
dušama vrlo draga Isusu i Presv. Djevici kao i anđelima i 
svecima, tako da tom molitvom zadobivamo isto tako Srce 
Božje za obraćenje grešnika. 

Molimo dakle, i zadobivajmo oproste za našu rodbinu, za 
svećenike, za one koji imaju pravo na našu molitvu, za one 
koji su nam se preporučili u molitve; molimo se za one koji 
su umrli iznenadnom smrću, bez Sakramenata, za one koji 
su u svijetu živjeli vrlo teško i ožalošćeni; molimo za naše 
prijatelje, za one koji se mole za nas. Tako ćemo zadobiti 
dobre prijatelje, kako nam savjetuje Isus u svom Evanđelju, u 
molitvama za umiruće. 


Praksa 

Neki određeni trgovac vrlo bogat govorio je dok je umirao: 
Bio sam siromašan lutajući preprodavač; moj otac, po ulici, 
dao mi je da molim Krunicu za pokojnike; prije no što je 
stavio robu za preprodaju na klupe; po sajmovima vodio me 
na sv. Misu, a kad je bio neki vašar, pa se dobro zaradilo, 
nosio je milostinju župniku za kojeg bolesnika. Na Uskrs, 
za fašnik, kada je bilo malo blagdanskog veselja govorio je: 
razveselimo i pokojnike, pa platimo jednu sv. Misu za njih. Ja 
sam se držao toga pravila, dok oni koji su bili puno bogatiji 
od nas, vidio sam ih kako su sve izgubili; ja ostavljam svoju 
djecu u blagostanju. Je li vam se sviđa ova pripovijest? Ne bi 

li vi mogli tako poučiti vašu djecu, da tako čine? 

Danas molite za duše posebno pobožne Presvetoj Djevici 
Mariji. 
Litanije ... 


23. DAN 
O prekidu naših zasluga za duše u Čistilištu 


1. Svako dobro djelo koje izvršimo u milosti Božjoj, 
donosi sa sobom dvije stvari zasigurno, zaslugu, tj. plaćanje 
dugova za grijehe koje smo počinili, te povećanje zasluga za 
Nebo. Ta zasluga za Nebo ostaje isključivo za one koji čine 
dobro djelo i nitko to ne može oduzeti, ako to ne izgubimo 
mi sami po smrtnom grijehu; tu zadovoljštinu za dugove 
može se, velikodušnim činom ljubavi i po dobrohotnosti sv. 
Crkve predati za duše u Čistilištu. Kažem, velikodušni čin, jer 
predajući tu zadovoljštinu, mi ostajemo bez toga. 

No, kako bi se mi sami mogli razumno odreći tako važne 
stvari za našu dušu?... To je heroizam ljubavi, to je imitiranje 
svetaca, koji su davali cipele i mantile da bi obukli siromahe; 
davali su čak, kao milostinju, vlastiti krevet, dok su oni sami 
spavali na podu! Dobri kršćani znaju da u rukama imaju to 
dobro, i da mogu pomoći svojim pokojnicima, oni zato čine 
vrlo rado dobra djela, daju milostinje, idu na hodočašća, te se 
pričešćuju, strpljivo podnose svoje bolesti, klevete, mole i sve 
prikazuju Gospodinu za njih, ništa ne zadržavajući za sebe. 
Zar će sve to biti na njihovu štetu?... 

Oni sveci puni ljubavi koji su dali svoja odijela, svoj krevet, 
oh, kako ih je poslije Otac siromaha obukao u predivna sjajna 
odijela u Nebu! Oni su dali jadna svoja odijela, a zadobili su 
prekrasna odijela slave! Isto tako će se morati reći o ljubavi 
u našim dobrim djelima. Mi dajemo malo iz ljubavi; to je 
Bogu drago, a ono malo što dajemo, on to uzima kako da 

činimo njemu samome; tako isto za pomoć koja se donosi tim 
njegovim predragim kćerima u Čistilište, on to sve naplaćuje 
vrlo velikodušno svojim blagoslovom. Ti blagoslovi padaju 
na nas kao dobra blaga kiša, te nas sprječavaju da počinimo 
ponovo mnogo grijeha, tako se spašavamo od Čistilišta, te 
nam se povećava slava u Nebu. 

Dakle, očito je, da ako tako predamo naše dobro, ono nam 
samo još više daje, a da ne pomislimo da će nas duše, koje 
smo pomogli u kršćanskoj ljubavi, ikada zaboraviti više. 

2. No kršćanska ljubav ide još dalje. 

Mnogi su tako predali zasluge za sva svoja dobra djela 
cijeloga života, bez ikakvog zadržavanja, ili rezervi; čak su 
predali i dobro koje će im se dati nakon smrti i zavjetovali su 
se za to. To se zove: Herojski čin ljubavi za pokojnike. 

To je zaista herojski čin, kojeg se mi usuđujemo učiniti sa 
svim našim zaslugama, shvaćajući dobro, da nama ne ostaje 
ništa osim milosrđa Božjeg; herojski čin stoga, jer po njemu 
se odričemo sveg onog duhovnog bogatstva zadobivenih po 
dobrim djelima, te onih molitava za pokojne koji će nam biti 
jedino dobro i nada na našem smrtnom času! 

Pa ipak da se učini takvo nešto nije potrebno biti svetac, 
bilo bi dosta da se zaustavi malo misleći na to što je to 
Čistilište! Oh! Kada bi se zaista zainteresirali malo više, čitav 
život bi proveli svetački u strogoj pokori imajući smilovanja 
za te duše! To je zavjet kojeg nam Crkva preporuča, jer se ne 
radi o tome da se poklanjaju zasluge za dobro djelo koje se 
čini, što se tiče nagrade u Nebu, no samo glede zadovoljštine 
za muke. Osobna zasluga da smo to dobro djelo učinili ostaje 
isključivo nama. Ne bojmo se, Isus je onaj koji dobro plaća. 

Učini tu žrtvu po rukama Presv. Djevice Marije, da 
ona raspolaže kako ona hoće s tim našim dobrom. Zovi ga 
zavjetom, no možemo ga povući kada se to nama svidi, ne 

veže nas teškim grijehom. Da bi učinili takvo što nisu potrebne 
posebne formule, dosta je htjeti to učiniti. Nije potrebno 
ponavljati ga, no svakako korisno je, jer nam u srcu raspaljuje 
žar da umnožimo što više dobrih djela. 

Kada učine taj zavjet, ti vjernici mogu zadobiti Potpuni 
Oprost svaki puta kada primaju sv. Pričest i svakog ponedjeljka 
(dan posvećen dušama u Čistilištu) kada su prisutni kod sv. 
Mise; svećenici pak uživaju povlastice osobnog Oltara, svakog 
dana u godini. To znači da kod svake od tih sv. Misa i svakog 
Potpunog Oprosta, jedna duša kida lance i leti u Nebo! 

3. To veliko dobro nas potiče da budemo što marljiviji, te 
nam isto tako mora biti poticaj ono što se dogodilo sv. Gertrudi 
glede toga zavjeta. Kako je ona u svojoj velikoj ljubavi sve 
poklonila, kako se je to već prije reklo, sva svoja dobra za 
duše u Čistilištu, demon na času smrti dođe napastovati je 
očajem, strašeći je, da je učinila vrlo loše ne ostavivši si 
nikakvo sredstvo za vlastito spasenje od velikog i užasnog 
Čistilišta. “Ti si bila glupa i ohola, govorio joj je demon, Isus 
ne može biti zadovoljan s tobom!" 

Strah ju je uhvatio za ono što je učinila, no Gospodin joj 
se smilovao. Ukazavši joj se sam Isus, da je utješi, oslobodio 
ju je od svake sumnje te joj reče: “Znaj, da radi ljubavi koju 
si pokazala prema dragim dušama, ja ću te osloboditi od 
Čistilišta; sve duše koje si poslala u Nebo doći će ti radosne u 
susret, i zajedno s njima ući ćeš u Nebo." 

Svetica sva radosna ispriča poslije čitavu viziju, a zatim 
umre, otišavši uzeti si nagradu za tako veliko dobro djelo što 
je učinila. 

Požurimo se dakle u dobrim djelima, prikazujmo Bogu za 
pokoj duša cijeli naš život, muke, i rad. BI. Marija Villani, 
nikada nije vršila izvanredne pokore, samo strjelovitim 
molitvicama, te čineći sve iz poslušnosti, pa čak i najmanje 

stvari, i prikazujući svakodnevno zasluge za ta dobra djela, 
uspjela je poslati u Nebo mnogobrojne duše. Na Dušni dan 
su joj zapovjedili da ostane kopirati cijeli ubogi dan neke 
samostanske rukopise, te tako nije mogla moliti kako je to ona 
običavala za pokojnike; snašla se je tako, da je tu poslušnost 
prikazala Bogu, a molila je kako je mogla. Tolika je bila 
zasluga za tu njezinu poslušnost, te je tako bio Isusu drag taj 
njezin posao, da joj se navečer ukazao Isus, da joj zahvali, te 
je uvjeri da je baš takvim načinom dala mnogo utjehe mnogim 
dušama. 

Sv. Filip je prikazivao svaki dan težinu ispovjedaonice, 
te svoje studije, kao i sve svoje noći kod kreveta bolesnika, 
napose za svoje penitente i pokojne učenike: sl. B. Allegri 
zamišljao se je kako uzlazi i silazi niz stepenice, da je kod 
Isusa u Pretoriju; jutarnje sate posvećivao je bičevanju, dok 
je kod zalaska sunca pozdravljao umirućeg Isusa, ptice, 
stupovlje svoga klaustrala, riječi iz njegovog Brevijara sve ga 
je to na neki način podsjećalo na Muku Isusovu, te je sve to 
prikazivao za duše. Sv. Leonard je 33 puta netom prije sv. Mise 
prikazivao vječnom Ocu predragocjenu Krv Kristovu!... 

Neka nam primjeri svetaca ne budu sterilni primjeri za 
naše duše! 


Praksa 
Ako želite učiniti Herojski čin ljubavi možete se približiti 
Presv. Sakramentu te zatim reći ovako: 
Predanje u volju Božju za čas smrti 
Gospodine Bože moj, već sada spremna i draga srca 
primam iz tvoje ruke svaku vrstu smrti, koja se Tebi svidi 
da mi je pošalješ, i to sa svim njezinim bolima, mukama i 
tjeskobama! 
Tko barem jednom u životu, pošto se ispovjedio i pričestio, 

izmoli tu molitvicu, predajući se potpuno u volju Božju, dobit 
će na času smrti potpuno oproštenje svih vremenitih kazni, 
što ih je za svoje grijehe zaslužio. 

Molite danas za one pokojnike koji se nalaze na vašem 
groblju. 

Litanije ... 


24. DAN 
O mrtvljenju i milostinjama za duše 


1. Na mrtvljenje bi se trebalo gledati s velikom pažnjom, 
jer to je krepost koja najviše utječe na naše vječno spasenje, 
jer je Isus Krist izvršitelj naše vjere rekao, da se ne može 
uzaći u slavu Božju, ako se dnevno ne uzima svoj križ. Na 
žalost pokora i trpljenje su tvrde riječi, no mrtvljenje je 
djelo zadovoljštine samo po sebi najbolje. Kada se mrtvimo, 
tj. kada strpljivo podnašamo, glad, žeđ, zimu, siromaštvo, 
bolesti, kada ponizno podnašamo poniženja i klevete, te sve 
to opraštamo i prikazujemo Bogu za duše u Čistilištu, tada 
Boga privlačimo da nas usliša te nam bude milosrdan. Što mi 
trpimo više pomažemo dušama da u Čistilištu trpe manje. 

Tko bi htio iznijeti što su sve pretrpjeli sveci, morao bi 
iznijeti život svakoga od njih, jer njihov život nije bio ništa 
drugo nego jedna duga, duga pokora i mrtvenje. 

Službenica Božja Marija Franciska od Presv. Sakramenta, 
postila je o kruhu i vodi za Čistilište skoro cijelu godinu, i 
nosila je danonoćno oko pasa cilicij...Sveti Župnik iz Arsa, 
prikazivao je svojih deset dvanaest sati u ispovjedaonici, 
demonska mučenja koje je trpio po noći, svoje dugačke 
postove, te je poučavao svoje duhovne kćeri; trpite nešto 
malo za te jadne duše! Ma mi ne smijemo našim postovima 
niti cilicijima štetiti našem zdravlju, mi nismo sveci... 

Dakle budimo sigurni, da i bez oslabljivanja našeg 
zdravlja i bez cilicija, možemo svakako prakticirati dobro 
naša mrtvljenja i zadobiti mnogo toga, jer Bog gleda zaista 
srce, tj. na našu ljubav. Koliko malih pokora i mrtvljenja 
nam nadolaze svakog sata! Koliko malih križeva! Život je 
stalno mučeništvo po malim tajnim ubodima! Koliko samo 
prilika prakticirati strpljivost u obitelji, u susjedstvu, koliko 
malih odricanja i neugodnosti! B1. Emiliji iz Vercellia ukaže 
se, nakon tri dana iza smrti, neka redovnica, sva blistajuća 
od sreće. Zašto? Jer je bila, žedna jednog dana,, zamolila 
da ide piti vode u blagovaonu. No kako joj pravilo nije 
dozvoljavalo da uzima bilo što izvan obroka, poglavarica joj 
odgovori:"Prikažite Isusu svoju žrtvu na sjećanje njegove 
žeđi koju je osjećao na križu“. Ta dobra kći je to poslušala, 
te je sada to ispunjavalo radošću! Jako pazimo dakle, na mala 
mrtvljenja, mrtvimo naše grlo uoči blagdana i na dane pokore 
koje nam Crkva naređuje; mrtvimo naše oči udaljavajući ih 
od opasnih predmeta, mrtvimo naše sebeljublje s poniznošću 
Isusa Krista, ne ljenčarimo u krevetu, ne rastresajmo se u 
igri, budimo spremni ići u crkvu... Uglavnom trpimo nešto 
svakoga sata, te to predajmo u ruke naših Anđela Čuvara, da 
to odnesu jadnim dušama!...Oh! Kako ćemo ih utješiti, koliko 
će tek one moliti za nas! 

2. Navezanost na svijet i na stvari, moramo mrtvjeti 
milostinjom. To je još jedan izvor milosti za Čistilište. Kako 
voda gasi vatru, tako milostinja izbavlja iz grijeha. Ona je ta 
koja čisti grijehe, te nam daje da nađemo milosrđe, to su riječi 
Duha Svetoga. 

Milostinja je bila uvijek povezana kao primarna kod 
pomaganja pokojnima; kada se obavljao pogreb, uvijek se ja 
pazilo da bude povezan sa siromasima. U antiknim Opatijama, 
na kršćanskim Prinčevskim dvorovima, iza smrti svakoga 

člana, običavalo se davati kroz trideset dana siromasima 
njegova porcija ručka, tako da siromasi mole za tu dušu. Tako 
se je smatrala važnom tj. potrebnom molitva siromaha! 

Poučne i vrlo učinkovite su napomene Crkvenih očeva 
o milostinjama. Tako kaže sv. Ambrozije, kada vam smrt 
otme sina ili oca, a htjeli bi mu još poslužiti nekako, a to 
sada ne možete više, zapamtite, da ništa ne može biti tako 
dragocjeno pokojniku, kada vi to sve učinite njegovoj braći, 
tj. siromasima. Pomažući tako duši u osobi siromaha, brzo 
ćete ga dovesti do vječnih dobara. 

Ako hoćete, govorio je sv. Župnik iz Arsa, da ne zakažete 
u vašim milostinjama, zamislite si u tom jadnom bolesniku, 
ili u siromahu što kuca na vaša vrata, da je to netko od vaših 
pokojnika, koji dolazi moliti vas milostinju, tako nećete imati 
napast da mu je ne date! 

Misao je vrlo lijepa. Vaši pokojnici zaista mogu čekati 
vašu milostinju s većom čežnjom od jednog bijednika koji 
vam lupa na vrata. Mislite malo na to! 

Već od IV. st. Krisostom je poučavao da se drži jedna mala 
vrećica obješena na krevet, te da se svake večeri u tu vrećicu 
ubaci koji novčić. Taj novčić sutradan ćete dati nekom jadnom 
proscu, tako će nekome od vaših pokojnika to pomoći, a vi 
ćete zadobiti blago u Nebu. O tom blagu na Nebu govorio 
je sv. Augustin kada je pisao: Ako hoćete dobro upotrijebiti 
vaše bogatstvo, razdajte ga svega u milostinji. Takvoga jedino 
možete sačuvati zauvijek. 

Sretni mi ako se znamo okoristiti ovim poukama, dajući za 
milostinju novac koji ćemo ubrzo ionako morati napustiti, no 
osigurat ćemo si ona dobra na Nebu koja nikada ne prestaju. 

3. Dakle milostinja je potrebna za žive i za mrtve. 
Bogatašima ne preostaje drugi put ozdravljenja nego davati 
milostinju, jer tko je više primio više će odgovarati; no da 

se podvostruči vrijednost, bez obzira u koju svrhu se daju te 
milostinje, ili za koju potrebu društva, uvijek bi trebao biti 
na prvom mjestu nakana za pokojne u davanju tog milodara 
ljubavi. Milostinja siromahu za pomoć nekom pokojniku je 
korisna dva puta; tu bi se isto tako svaki puta moralo moliti 
siromahe da se mole za tog pokojnika. 

Vidjeti siromaha kako čeka na našim vratima kruh i moli, 
to je zaista dirljiv prizor. Tu molitvu siromaha, Bog uslišava 
gore na Nebu, slušaju ga duše naših pokojnika u Čistilištu, i 
svi se slažu da na našu kuću siđu blagoslov i milost. 

A o vama siromasima što će se reći? 

Bog ljubi siromahe, a Isus je dobro rekao siromasima, ali 
pazite morate biti dobri i strpljivi, ne smijete zavidjeti, mrziti 
bogataše, morate moliti iskreno za duše vaših dobročinitelja. 
I vi ste obavezni davati milostinju: bogataš će vam dati kruha, 
lijekove, odgoj, utočište, a vi dajte vašu molitvu. Stavite ih 
na stranu skupa s vašim trpljenjima, molite za pokojnike. To 
je uzajamna milostinja a potrebe se mogu izmijeniti: Kada 
vi ne bi voljeli bogataše i ne bi molili za njih, vi bi bili zli 
siromasi, isto kao i bogataši kada vam ne bi pomagali, bili bi 
zli bogataši. 

Dajmo, dakle, naše milostinje vedra srca, s vjerom i 
brižljivošću, te će one postati ozdravljujući i osvježavajući 
balzam na ranama koje izjedaju duše naših dragih pokojnika 
plamenovi vatre. 


Praksa 
Savjetujte siromasima da po putu mole Krunicu “Isuse 
moj milosrđe" za pokojne u vašoj obitelji. Molite je i vi sami 
svakog dana 3 ili 5 puta, već prema vremenu koje imate na 
raspolaganju. Pobrinite se da poučite moliti one koji je ne 
znaju moliti. Često prikazujte Predragocjenu Krv Kristovu. 

Molite danas za one duše, koje se mole za obraćenje zlih 
svećenika. 
Litanije ... 


25. DAN 
O molitvi i sv. Misi za pokojne 


1. Ljudi koji mole su najveći dobročinitelji društva; tako 
je rekao neki kršćanski filozof. Tako se moraju proglasiti i 
najvećim dobročiniteljima Čistilišta. Ubrajamo li se mi u taj 
broj? To moramo biti, jer molitva za Čistilište mora biti opća 
molitva, ustrajna i žarka. Mora ju pratiti žrtva protiv naše 
udobnosti, jer se radi o plaćanju dugova neumoljivoj Pravdi 
Božjoj, za duše koje ništa više ne mogu ispraviti. 

Dokle god će postojati Čistilište, bit će potrebni i ljudi koji 
se mole i to se mole mnogo, jer je potrebno silom udariti na 
Srce Božje. O moj čitaoče, izaberi od mnogobrojnih molitava 
one molitve i one pobožnosti koje se najbolje uklapaju s 
tvojim duhom, i prema kojima osjećaš najveću naklonost, jer 
iznad svega potrebno je da duša čuje. Duša mora suosjećati. 

Sveta molitva Crkve je De profundis“. Ta je zaista molitva 
plač duše, uzdah za spasenjem. SI. B. P. Corneille je molio tu 
molitvu svaki puta kada je izlazio iz kuće, ili si je prao ruke, 
ili se je probudio noću, ili je pak vidio neki Križ na putu. Neki 
sveti redovnik ju je molio na koljenima pred tabernakulom, te 
propustivši je jedan puta prolazeći kraj groblja čuo je ovaj 
jauk pokojnika koji se uzdigao iz zemlje: Ah! Onaj koji je 
prošao nije molio blagoslov Božji za nas! Nekog katoličkog 
vojnika slijedili su Kalvinisti, i priča se, da su ga skoro 
dostigli; on se zaustavi kod nekog tabernakula da se pomoli, 
kako je to uvijek običavao; no vidje kako vojnici koji su ga 


2Psalam: Iz dubine Gospodine vapijam Tebi. 

slijedili prolaze naprijed pokraj njega, a da ga nitko od njih 
nije zapazio; tako se je spasio. 

Kratka molitva vrlo korisna je Requiem aeternam. 
Ponavljajmo je često i mi, svakog sata: «Pokoj vječni daruj 
im Gospodine, i svjetlost vječna svjetlila njima, počivale u 
miru, Amen.» 

Molitva bogata oprostima jest Križni put. Sam Isus Krist 
savjetuje tu molitvu sl. B. Mariji iz Antigna, te joj reče da 
je vrlo korisna za oslobađanje duša iz Čistilišta. Sv. Leonard 
širio je među vjernicima tu sv. Vježbu, kaže da se nekom 
čovjeku vrlo pobožnom prema Muci Isusovoj ukazao Isus 
Krist, misli se da je taj čovjek bio isti sv. Leonard, rekavši 
mu: Prakticirajući Križni put napunit ćeš me utjehom, kao 
da mi ti sam pomažeš nositi križ! Čitajte po koji puta dobru 
knjigu, koja će vas poučiti da dobro izvršite tu pobožnosti 
razmatrajući Isusovu muku, te izmolite ovu pobožnu vježbu. 
Trećoreci sv. Franje mogu moliti Križni put gdje hoće, i koliko 
puta hoće izmolivši jednostavno šest Oče naša, Zdravo Marije 
i Slava Ocu, za Crkvu i za Papu! 

2. No ima jedna molitva u Crkvi , koja po svojoj vrijednosti 
u sebi samoj nadilazi po važnosti sve druge molitve, a to je 
sv. Misa. Sv. Misa je obnova Muke i Smrti Isusove U sv. Misi 
ne prikazuje čovjek Bogu Ocu svoje raskajano i ponizno srce, 
te se poklanja pred Božanskim Veličanstvom, već je sam Isus 
Krist koji moli i ponizuje se za nas. Stoga sv. Misa uzdignuta 
u Nebo užasava demone, te drži Crkvu u njezinim olujama, 
a u Čistilištu je prva nada! 

Sv. M. Magdaleni koja je dnevno pedeset puta prikazivala 
Predragocjenu Krv Vječnome Ocu za pokoj duša, Božanski 
Spasitelj jednog dana joj dade da vidi, mnoge obraćene 
grešnike, te mnogobrojne duše izbavljene iz Čistilišta, baš po 
tim zazivima; zar može biti da to nije obnova Isusove Muke i 

Smrti? Stoga u svim vizijama svetaca jadne duše traže milost 
sv. Mise; uvijek je sv. Misa koja će platiti njihov dug, koja će 
im dati da uzađu u Nebo i to u onoj mjeri u kojoj su i same za 
života prakticirale i prikazivale za druge sv. Misu — Žrtvu. 

Pokoji puta ista Svetica ih je vidjela kako dolaze na sv. 
Misu i prisustvuju, oh! S kolikom pobožnošću su gledale 
Presveti Sakrament! 

Ah! Zašto kršćanski narod nema te pobožnosti za taj 
Presveti Sakrament?... Zašto svakodnevno to blago u rukama 
svećenika ne prikazuje Bogu, za tolike duše koje čekaju i 
podižu ruke, vičući, da se ima milosrđa za njih? Koliko bi im 
se muka olakšalo! 

U vrijeme Mučenika, kada su u zatvorima ispovjednici 
vjere ležali u okovima i lancima, poneki kršćanski svećenik je 
uspio sići dolje potajno, da bi služio sv. Misu, te se događalo 
po koji puta, da među mnogim milostima koje je Isus činio, 
svojim velikodušnim vjernicima, oko svećenika celebranta, da 
su padali lanci s ruku i s nogu jadnih zatočenika, te su ostajali 
slobodni. Tu istu milost Gospodin udjeljuje i zatvorenicima u 
Čistilištu. Mnogim svecima duše su dolazile povjeriti da su 
tokom sv. Mise bile oslobođene muka. Oh, koliko su molile 
da ta sv. Misa bude što dulja i pobožnija! 

Jednako tako trebamo i mi računati na velike milosti što ih 
primamo na sv. Misi. Sjetimo se onoga što su nam rekli: “Da 
na zemlji nema već samo jedna sv. Misa, pa makar to bilo na 
kraju svijeta, bilo bi vrijedno hodati, čitavi život da se može 
sudjelovati na toj sv. Misi!" A mi s koliko nehajnosti gubimo 
tolike sv. Mise! 

3. Ako toliko vrijedi kad im je dozvoljeno da sudjeluju 
kod sv. Mise, koliko će im tek pomoći prikazana sv. Misa 
za pokoj njihovih duša. I zaista, sv. Misa ima zajedničko 
dobro za sve vjernike, no na poseban način za osobu za koju 

se prikazuje ta sv. Misa. Mi moramo nastojati dati služiti 
svake godine sv. Misu za obaveze koje možemo imati prema 
nekima: Sv. Misa ima neizmjernu vrijednost, i bila bi dosta 
samo jedna, da oslobodi iz Čistilišta sve naše pokojnike, i još 
više da isprazni potpuno Čistilište; no dragi Bog ne daje svu 
vrijednost, već samo jedan mali dio, prema našim zaslugama, 
i prema njegovim sakrivenim naumima. Stoga se naša ljubav 
ne smije zadovoljiti s ponekom sv. Misom, već kako se može, 
potrebno je dati da se što češće ponovi sv. Žrtva, tako da 
uvijek po novim zaslugama darovane milostinje i po vjeri 
pokazujemo, da možemo postati dostojni plaćanja svakog 
duga. Tako je to radio sv. Augustin za svoju majku, i to stoga 
jer ne znamo u kojoj se mjeri ta sv. Žrtva primjenjuje; Crkva 
dozvoljava godišnjice, te da se prikazuju sv. Žrtvene Mise i za 
samo jednog pokojnika. To je ono što obraća na katolicizam i 
najbolje protestante. Oni sami kažu, naša protestantska Crkva 
o našim pokojnicima šuti zaleđenom šutnjom; Katolička 
Crkva naprotiv skida sa groba tu strahovitu šutnju, nastavlja 
komunicirati s njima i poslije u zajedništvu sa žrtvama, te se 
tako utješnije živi, kao da ostaju u stalnoj blizini sa svojim 
dragima koje su izgubili. Hoću postati katolikom, rekao je 
neki učeni Luteran, kako to iznosi Wals, samo zato da mogu 
svakodnevno ostati sjedinjen sa mojim dragima! 

Sakupimo, dakle, naše male štednje i dajmo služiti sv. 
Mise za one za koje smo možda obavezni moliti. Može nam 
se vratiti samo sa još većim dobrom. 

Neki siromašan dječak, siroče bez roditelja, izubijan 1 
izbačen iz kuće, nađe jednog dana kovanicu. Bio je veoma 
siromašan, a možda je bio i gladan, ali umjesto da je potrošio 
za sebe, sjećajući se svojih roditelja, odnese novac u crkvu 
da plati sv. Misu. Od toga dana, sve se promijenilo za njega. 
Prihvatili su ga, dali su mu da studira, te je postao svećenikom, 

zatim biskupom, a onda kardinalom; branio je vjeru svojim 
pismima punim mudrosti; umro je kao svetac. Taj dječak je 
bio sv. Pier Damjani, naučitelj Crkve. 

Neki dobar vratar pitao je pobožne osobe i svećenike 
koji su dolazili u Institut koji novčić za milostinju; šivao je 
i krpao, te je tako i na taj način zarađivao koji novčić. On je 
stari škrtac mrmljali su, što radi s tim novcem? No istina je 
bila ta, da on nikada nije posjedovao jednog jedinog novčića! 
Do svoje smrti uspio je dati služiti preko četiristo sv. Misa za 
pokojnike! 


Praksa 

Prisustvujte što više sv. Misama, te idite na sv. Pričest. To 
je bila posebna pobožnost sv. M. Magdalene, koja je na taj 
način spasila iz Čistilišta svoga oca i mnoge druge. BI. Ivani 
Karmeličanki, jer je bila bolesna, nije mogla ići na sv. Misu i 
sv. Pričest, kako je to obećala nekom pokojniku; jedan Anđeo 
joj donese sv. Hostiju te joj reče: Tako hoće Isus. 

Danas molite za one duše koje na poseban način 
preporučuje Presveta Djevica. 

Litanije ... 


26. DAN 
Što sve čine duše za duhovnu dobrobit 
svojih dobročinitelja 


1. Duše u Čistilištu su sjedinjene s nama po srodstvu 
ili milosti, tako da ne možemo niti mi, po nekoj stravičnoj 
okrutnosti ostati indiferentni na njihove boli: No ono što 
i po čemu posebno zaslužuju naše suosjećanje, jer jadnice, 
kako smo to već naglasili nemaju nikoga tko bi im pomogao 
osim nas. Siromah na neki način se snađe za komadić kruha, 
110 


žalostan nađe uvijek nekoga tko s njim suosjeća, bolesnik 
lijek: jedino jadne duše nemaju se kome obratiti: Milosrđu 
Božjem ne, jer je prošlo vrijeme milosrđa; sudružicama u 
nesreći isto tako ne, jer se sve nalaze u istoj nemogućnosti, 
svojim molitvama isto tako ne, jer mogu moliti ali uzalud, 
jer molitva za njih osobno vrijedi samo dok žive u svijetu. 
Sada je došla ona tajanstvena noć po kojoj se ne može više 
djelovati. One imaju samo nas! 

Od tuda proizlazi ta velika obaveza da im pomognemo, 
a i dragom Bogu činimo veliku radost ako ih ne prepustimo 
samima sebi. Svaka pomoć koju im pružamo ujedno 
povećava slavu svetom Utjelovljenju Isusa Krista; zbog 
časti koja se pridaje njegovim zaslugama, te ulazeći u slavu 
Božju dovršavamo djelo Otkupljenja. Marija, Majka duša 
u Čistilištu, te milijuni Anđela nekada njihovi Čuvari, sveti 
zaštitnici, sav Nebeski zbor, iščekuju s radošću i zanosom 
njihov ulazak u Nebo!....Vidiš li sada koliko je velika naša 
odgovornost, o kršćanine, ako se to sve iz našeg nehaja ne 
ostvari što ranije? Može li sam Bog tako lako oprostiti što 
smo pustili da tako dugo trpe tolike dobre duše? Što ti radiš 
ovdje sa svojim vremenom? 

Sv. Franjo Saleški nas poučava da se u toj pobožnosti, 
nalaze sva djela milosrđa, mi tada dajemo jesti gladnima, piti 
žednima, plaćamo njihove dugove, te ih oblačimo blaženom 
vječnošću, oslobađamo ih najgoreg zatvora, smještavamo 
umorne i iscrpljene hodočasnike u kuću našeg Oca, mi tješimo 
žalosne... Ne prakticirajući tu pobožnost mi ne prakticiramo 
ništa od svih tih djela milosrđa! A što ćemo moći odgovoriti 
kada nas neumoljiv Sudac bude na svom sudu opomenuo: 
“Bio sam gladan i nisi mi dao jesti, bijah bolestan i u zatvoru 
i nisi me posjetio, bio sam napušten, siromah, tužan i nisi me 
utješio!"....Ako sada ne počnemo vršiti ta djela milosrđa, tada 


mu nećemo moći ništa odgovoriti. m 


2. Ta razmišljanja su podosta ozbiljna 1 takvog karaktera 
da je već iz straha pred sudom Božjim, potrebno da kršćanin 
pokrene mnoga dobra djela; ako nas niti taj strah ne potrese, 
moralo bi nas pokrenuti veliko dobro neprestane zaštite koju 
nam daju te blažene duše, da im zahvalimo za svaki čin ljubavi 
pa i za najmanju našu pažnju prema nama. Nevjerojatna 
je zahvalnost Čistilišta!' Kada mi je potrebna koja milost, 
govorila bi sv. Katarina Bolonjska, uvijek se obraćam dušama 
u Čistilištu, jer one mi je zadobiju kod Boga, i primjećujem 
da sam svaki puta uslišana. I zaista nemoguće je da te duše 
tako savršene, kakve god da su bile u svijetu njihove mane, ne 
mogu zaboraviti pobožne svoje dobročinitelje. Nezahvalnost 
ne kraljuje u Čistilištu. Te dobre duše nisu tako rastresene kao 
Božje, mole za one koji im pomažu, pritiču potrebnima u 
pomoć i koliko ih više izdižu iz njihovih muka, toliko im ove 
uzvraćaju podrškama i molitvama. 

Tako seje vidjelo mnogo puta kako dušeizČistilišta poznaju 
svoje dobročinitelje, te kako isto tako znaju posredstvom 
svojih anđela za njihove posebne potrebe. Vidjelo se isto tako 
kako im spremno pomažu i mole za njih. 

Lijepa je slijedeća objava sv. Brigite. U jednoj od njezinih 
slavnih ekstaza, vidjela je jednog velikog i svijetlog Anđela 
u Čistilištu, koji je vikao: “Neka je blagoslovljen onaj koji sa 
zemlja šalje molitve i dobra djela tim dušama, jer Bog inače 
iziskuje da ih, bez pomoći živih, vatra očisti sve do posljednje 
mrlje!..." Iza njegovog glasa čuo se je kor glasova olakšanja 
iz raznih dubina i sa svih strana: “O Isuse po tvojem milosrđu 
nadahni ljubavlju prema nama tvoje svećenike 1 srca tvojih 
vjernika, tako da nam pomognu milostinjama, molitvama i 
oprostima!...Hvala Isuse, oh Isuse povrati svakome tko nam 
pomogne i dođe u pomoć, ti ga nagradi o Isuse, tko ima 

sažaljenja prema našim bolima... Tvoja moć je beskrajna, 
vratit stostruko tko nam pruži pomoć u našim patnjama! 

Tako se u Čistilištu moli za nas bez prestanka danonoćno, 
jer ne odmaraju se od svojih patnji ni danju ni noću. Oh, moja 
kršćanska braćo učinimo i mi isto tako za njih! Neka se i sa 
zemlje uzdiže taj kor glasova tražeći milosrđe za njih! 

3. Između dobara koji su nam potrebni, svakako na prvom 
mjestu su duhovna dobra. Stoga te dobre duše najprije mole 
ta dobra za nas. No na žalost potrebe duše mi čujemo teže 
od onih tjelesnih, stoga mnoga dobra koja sada primamo, po 
zagovorima tih duša prolaze nam neprimjetni. U času napasti, 
strašan čas, u kojem se odlučuje život ili smrt duše, čas borbe 
u kojoj naš Anđeo i demon očekuju sa zebnjom, a Isus gleda 
žalostan, naše kretanje prema našoj propasti; taj čas se ponavlja 
tisuće i tisuće puta na dan; u pomoć svojim dobročiniteljima 
uzdižu se uvijek spremni zagovori duša kojima smo učinili 
neko dobro. Molitva tih svetih duša može zadobiti za jadnog 
napastovanog obilje milosti da pobjedi kušnju. Koliko majki 
i očeva pomagati će iz Čistilišta na taj način svoju djecu i 
unuke: Kolika je samo revna briga za njih! 

Napose u zadnjem času, u onom užasnom času, kada 
demon svom snagom nastoji da nas uništi zauvijek, čas plača 
i užasne napuštenosti tada osjete oni koji su pobožni prema 
dušama u Čistilištu, nagradu za dobro koje su učinili. U 
životopisu sl. B. Marije od Presv. Sakramenta, da kako je bila 
vrlo nježna prema trpljenjima tih jadnih duša, svakog dana 
je za njih molila časoslov za pokojnike, Krunicu, postila je 
vrlo često o kruhu i vodi, bičevala se do krvi, te je sve svoje 
muke prikazivala za njih, čak i demonska mučenja. No kako 
nije bila zadovoljna svim tim, stvorila je jednu zajedništvo 
molitve; svaki puta kada je mogla vidjeti kojeg svećenika 
opominjala ga je i preklinjala da propovijeda o tome i širi tu 

113 


pobožnost za duše; skupljala je milostinju i davala da se služe 
sv. Mise za njih. Zaista je neizmjerno bilo dobro koje je tim 
djelima činila. Duše su joj uzvraćale dolazeći u njezinu ćeliju, 
pozdravljale su je kada je ulazila u crkvu najljepšim imenima; 
upozoravale su je na đavolske prijevare, da se ne boji, te su 
zajedno s njom žarko molile, te su ljubile križ koji je nosila; 
ukazivale su joj za koga mora moliti i mnogo drugih stvari da 
joj olakšaju put. 

Trpjela je užasne muke vidjevši ih kako trpe, s njima je 
plakala, a onda ih je vidjela kako se dižu u Nebo tako sretne i 
lijepe, te su joj iskazivale mnogo znakova ljubavi, tako da je 
svako njezino trpljenje bilo nagrađeno. Kada se je razboljela, 
duše su joj navijestile da mora umrijeti; u mukotrpnoj bolesti 
pomagale su je stotine i stotine duša. Đavli su bjesnili od 
jada, lupali su, no nikako se nisu mogli približiti umirućoj. 
Oh! Zaista je blažena smrt onih koji su bili pobožni dušama 
u Čistilištu! 

Bezbroj svetaca su tako, na času smrti, pomagale duše iz 
Čistilišta! Tako isto Segala u svom Trijumfu duša kaže jedan 
od najvećih opata sv. Martina u Toursu, bio se je zatvorio u 
najstroži samostan, s najtežim pokorama, jer je jedne večeri 
prolazio pokraj groblja, između grobova čuo je moliti: “Imajte 
milosrđa Gospodine s jadnim Gospodarom Brettagne koji 
umire. On nam je pomogao toliko puta milostinjama; pomozi 
mu Gospodine iz ljubavi koju nam je uvijek iskazivao! Dan 
kasnije čulo se je, da je taj Gospodar zaista umro! Pomozimo 
što je moguće više jadne pokojnike, tako da nam one budu na 
pomoći na času naše smrti. 


Praksa 
Idući u krevet pitajte se: “Što sam učinio danas za moje 
pokojnike?... Ako niste zaista ništa učinili, izmolite bar De 

profundis prije no što zaspete! Po noći kada se probudite 
izmolite Pokoj vječni daruj im Gospodine i svjetlost vječna 
svjetlila njima. 

Danas molite za one duše koje će doći pomoći vama na 
času smrti. 

Litanije ... 


27. DAN 
Što čine duše za naše svakodnevne potrebe 


1. Isus je rekao, odnoseći se na onaj strašan dan koji će 
uskoro i za nas doći, a to je smrt: “Pronađite si prijatelje za dan 
kada ćete biti u potrebi. Učinite svojim prijateljima pokojnike, 
tumači sv. Augustin, tako ćete izbjeći lošu smrt, koja nikako 
ne može pogoditi milosrdne"... Pomozi svojim pokojnicima, 
nastavlja sv. Jeronim; biti ćeš bliže vječnoj radosti, toliko 
koliko ćeš biti milosrdan prema njima. Oni će okružiti tvoj 
krevet u onom zadnjem času, klikćući pratit će tvoju dušu k 
Bogu. No svakako, neće nas samo u tom zadnjem času pratiti 
kao svoje dobre prijatelje. 

Tješi nas i sama pomisao da ti naši dragi pokojnici mogu 
provoditi tu blizu nas svoje čistilište, izgleda kao da imamo 
neku potvrdu, kada vidimo kako nas spremno i tako divno 
pomažu. Tko je to probao on zna da je to i te kako istinito. 
Ovaj je razlog. Duše u Čistilištu iz iskustva znaju što znači 
trpjeti i suosjećaju s tuđim bolima. Njihove užasne boli ih 
ne sprječavaju da nam budu na pomoći, jer te boli u njima 
ne uništavaju niti ljubav prema Bogu, niti prema njihovim 
bližnjima. One nisu vezane statusom zatvoreništva, jer ne 
znači, da ako se nalaze u tome stanju, da ih Bog ne voli, jer 
one nisu nepokorne sluge, već ih očekuje prijestolje. One 
samo nemaju direktnog viđenja Boga, no to ih ne sprječava da 

saznaju sve naše potrebe. jer Bogu ne manjkaju sredstva da to 
njima dadne do znanja; kako Bog hoće da njima pomognu živi 
u ljubavi, zašto se ne bi poslužio i čudesima svoga milosrđa, 
da nagradi pobožnost dobrih, koji u poslušnosti i u ljubavi 
prema Bogu pomažu tim dušama? 

2. Događaji spontane zaštite od strane duša u Čistilištu 
prema njihovim pobožnicima, mogli bi ispuniti cijele anale, 
kada bi hi se napisalo. 

P. Magnanti bio je pravi učenik sv. Filipa Nerija, glede i 
ove pobožnosti; bio je vrlo pobožan i primao je neprestano 
darove. 

Vraćajući se jednoga dana s nekog pobožnog hodočašća, 
upao je u ruke vrlo okrutnih ubojica: Svukavši ga i svezavši 
uz drvo već su bili spremni ubiti ga. Sluga Božji, kao i uvijek 
preporučio se je dušama u Čistilištu, kada se na cesti ukažu 
dvojica mladih vojnika, te mu priskoče u pomoć. Razbojnici 
počeše pucati po njima, no ovi ostadoše živi bez ijedne rane; 
naprotiv oni krenuše prema razbojnicima s tako strogim 
izrazom lica, da su se ovi prestrašeni dali u bijeg. Dvoje 
mladih vojnika odvezaše vrlo pomno jadnog zarobljenika, te 
su istog časa nestali. Naravno da se je njegova ljubav prema 
dušama u Čistilištu od toga dana podvostručila. 

Rosignoli pripovijeda da je Vojvoda Euzebije od Sardinije 
bio tako pobožan dušama u Čistilištu, da je rente poreza nekog 
svoga grada odredio za te duše za njihov pokoj i za sv. Mise. 

Tako se dogodi da je Astorgio, kralj Sicilije, započeo s 
njim rat, te mu oduzeo grad pod prijetnjom još goreg zla. 
Sav skršen Euzebije se preporučio Bogu, te se jako bojao 
neprijateljskih snaga, jer su bile mnogobrojnije od njegovih; 
najednom se ukazala neka velika vojska, te mu dođe u pomoć. 
Kada je stigla ta vojska Astorgio je uvidio da je izgubljen, te 
ostavivši oružje i sve što je nosio sa sobom pobjegne. Vojvoda 

Euzebije, htio je razgovarati s vojskovođom te misteriozne 
vojne. Gospodin nas je poslao, odgovorio mu, u tvoju pomoć. 
Gospodinu su draga tvoja djela milosrđa, i ti ćeš imati uvijek 
mnoštvo zaštitnika na Nebu, toliko koliko ćeš duša osloboditi 
iz Čistilišta. Toga časa vojskovođa i vojska nastadoše. 

U nagovorima sv. Benedikta XIII. kaže se da je nekog 
dobrog redovnika iz Družbe Isusove, počeo okrutno 
napastovati đavao. Utekao se BI. Dj. Mariji, dobroj Kraljici 
Čistilišta; Ona mu reče da se pobožno moli za duše u Čistilištu, 
On je započeo moliti, i ubrzo je bio oslobođen od napasti. 

Ovaj čudotvorni događaj može izgledati nemogućim, a 
ispričao ga je Nicio. 

Godine 1620. živio jeu Rimu neki čovjek vrlo raskalašenog 
života, a bioje jako osvetljiv. No već kao mladić bio je pobožan 
prema dušama u Čistilištu; davao je služiti sv. Mise za svoje 
pokojne i često je pohađao njihove grobove, davao je u tome 
pravi primjer. Idući on tako prema Tivoliu nađe u šumi nekog 
jadnog ubijenog čovjeka. Sišao je sa svog konja i kleknuo 
da izmoli molitvu za pokojne nad njim. Sav prestrašen vidje 
kako je mrtvac otvorio oči te se dignuo. Pričekajte me ovdje i 
nastavite moliti za mene, reče. Uzađe na konja od tog čovjeka, 
te nestane u šumi između drveća. Malo zatim odzvonila su 
četiri pucnja u šumi. Onaj, tako čudnovato uskrsli mrtvac se 
vrati sa njegovim konjem, te mu reče: “Vi ste trebali umrijeti 
i već sada biti osuđeni na Pakao, radi Vaših grijeha. U ime 
Čistilišta koje je tako zahvalno radi dobra koja činite za njih, 
ja sam došao spasiti Vas. Sada providite za Vašu dušu, da Vam 
se što gore ne dogodi. Te se vrati mrtav, kao i prije. 

Onaj mladić sav sleđen od straha vrati se u Rim, pomiri 
se sa svojim neprijateljima te se povuče u zatvoreni samostan 
gdje je 1 umro. 

3. Kršćanine u tvojim potrebama obrati se dušama u 
Čistilištu, i ubrzo ćeš dobiti potvrdu njihove pomoći. Ako si 
se posvadio s nekim i to te jako uznemiruje, te ti može jako 
naškoditi, izmoli časoslov za pokojne, daj služiti bar jednu sv. 
Misu, a zatim se probaj pomiriti. Jesi li izgubio neki predmet, 
hoćeš se probuditi u neki neuobičajeni sat po noći? Izmolite 
De profundis, daj milostinju siromahu za duše u Čistilištu. 
Koliko njih iznenađeni burom na moru, snijegom ili maglom 
na brdima, primili su tu milost da se vrate u svoju obitelj samo 
po čudu; to je bila zasluga onih stotinu Requiema onih stotine 
O Isuse moj, milosrđe, ono obećanje Križnog puta, Pričesti, 
posta koji su ih spasili... 

Ta ljubav naših pokojnika, je svakodnevna, ali ako nam ne 
pomažu to je stoga, jer se ne vrši pokora, ne moli se za njih; 
malo dobrih djela se čini za njih, ako ih još ne sprječavamo i 
našim grijesima da nam pomognu, što one mogu učiniti? 

Zamišljajmo da uvijek imamo kraj sebe svoje pokojnike. 
Pavla, govorio je sv. Jeronim, imamo uvijek kraj nas, jer tko 
ide Gospodinu ne prestaje biti dio naše obitelji. Zamislimo si 
da ih imamo tu blizu, toliko puta, koliko puta žarko molimo 
za njih! 


Praksa 

Budite točni kod moljenja Anđela Gospodnjeg kada 
zazvoni zvono; neka vam bude uobičajeno isto tako moliti 
Litanije BL. Dj. Marije za pokojne. Tako donosi otac Corora 
da je neki pobožan čovjek svake večeri molio na koljenima na 
podu prije no što je išao u krevet, za pokoj onih duša koje će 
moliti za njega: Neki okrutni ubojice uđu mu u sobu po noći, 
išli su oko njega, ali ga nikako nisu vidjeli. 

Sjetite se da je BL. Dj. Marija Kraljica Čistilišta! 

Danas molite za duše koje su posebno pobožne Presv. Srcu 
Isusovom. 

Litanije ... 

28. DAN 
Što moramo učiniti da izbjegnemo Čistilište 


Brižnost da se spasimo iz Čistilišta morala bi nam biti vrlo 
velika, jer sam strah od Čistilišta će nas lakše spasiti od Pakla 
u koji će na žalost upasti mnogi koji vjeruju da nije potrebno 
za to previše se brinuti! Svatko zna da je spasenje vrlo lako 
za onoga tko smatra da je to teško, a da je to zaista teško za 
onoga tko smatra da je to lako!... U svakom slučaju, kažem, 
bojmo se Čistilišta, nastojimo se spasiti od Čistilišta!... Ono 
što nas tamo čeka je užasno! 

Sv. Brigita je vidjela dušu jedne djevojke svu u mukama; 
stajala je uzdignutih ruku kao pred Sucem u središtu Čistilišta, 
te je vikala ispovijedajući mu svoje grijehe: “Oh, nesretne 
mene, izgubila sam mnogo vremena, te stoga toliko trpim!.. 
Zaboravila sam na moje ispovjedne pokore i stoga trpim!... 
Bila sam ohola i tašta, te sam si dopuštala neke senzualnosti i 
stoga ja trpim!...Govorila sam neke duhovite uzrečice, nisam 
bila dobra prema bližnjemu; iz nehaja propustila sam mnoge 
molitve 1 stoga ja trpim!... 

Kršćanine moj, evo zašto se ide u Čistilište, i evo prvog 
načina kako izbjeći onu strašnu vatru; izbjegavajući male 
grijehe, za koje se vjeruje da je to ništa. Ako se ne pazi, ti 
grijesi se umnožavaju do nedogleda, a moramo misliti na to 
da se ništa ne zaboravlja, ništa se ne gubi; koliko dobrih djela 
toliko nagrade, koliko zlih djela toliko kazne. Stoga jao si 
ga mlakim dušama, ako se ne budu brinule da izbjegnu bar 
hotimične grijehe; jao si ga luđaku, ako kaže samom sebi: “Pa 
što je to?... To nije nego laki grijeh!...? 

Laki grijeh potpomaže stalno oslabljenje svih živih snaga 
duše, budi u srcu strasti, a ove te odvuku na kraju u teški grijeh. 
Mnoge duše u Čistilištu morat će ispovijedati: “Umrle smo na 

vrijeme!" Široki i komotan put koji su bile uzele možda bi ih 
bio doveo do Pakla! U kakvu užasnu odmazdu bi ih bili doveli 
ti brojni mali grijesi, i onaj nesretni široki put svakako ih ne bi 
bio doveo do Čistilišta! 

Treba bdjeti nad malim stvarima. Te su kao one sitne 
lisice iz Pjesme nad pjesmama, koje uništavaju vinograd, i 
kao male zmijice koje neprimjetno truju pobožan život. Sv. 
M. Magdalena nam govori da za tri male pogreške koji se u 
svijetu ne bi uopće uočile; njezina susestra morala je trpjeti 16 
dana u Čistilištu. 

A što reći o teškim grijesima, čitajući sv. Francisku 
Rimsku, da svaki oprošteni teški grijeh a za kojeg se nije dala 
zadovoljština, donosi sa sobom sedam godina Čistilišta?... 
Crkva nam o tim užasnim pokorama ništa ne govori, no bilo 
bi zaista strahovito smijati se na riječi svetaca! Oh, jao si 
ga onome, koji smatra da za spasenje nije potrebno baš 
previše se brinuti!... 

2. Drugo sredstvo da se spasimo od Čistilišta jest da se 
pobrinemo da činimo već ovdje pokoru za naše grijehe 
vježbajući svoju strpljivost! Strpljen spašen! To svi govorimo 
ali nas malo to u životu provodi! No ipak tko će bolje provoditi 
tu krepost veću nagradu će primiti za to od Isusa: vidjet ćemo 
smještene jednostavne duše među Anđelima samo stoga jer su 
prakticirale tu krijepost, te su se podvrgavale volji Božjoj! 

Nastojmo dakle uvijek vršiti volju Božju!... Često 
ponavljajmo: “Strpljivo danas, sutra će biti ono što Bog 
hoće!... Tako je obično govorila sv. Terezija. 

U čemu moramo biti strpljivi? 

U svim poteškoćama, znajući da su nam poteškoće 
potrebne. Bog ti zagorčava svijet, veli sv. Augustin, a ti ga 
ljubiš; on ti pomuti vode tvojih želja a ti ih piješ, stavlja ti 
trnje na cvijeće a ti ga ubireš; što bi se dogodilo s tobom kada 

ti Bog ne bi zagorčavao taj svijet?.... Oh! Jadna priča bogatog 
Epulonija! 

Neki monah sv. Bernarda, poslije svečeve smrti, postao je 
hladan u vršenju dobra. Jedne noći sv. Bernardo mu se ukaza 
U ćeliji. Reče, ovaj je postao zao, no spasit će ga muke. Ujutro 
su ga našli bolesnog. Tako bolestan i trpeći vratio se starom 
žaru!.Više vrijedi jedan “Neka bude volja tvoja" kada smo u 
teškoćama, od tisuću dobrih djela dok smo sretni. Tako tvrde 
sveci. 

Sv. Bona, učenica sv. Dominika ležala je bolesna puna 
rana i čireva. Svetac, dok ju je pričešćivao htio joj je maknuti 
jednog crva iz jedne rane; crv mu se omota oko prsta i postane 
zlatni prsten! Neki slijepac ozdravivši na grobu sv. Bedastija, 
zatraži sveca da se vrati u prijašnje stanje sljepoće, ako je ta 
bolest potrebna za njegovo spasenje, i dobri čovjek ponovo 
oslijepi! 

Strpljivost u nesrećama i poteškoćama. 

Sv. Ivan Cancijski uletjevši među lopove, koji mu oteše 
sve, pozvao ih je natrag, već kada su odlazili, te im dade zadnju 
kovanicu što ju je našao u džepu; tada su mu iznenađeni lopovi 
vratili sve! Sv. Libertin, opat našavši Gote, na cesti koji su mu 
ukrali konja, dade im ostruge, te im reče: “Uzmite, dobro će 
vam doći, i hvalite Boga što vam ih je providio! “... 

Sv. Franjo Borgija, vrativši se u noći, nije se mogao javiti 
u samostan, te je ostao cijelu noć na snijegu, tako zadovoljan 
kao da je u svojoj ćeliji, jer je tako Bog htio! 

Strpljivost u klevetama i ljudskim zloćama. Bog se može 
poslužiti sa našim bližnjima da isproba našu strpljivost, a 
ponizan kršćanin zna da sve dolazi od Boga. 

Sv. Rajmunda neki zao monah optuži da ga je pokrao; sveti 
starac izvrši pokoru koju su mu naredili. te se molio za svoga 
klevetnika. Vidjevši toliku krepost. zao monah bi pobijeđen, 

pred svim monasima ispovijedi istinu i prizna klevetu; dobrota 
i blagost toga svetoga starca bila je veliki poticaj za sve njih! 

Strpljivost i podložnost volji Božjoj, je zaista sol koja daje 
okus svakome našem djelu; bez te soli, svako naše djelo gubi 
svoju zaslugu. 

No kako uspjeti posjedovati tu strpljivost? Vjerom! 

Neki kralj iz antiknih vremena, išao je po zimi nositi 
svojim siromasima kruha, Sluzi je bilo tako zima da nije 
mogao izdržati. Stavi svoje noge na tragove mojih stopala, 
reče mu njegov sveti gospodar. On ga posluša, a iz snijega 
je izlazila takova toplina da je sve okolo grijala. Evo kako bi 
mogli shvaćati svijet i njegove poteškoće. S mirom; hodajmo 
po Isusovom primjeru, radimo sve što radimo zajedno s 
Isusom i neće nam manjkati strpljivost! 

Mislimo samo koliko je trpio Isus za nas! Neki bogati 
mladić otišao je u monahe; no ubrzo se poče kajati za to; 
habit mu se činio preteškim, kruh tvrd, a ona njegova subraća 
izgledala su neotesana. Napastovan tako od neprijatelja, izađe 
jedne noći iz samostana, no prolazeći ispred crkve, začuje 
nutarnji glas da se zaustavi. U tom času vrata crkve se otvore, 
crkva se rasvijetli, a na oltaru vidje Isusa kako ga zove k sebi. 
Kuda ideš, reče mu Isus, kuda ideš sine moj?... Težak ti je 
taj habit tvoga samostana?... Ma ja sam nosio križ!...Kruh je 
tvrd?...Gledaj moja prsa, teče krv iz njih; natopi tu svoj kruh i 
postat će ti sladak. ..Izgledaju ti neotesana tvoja subraća? Ma 
mene su moji osudili na smrt!...Gledaj mene, misli na mene, i 
svaka tvoja muka postat će ti laka!... 

Monah se vrati u svoj samostan, i ostatak svoga živote 
proveo je u svetosti. 

3. Moram ovdje naglasiti za našu utjehu, da ne samo po 
križevima i pokorama, već i po najneznatnijim stvarima 
možemo zadobiti zaslugu i dati zadovoljštinu za naše 

počinjene grijehe. Rad koji žrtvujemo Gospodinu, znoj, 
putovanja, pošteni poslovi, san, rekreacije, odmor, kada ih 
ujedinjujemo s Isusom, milost Gospodinova prolazi kroz njih, 
te u njih upečaćuje pečat svoje Božanske volje, te ih prihvaća 
kao da smo ih izvršili na njegovu slavu, te nam tako postaju 
zaslužne. Dobrota Božja prihvaća svako naše najmanje i 
najjednostavnije djelo. Sv. Gertruda bolesna uzimajući malo 
svježeg grožđa, žrtvovala ga ja Isusu govoreći mu: “Da sam ti 
ga bar mogla dati kada si bio žedan, o Isuse!... ukazao joj se 
Gospodin te joj se zahvalio! Samo maknuvši jednu slamčicu 
na moju slavu, rekao je jednom istoj Svetici raznježi me! Sv. 
Alojzija Gonzagu, dok se igrao, upitao ga je njegov poglavar: 
Alojzije, što bi ti učinio da ti dođe sada smrt? Nastavio bih 
se igrati! odgovorio je. A zašto? upita opet ovaj. Jer se igram 
misleći na Boga. Tako sv. Bernardin iz Siene, jedne večeri 
za vrijeme Kamnevala, smije se i razveseljuje svoje drugove, 
izgleda kao neki obješenjak. Zazvoni napokon šutnja a Bernard 
ode u svoju ćeliju; prolazeći pokraj Gospine slike, zaustavi se, 
sav se ražari i ode u ekstazu! Tako je sve dobro kada se radi 
zajedno s Bogom i za Boga. Učinimo svetu odluku, da sve 
činimo na slavu Božju i za pokoj duša naših pokojnika; tako 
ćemo se obogatiti zaslugama i za naše duše. 


Praksa 

Posvetite vaš dan počevši odmah ovako: Presveto Srce 
Isusovo, ja ti prikazujem po Prečistom Srcu Marijinom, sva 
djela, molitve trpljenja i pokore ovoga dana, za zadovoljštinu 
za sve uvrede koje ću počiniti ja i svi ljudi, te za nakane na 
koje se ti žrtvuješ neprestano na oltarima. 

Danas molite za vaše ispovjednike i vaše učitelje. 

Litanije ... 

29. DAN 
Zadnji pogled na čistilišne muke 


1. Milosrđe, milosrđe...viču nam zaboravljeni jadnici u 
Čistilištu! Koliko ih ima? To samo Bog zna. Djeca, svjetski 
bogataši, svećenici, djevice, crkveni dostojanstvenici, umrli 
nenadanom smrću... 

Što traže od nas? To je zbor koji izaziva sućut, i uvijek 
jednako tamo u plamenu moli nas da imamo smilovanja u ime 
Božje!... Koliko trpe? Tko može shvatiti njihove boli? 

Vidjeli su Boga, svoga Oca, gorili su od ljubavi prema 
njemu; vidjeli su Isusa, osjetili su kako je drago njegovo 
Srce, no morali su otići daleko od te istine. Ah! Vi ne znate, 
govorila je jedna duša sv. Brigiti, vi ne znate što to znači 
uživati u Bogu!...Nema više utjehe za njih niti na Nebu niti na 
zemlji, one moraju provesti svoje Čistilište, među neutješnim 
jaucima i tužnim uzdasima. To je bol, koju narav ne može 
podnijeti, govori sv. Terezija: na samu pomisao na to kosti 
mi se odvajaju, i osjećam se unutra kao da sam isječena na 
komadiće, moje ruke su otvrdnule, probodene su velikom 
boli, kao da mi se cijelo tijelo nekom čudotvornom snagom 
odvaja iz zglobova! Dok njihova braća na zemlji, bež trunke 
milosrđa ih zaboravljaju, a nesretnice viču, trgaju se i plaču u 
plamenima vatre!... 

Iz one strašne vatre ispržene, čuju u sebi svaki udarac, sve 
bolove koje bi osjetilo tijelo u svakom svom udu! Ova vatra 
čija priroda nam je nepoznata, stvorena je samo da djeluje na 
duše, da uđe u rane duše te očisti trag svake nečistoće koju 
je tamo ostavio grijeh; ta vatra je i produhovljena te djeluje 
na memoriju, na intelekt, na volju i na tijelo! Ajme! Bog si je 
izabrao osvetu dostojnu njegove pravednosti! Nema boli veće 
i jače od ovoga strašnog elementa. Kada bi izabirale duše, 

one bi izabrale najteže muke koje se mogu trpjeti tu na zemlji 
i to tokom godina, radije nego ostati u toj vatri samo jedan 
dan. To je zaista užasno! Ako bi po čudu neki čovjek mogao 
i morao živjeti u peći, komu se ne bi smilovao, kada bi ga 
vidio! Pa ipak tamo su tisuće i tisuće osoba koje plaču i čekaju 
na smilovanje. 

2. Njihovo je srce priklješteno. U takovoj potrebi one ne 
mogu više činiti pokore, niti bilo što zaslužiti, niti zadovoljiti, 
niti zadobiti oproste, niti moliti da im se olakšaju muke, da se 
bar za jednu iskricu ublaži ta vatra! 

Tu na zemlji koliko sv. Misa, koliko oprosta, kolike molitve, 
kolika dobra djela, bi se mogla učiniti za njih!...Kolike dobre 
duše bi mogle trčati u crkvu da se mole za njih!...Pa ipak to 
se ne čini!... 

Tvrda je to bol, biti zaboravljen tu na zemlji, a koliko 
je tvrđa biti zaboravljen u Čistilištu? Koliko nezahvalnosti, 
kolika tvrdoća srca! One jadnice se muče, a mi nemamo 
smilovanja prema njima; zovu nas a mi zatvaramo uši. Kakva 
okrutnost! Kada bi htjeli, mi bi mogli ugasiti onu vatru, ma 
nama to ne pada na pamet. 

One jadnice dižu oči k Nebu, ne traže osvetu, plaču i 
podvrgavaju se volji Božjoj, a ti, kršćanine; promisli da je 
njima pripadala kuća, zemlja i stvari koje posjeduješ! Ne 
misliš da jedeš i spavaš te se provodiš onim što su pokojni 
zaradili? Zašto dopuštaš da tako trpi onaj koji ti je učinio 
samo dobro?... Kakav račun ćeš morati predati Bogu! 

Kada bi bar mogle sakriti među onim plamenim jezicima 
one svoje mrlje! Oh! Kakva sramota kada moraju stati pred 
prečisto lice Božje i lice Presv. Majke svojih Anđela, tako 
prljave! Rasvijetljene svjetlom Božjim, shvaćaju koliko su 
Boga uvrijedile, pred licem njegovog Veličanstva, te mrlje 
postaju uzrok teške sramote! 

U vrijeme kuge u Milanu,, mnogi i mnogi ljudi su bili 
pokopani bez molitava za pokojnike. Dva sveca su neprestano 
molila za te duše, sv. Karlo i sl. B. arhiđakon Arona, to su bili 
pravi spasioci Milana. 

Dok se ovaj zadnji, jedne večeri umoran od bolesnika 
i mrtvih, vraćao kanoniku moleći za njih, zajedno sa 
guvernerom Arona, vidio je mnoge od tih umrlih siromaha 
pokopanih, kako se dižu te mu dolaze u susret plačući i dižući 
ruke, preporučujući se u molitve. I guverner ih je vidio kako 
plaču i mole se! Sveti Arhiđakon, zaboravivši na svoj umor, 
poče zvoniti zvona, pozove narod i cijelu noć su molili za 
pokojnike. 

To bi bila svakidašnja pripovijetka kada bi naši pokojnici 
mogli doći k nama: no oni tamo onemogućeni kao paralitičar 
kraj bazena, koji je godinama čekao da ga netko uzme i 
odnese do bazena, tako su i oni nemoćni zatvorenici, ne od 
Boga, već od vlastitog grijeha! Kada ću izaći, viču one jadne, 
kada će zazvoniti da se odmorim u miru? O, Isuse, o Marijo, o 
Bože naš, kada ću te moći vidjeti, kada?... Ne još, ne još, čuju 
kako se ponavlja. Ne još, ponavlja im dobar Anđeo, možda će 
netko, moliti, možda će ne se netko sjetiti tebe!... O milosrdni 
Isuse, operi ih u svojoj Krvi, stresi ih iz njihovog zimskog 
sna te zaboravne, pozaspale kršćane, da pritrče tim dušama 
u pomoć! 

3. Živeći tako uronjene u tolike strašne boli, tko će moći 
shvatiti zahvalnost i ljubav tih duša prema onima koji im 
pomažu? Tko će moći shvatiti radost koju one probaju kada 
vide kako se uklanjaju, po molitvama živih, one odvratne 
mrlje grijeha, radi kojih su se toliko crvenjele? Tko će pak 
moći shvatiti usklik što će im proći dušom, kada osjete kao 
da ih se vodi gore; osjetit će kao svježi povjetarac koji prolazi 
kroz one tužne plamenove; kada vid otvorena vrata, iza kojih 

se nalazi Nebo? Koje će ljudsko srce i um moći shvatiti taj 
val sreće i ljubavi koje će ih sve zahvatiti, te odvesti sva ta 
sretna stvorenja prema Bogu, nakon što su završile svoju 
zadovoljštinu? Postat će lijepe i čiste po muci koju su podnijele, 
vidjet će ona vrata kako se otvaraju za njih, napokon će moći 
ući u slavu... 

S kojom radošću će Anđeli navješćivati novim Kristovim 
Zaručnicama, dajenjihovohodočašćezavršilo, daih Isus čeka,, 
da im je Nebo otvoreno! Tko može opisati spektakl ljepote 
koja će istog časa obuhvatiti njihovu dušu? Sv. Katarina piše 
da to oblačenje u slavu je tako uzvišen trenutak, tako uzvišen, 
da kada bi ga čovjek i moga vidjeti, umro bi od radosti. 
Ljudsko oko nikada ne vidje, niti uho ne ču ništa sličnoga. A 
što možemo mi jadni hodočasnici na zemlji znati kakovu nam 
nagradu na Nebu čuva Isus i za sve one koji ga služe i ljube? 
Ako u danima velikih Crkvenih slavlja kada stotine vjernika 
s mirom u srcu i entuzijazmom vjere popunjavaju crkve, 
te se pjeva i svira i klanja se velikom Veličanstvu Božjem, 
u miomirisima cvijeća i tamjana, osjećamo se dirnutima 
i kao uzneseni, što će tek biti_i vidjeti; pravo Nebo? Kako 
će izgledati ono svjetlo od milijuna svetaca, onaj trenutak 
kada ćemo ugledati Isusa, našeg Spasitelja svega ražarenog 
ljubavlju, u onom moru pjesama od sreće, tako ćemo morati 
ostati uvijeke?... 

Tamo duša pronalazi svoje drage, tamo se ujedinjuju 
obitelji, stara prijateljstva; to je posve nov narod, sve je sveto; 
no u toj velikoj sreći duša misli na one koje su joj pomogle da 
uzađe gore. Bez onih svetih Pričesti one djece i onih pobožnih 
duša; bez milostinja onoga velikodušnog gospodina, Krune 
i strjelovitih molitava onoga jadnoga bolesnika, sada bi još 
uvijek trpjela. Dva čina duša mora učiniti istog časa kada 
stigne u Nebo, zahvaliti Gospodinu, i preporučiti svoje 

dobročinitelje. To je molitva koja ostaje beskrajna: Gospodine 
dajte stostruko našim dobročiniteljima, kako su oni odvezali 
naše lance, tako ih ti odriješi od njihovih grijeha; kako su 
oni nama otvorili ta vrata, tako ti njima daj da te oni hvale 
i blagoslivljaju skupa s nama u vijeke vjekova. Gospodine 
udijeli mir njihovim obiteljima. Gospodine pomozi im u 
njihovim poslovima, oslobodi ih svih nesreća. Gospodine 
imaj milosrđa s našim dobročiniteljima! 
I ta molitva, kažem, neće prestati nikada više! 


Praksa 

Često molite Blagoslovljen budi Bog! Po toj molitvi 
dobivaju se mnogi oprosti. Recitirajte tu molitvu po putu, po 
noći kada se probudite... a zatim odlučite da ćete izbjegavati 
užurbanost i brzopletost u vašoj molitvi. Pomanjkanje 
razmišljanja uništava najveći dio molitava; čuvajte se 
brzopletosti! 

Danas molite za duše koje vas prate u vašim poslovima i 
čuvaju vašu obitelj. 

Litanije ... 


30. DAN 
O ustrajnosti u molitvi za duše u Čistilištu 


1. Sve ono što se je reklo o dužnostima da se molimo i da 
činimo dobra djela za naše pokojnike, je vrlo, vrlo ozbiljno. 
Tko ima zaostatke sv. Misa ili brevijara za pokojne, tko 
posjeduje Crkvena dobra, Darovnice, ili Kapele sa određenim 
dužnostima koje su ostavili utemeljitelji, i radi prljave škrtosti, 
ili nehaja ne izvrše se te dužnosti, taj će dovesti do propasti 
sav svoj imetak, te će biti kao lopov i svetogrdnik sa svojom 
dušom ići ravno u Pakao! 

Jedna zaboravljena sv. Misa je zadržala u Čistilištu nekog 
svećenika godinama i godinama; što će biti tek s onima koji se 
te sv. Mise pokrali i to namjerno i zlom namjerom? S Bogom 
se ne šali! 

Tko nema obaveze po pravdi, ima obavezu po ljubavi. I 
ljubav može i te kako teško obavezati. Tko će moći bez grijeha 
provesti godine i godine, bez molitve, milostinje za oca, za 
majku, za muža, ispovjednika, za onoga tko ti je ostavio 
nasljedstvo, za zaboravljene, uglavnom za Čistilište?... 

Tu se radi o olakšanju izuzetnih boli, neusporedivo težih od 
svake boli na zemlji: radi se o zadovoljštini bez podvrgavanja 
smrti kao što su to radili mučenici; bez razdjeljivanja svih 
naših dobara siromasima, te bježati u pustinju kao pokornici; 
bez postova, i bez mučenja vatrom kako su to radili mnogi 
sveci; bilo bi dovoljno zadobivanje oprosta, posjećivati crkve 
i pristupati Sakramentima, moliti, činiti nešto malo pokore... 
Ako ne činimo niti to, tko će nas spasiti od pravedne srdžbe 
Božje? 

To je đavolska varka misliti, da su potrebe manje od onoga 
što se misli, ili da su naši pokojnici već svi u Nebu! Sveci 
nisu tako mislili. Pa i poslije mojih trideset dana nakon smrti 
sv. Efrem se je preporučivao, sjetite me se u molitvama, jer 
pokojnima pomažu zaista mnogo molitve živih. Tako bi i 
pobožan sv. Franjo Saleški govorio uzdišući: Ja se bojim da 
ću zaista morati mnogo trpjeti u Čistilištu, jer moji prijatelji 
smatraju da sam dobar. 

Ono što su sveci rekli iz poniznosti, ne bi li mi to morali 
reći, jer je to istina? Crkva nam daje primjer, ona uvijek moli 
za svoju djecu. Na oltaru pred posvećenom sv. Hostijom, 
Crkva daje da svećenik ponovi svakog dana: Sjeti se tako, o 
Gospodine, tvojih slugu i službenica tvojih koji su nas pretekli 
na putu smrti i spavaju snom mira!... I u koru zadnji uzdah 

Crkve svome nebeskom Zaručniku je uvijek ista molitva: I 
duše svih vjernih pokojnika po milosrđu Božjem počivale u 
miru. 

Ajme ne vjerujmo da nas svaka voda pere, da nas svaki 
uzdah vodi u Nebo! Ajme, čak i dobri su morali ostati u 
Čistilištu dugi niz godina, a što je tek s onim nesretnicima 
koji će morati ostati u Čistilištu do sudnjega dana, jer su 
bili zaboravljeni u svijetu!... I s našim roditeljima, te onima 
mnogima koje smo vidjeli umrijeti, što će biti?.... Hoće li svi 
biti u Nebu?... I što će biti s tobom?... 

2. Ja nisam napisao ove dodatke za profesionalne 
bezvjernike, za koje bi bilo svakako mnogo bolje moliti 
Gospodina da ih prosvijetli, da ih obrati po svom velikom 
milosrđu, nego li pisati knjige za njih, koji ih niti čitaju, a 
niti razumiju; no možda i između mojih čitatelja se može 
naći netko, koji čuvši tolike žalosne događaje može biti 
napastovan da pomisli: “Ma sve te stvari su zaista istinite?... 
Sva ta viđenja?..." 

Tvrdim vam da sam mogao iznijeti još tisuće takovih 
događaja, i sve izvađene iz objave života svetaca. Njima, 
kojima Crkva ništa nije prigovorila mi možemo vjerovati, 
nismo obavezni vjerovati; no na prvom mjestu skrećem pažnju 
da se radi o svecima koji su nam to objavili, i riskantno je 
uzeti Svece kao osobe halucinacija ili vizionara. Na drugom 
mjestu, ta ukazanja duša iz Čistilišta događala su se u svim 
stoljećima. Je li vam se čini razboritim negirati mnogobrojne 
događaje koji obuhvaćaju sva vremena, a ne samo jedan 
određeni dio? 

I neće li možda Bog moći, ako On to hoće, dopustiti nekoj 
dobroj duši da dođe zamoliti za pomoć, da nam se ukaže u 
snu ili da čujemo njezin glas? Zar ne može Bog učiniti da duh 
uzme određene oblike tijela, samo da nam se mogu pokazati, 

da ih možemo vidjeti? Zar jedan dobar duh neće moći učiniti 
ono što, na žalost zli duhovi tako često čine, tako da u obliku 
pokojne osobe dođu se zadržavati i zabavljati se na račun 
naših dokonih i nevjernih, na spiritističkim seansama? 

Dobri duhovi, kao i zli duhovi s dopuštenjem Božjim mogu 
nam se ukazati; no mi imamo i sigurni način raspoznavanja 
tih duhova. 

Dobri duhovi su ponizni, brinu se za naše dobro, govore 
o Bog s radošću i ljubavlju, te ulijevaju neko tajnovito 
zadovoljstvo onima koji ih vide ili čuju; objavljuju nam se 
samo zato da mole za molitve! Naprotiv tužni demoni, dolaze 
olako i tamni; govore o okultnim stvarima i bezvrijednim, 
smiju se i zabavljaju samo radi njihovih tajnih zlih ciljeva; u 
dušama jačaju sumnje protiv vjere i neprimjerene fantazije. 
Ti duhovi ili zagađuju mjesta i kuće tako da čovjeka uznemire, 
ili ga navode na grijeh. 

U posve drugom svijetlu ukazuju nam se duše naših 
pokojnika, kada dobiju tu milost. One nam govore o njihovim 
potrebama, ispravljaju nas, te nam javljaju što trebamo učiniti 
da se spasimo. 

Poznati je događaj sv. Tome Akvinskog. E tko može 
sumnjati u ozbiljnost i znanje sv. Tome? 

Dok je bio još u Parizu, najednom mu se ukaza sjena 
njegove sestre, koju je on uputio na dobar put. Toga istoga 
dana umrla je u Capui. Rekla mu je da se spasila, te ga je 
zamolila za pomoć, jer je jako trpjela u Čistilištu. Kada su 
ga poslali u Rim, opet ju je tamo vidio, no bila je sva lijepa 
i radosna. Ispričala je Svecu da je jedan od njihove braće u 
Nebu, no drugi da je u Čistilištu, je nitko nije mislio da mu 
pomogne. Što se tebe tiče, pripravljena ti je velika nagrada, 
radi dobra koje si učinio za Crkvu sa svojom naukom; završi 
brzo te svoje knjige, jer ćeš brzo umrijeti. I zaista nakon 


kratkog vremena Svetac umrije još mlad! 4 


Ako nama ne dolaze duše iz Čistilišta, jer nismo sveti; 
ako nismo više nikoga vidjeli od naši pokojnika, jer to ne 
zaslužujemo! 

3. Kršćanine, svakog sata se kreće za vječnost; nema 
direktnog vlaka osim za one koji su zadržali krsnu nevinost. 
Jesi li ti među tima? Želim ti to, no ne vjerujem da si je 
zadržao. Nema nikakvih ugodnih izleta, nema povratne karte: 
mjesto u Nebu? Bio bih sretan zbog tebe, no ne vjerujem. Vlak 
vječnosti uzima putnike po svim stanicama i kolosijecima; jesi 
li spreman za krenuti svakog časa, kada stigne? Ne natovaruj 
prtljagu, osim dobrih djela. Jesi li vidio, da na graničnoj 
stanici Čistilišta, sve se kontrolira vrlo strogo, ispituje se i 
plaća skupo svaka mala stvar! To se tiče tebe. 

Što se tiče duša na zaboravljaj ih nikada. Na žalost vrlo 
brzo se zaboravlja misliti na one koje ne vidimo više. Svijet 
je jako zaboravljiv! Kada bi svi ljudi osjećali mili osjećaj 
vjere, prijateljstva, rodbinske veze, zahvalnosti koja nas 
veže uz naše pokojnike, zaboravili bi mnoge zabave, pokoji 
luksuzan predmet bi dali za milostinju, manje bi se ljenčarili 
po krevetu ujutro, da prisustvuju sv. Misi; našli bi vremena za 
Krunicu; znali bi kako zadobiti zaslugu i oproste po radu, po 
strjelovitim molitvama, po poteškoćama života; sve skupa bi 
to bila jedna blagoslovljena i stalna kiša u užasnoj peći gdje 
se peku te duše! 

U ovo naše jadno nevjerničko vrijeme velike pomoći 
pokojnima su skoro nestale. Radi rasipnosti najvećeg dijela 
Crkvenih dobara, jer se oporuke raznih utemeljenja i 
dobrotvornih ustanova ne izvršavaju više. Redovi redovnika 
i svećenika su se prorijedile; u kršćanskim obiteljima gdje 
je svake večeri odzvanjala molitva, sada se šuti k'o u grobu, 
ili još gore, ako se ne čuju psovke. Vratio se poganski kult 

pokojnika; ono što se je trošilo za milostinju za pokojnike, 
troši se sada u luksuz za cvijeće, mramore za zadovoljstvo 
živućih! 

Da bi se napokon našao bar neki branik u tolikoj propasti, 
Crkvaje otvorila svoje polje oprosta. Niti jedan sveti Otac nije 
bio velikodušan sa laganim i bezbrojnim oprostima kao što 
su bili ovi u ovim zadnjim godinama. Po njima, sigurni smo, 
ako ih zadobivamo svakodnevno, da smo učinili nešto jako 
dobro za našu smrt. Imamo o tome mnoga svjedočanstva. 

Kršćanine ako imaš srca, popravi svim sredstvima štetu 
koju si nanio Čistilištu. 

Četiri stvari će učiniti tvoju pobožnost plodonosnom za 
Čistilište, tvoje smilovanje koje te duše zaslužuju od tebe, te 
lakoća kojom im možeš pomoći; radost koju unosiš u Nebo, 
te nagrada koju ćeš primiti. 

Neka ove stranice zapale u srcima svih naših čitatelja 
pobožnost prema našoj braći pokojnima; dobre pak duše neka 
nam milostivo budu na pomoć u času naše smrti; neka nam 
izmole milost oprosta od naših grijeha, te se tako po milosrđu 
Božjem uzmognemo naći svi zajedno u Nebu. 


Praksa 

Molite svaki dan ove litanije za pokojnike.... Isuse i 
Kraljice Čistilišta budite milosrdni s vjernim mrtvima. Budite 
milosrdni sa mnom kada budem zaboravljen u Čistilištu. 

Molite danas za duše koje su najbliže k izlasku iz Čistilišta, 
tako da po vašoj molitvi stignu čas prije pozdraviti u Nebu 
Isusa u vaše ime. 

Litanije ... 

LITANIJE ZA DUŠE U ČISTILIŠTU 


Gospodine smiluj se 
Kriste smiluj se 
Gospodine smiluj se 
Kriste čuj nas 

Kriste usliši nas 

Oče, nebeski Bože, 
Sine, Otkupitelju Bože, 
Duše Sveti, Bože, 
Sveto Trojstvo, jedan Bože, 
Sveta Marijo 

Sveta Bogorodice 
Sveta Djevo Djevica 
Sveti Mihaele 


Sveti Anđeli i Arkanđeli 
Sveti Ivane Krstitelju 

Sveti Josipe 

Sveti patrijarsi i proroci 
Sveti Petre 

Sveti Pavle 

Sveti Ivane 

Sveti Apostoli i Evanđelisti 
Sveti Stjepane 

Sveti Laurente 

Svi sveti mučenici 

Sveti Grgure 

Sveti Ambrozije 

Sveti Augustine 

Sveti Malahije 

Svi sveti Oci pape i ispovjednici 

smiluj nam se 
smiluj nam se 
smiluj nam se 
smiluj nam se 
moli za njih 
moli za njih 
moli za njih 
moli za njih 


molite za njih 
moli za njih 
moli za njih 
molite za njih 
moli za njih 
moli za njih 
moli za njih 
molite za njih 
moli za njih 
moli za njih 
molite za njih 
moli za njih 
moli za njih 
moli za njih 
moli za njih 
molite za njih. 


Sveti Benedikte 

Sveti Hodilije 

Sveti Bernarde 

Sveti Dominiče 

Svi sveti monasi i pustinjaci 
Sveta Gertrudo 

Sveta Margareto 

Sveta Brigito 

Sveta Terezijo 

Svi sveci Božji 

Milostiv budi 

Milostiv budi 

Od svakoga zla 

Iz kuće zatvora 

Iz jezera bijede 

Po rođenju tvojemu 

Po najdražem Imenu tvojemu 


Po množini smilovanja tvojega 


Po strašnoj Muci tvojoj 


Po Presvetim Ranama tvojima 
Po Predragocjenoj Krvi tvojoj 


Po Smrti i pokopu tvojemu 
Mi grešnici 
Da se svima pokojnicima 


udostojiš pokoj vječni darovati 


moli za njih 
moli za njih 
moli za njih 
moli za njih 
molite za njih 
moli za njih 
moli za njih 
moli za njih 
moli za njih 
molite za njih 
usliši nas Gospodine 
oprosti im Gospodine 
oslobodi ih Gospodine 
oslobodi ih Gospodine 
oslobodi ih Gospodine 
oslobodi ih Gospodine 
oslobodi ih Gospodine 
oslobodi ih Gospodine 
oslobodi ih Gospodine 
oslobodi ih Gospodine 
oslobodi ih Gospodine 
oslobodi ih Gospodine 
Tebe molimo usliši nas 


Tebe molimo usliši nas 


Da se naše najbliže rođake i dobrotvore 


od užasnih plamenova vatre 
udostojiš izbaviti 


Tebe molimo usliši nas 


Da se udostojiš imati milosrđa sa svim 


vjernim mrtvima kojih se na zemlji 


nitko više ne spominje 


Tebe molimo usliši nas 


Svima koji su po ljudskoj slabosti sagriješili 

da im budeš dobrostiv i blag Tebe molimo usliši nas 
Da im udijeliš 

olakšanje, svjetlo i mir Tebe molimo usliši nas 
Da im se udostojiš udijeliti zajedništvo 

sa svetima i izabranicima tvojima Tebe molimo usliši nas 
Da se udostojiš 


njihove molbe uslišati Tebe molimo usliši nas 
Da se udostojiš nas uslišati Tebe molimo usliši nas 
Sine Božji Tebe molimo usliši nas 
Jaganjče Božji koji oduzimaš 

grijehe svijeta daruj im pokoj 
Jaganjče Božji koji oduzimaš 

grijehe svijeta daruj im pokoj 
Jaganjče Božji koji oduzimaš 

grijehe svijeta daruj im pokoj vječni 


Predmolitelj: Gospodine usliši molitvu moju 
Svi: I vapaj moj tebi nek dođe. Pokoj vječni daruj im 


Gospodine i svjetlost vječna svjetlila njima. 
Počivali u miru Božjem. Amen. 

Pomolimo se 
Odriješi molimo te, Gospodine, duše svih naših rođaka, 
bližnjih i dobročinitelja naših od svake navezanosti na 
bilo koje zlo, da jednom uskrsli uživaju u slavi uskrsnuća 
sa svetima i izabranicima tvojima po Kristu Gospodinu 
našem. Amen. 


Vječni Oče, prikazujem Ti Predragocjenu Krv tvoga 
Božanskog Sina Isusa Krista, sjedinjenu sa svim svetim 
Misama slavljenima danas širom svijeta, za sve svete duše 
u Čistilištu, za sve grešnike diljem svijeta, za grešnike u 
čitavoj Crkvi i za one u našim obiteljima. Amen! 


Isus je obećao sv. Gertrudi da će svaki puta kada se izmoli ova 
molitva, pa i ako se moli i više puta dnevno, osloboditi tisuću 
duša iz Čistilišta. 


Leon XIII. dekretom od 17. siječnja 1888. dao je svakom 
onom koji obavi mjesec za duše pokojnika, privatno ili javno, 
oprost od 7 godina i 7 četrdesetnica za svaki dan, te Potpuni 
oprost, ako se tokom mjeseca pristupi svetim Sakramentima 
/tj. ispovjedi se i pričesti i izmoli Vjerovanje i jedan Očenaš 
po nakanama sv. Oca Pape/. Ovaj oprost može se namijeniti 
dušama u Čistilištu. 

